
Ludvig  Bødtcher. 

En  biografisk  Pennetegning 

af 

Kr.  Arentzen. 

xjLaret  1793  var,  som  bekjendt,  et  blodigt  Vende- 
punkt i  Verdenshistorien.  Den  nys  oprettede  franske 
Republik  lod  i  Januar  Ludvig  den  sextende  henrette 
og  gjorde  kjækt  Front  mod  sine  talrige  indvortes 
og  udvortes  Fjender.  I  dette  rædselsfulde  Aar  fødtes 
i  Hovedstaden  i  vort  lille  Land,  der  stod  udenfor 
den  store  Krisis,  som  rystede  Alt  rundtomkring,  en 
Foraarsdag  vor  fredelige  Sanger  Ludvig  Bødtcher. 
H.  V.  Kaalund  har  i  et  smukt  lille  Digt  »Et  Fugle- 
skjul«  skildret  en  dunklædt  Sangfuglerede  dybest 
nede  paa  Bunden  af  en  stor,  hul  Bombe.  Man 
kommer  uvilkaarligt  til  at  tænke  paa  dette  Digt  ved 
vor  Sangfugls  Fødsel  midt  under  Revolutionskrigene. 

Det  attende  Aarhundredes  sidste  store  Digter 
Jens  Baggesen  sluttede  hint  Aar  Udgivelsen  af 
sin  aandfulde   Reisebeskrivelse  » Labyrinten  (c.      Den 

Frederiksbergske  Slotsforvalterfuldmægtigs  Søn,  der 
skulde  vorde  »vor  Adam  paa  Parnasset «  i  det  nittende 
Aarhundrede,  gik  dengang  som  Dreng  i  Kron- 
prindsens  høirøde  vendte  Kjole  og  i  Kongens  stive 
Støvler  i  Efterslægtsselskabets  nys  oprettede  Skole, 
hvor  Forstanderen,  den  norske  Digter  Edvard  Storm, 
da  Aviserne  bragte  Efterretning  om  den  franske 
Konges  Henrettelse,  med  stille  Lune  udbrød:  »De 
kalde  ham  Ludvig  Capet,  nu  er  det  Ludvig  Caput!> 
og  hvor  Alvoren  ude  i  den  vide  Verden  blev  til 
Leg  for  Drengene,  der  i  Gaard^n  paa  Østergade 
agerede  Republikanere. 

Ludvig  Bødtchers  Fader,  en  høi,  blond,  alvorlig 
og  streng  Jyde,  der  havde  Sands  for  Digtekunsten 
og  især  elskede  Holberg  og  Evald  —  de  æsthetiske 
Interesser  kunde  Ingen  let  i  hine  Dage  unddrage 
sig  1  vor  Hovedstad  —  var  som  ungt  Menneske 
bleven  Kontorist  hos  en  Renteskriver  i  Kjøbenhavn, 
der  havde  med  de  Laurvigske  Sager  at  bestille.  I 
Renteskriverens  Hus  saae  den  unge  Jyde  en  lille, 
brunet,  livlig  og  godmodig  Pleiedatter  af  Grev  Danne- 
skjold-Laurvig.  De  bleve  gifte  sammen,  og  Greven 
gjorde  ham  til  Inspektør  ved  det  Laurvigske  Jern- 
magasin, hvad  der  senere  blev  et  kongeligt  Embede. 
Jernmagasinet  var  paa  Hjørnet  af  Ny  Kongensgade 
og  Frederiksholms  Kanal  skraas  overfor  Kristiansborg 
i    en   anselig    rød   Murstensgaard,    over  hvis   sirlige 

Port  en  i  Træ  lulskaarcn  Overdel  af  en  Figur  med 
ungdommeligt  Ansigt  og  rige  Lokker  holder  Hus- 
nummeret i  Hænderne.  I  denne  store  røde  Gaard 
fødtes  Ludvig  Bødtcher  som  den  yngste  af  fem 
Søskende  —  han  var  altsaa  en  Benjamin  ligesom 
N.  F.  S.  Grundtvig,  B.  S.  Ingemann  og  C.  Hauch. 
Oehlenschlåger  kom  i  sin  Skoletid  i  det  Bødt- 
cherske Hus,  og  der  blev  undertiden  opsat  et  lille 
Theater  i  et  af  de  rummelige  Værelser  —  det  var 
jo  Privattheatrenes  Tid.  Den  strenge  Inspektør  var 
nemlig  ofte  fraværende;  og  hans  Hustru,  der  var 
godmodig  og  desuden  holdt  meget  af  Skuespil,  som 
af  Poesi  i  det  Hele  taget,  tillod  gjerne  Musene  at 
spille  Hdt  paa  Bordet  i  Kattens  Fraværelse.  Endnu 
som  Olding  troede  Ludvig  Bødtcher,  uagtet  han 
dengang  var  ganske  lille,  at  kunne  erindre,  hvorledes 
hans  ældste  Broder,  som  gik  i  Borgerdydskolen  i 
Kjøbenhavn  med  en  af  Oehlenschlågers  Frederiks- 
bergske Kammerater,  og  den  senere  store  Digter 
laa  henstrakte  paa  Gulvet  for  at  male  Kulisser. 
Blandt  de  Sager,  som  bleve  givne,  indtoge  Scener 
af  Evalds  »Balders  Død«  —  ifølge  Ludvig  Bødtchers 
Meddelelse  til  disse  Liniers  Forfatter  —  en  frem- 
ragende Plads.  Oehlenschlåger  spillede  Balder  og 
Bødtchers  Søster  Nanna.  I  sine  » Erindringer '^c 
dvæler  Digterkongen  ved  disse  Privattheater-Historier 
ved  Frederiksholms  Kanal  og  fortæller,  at  han  ud- 

førte     den    politiske    Kandestøber     og    Jeppe    paa 
Bjerget. 

I  Slutningen  af  1S02,  altsaa  da  Ludvig  Bødt- 
cher var  henved  en  halvsnes  Aar  gammel,  udkom 
Oehlenschlågers  banebrydende  første  Samling  ^> Digte« 
med  »Sankt  Hansaften-Spil«  o.  s.  v.  og  Aaret  efter 
Schack  Staffeldts  første  Bind  » Digte  <^.  1805  udkom 
»Poetiske  Skrifter«  med  »Vaulundurs  Saga«,  »Alad- 
din« o.  s.  v.,  og  Oehlenschlågers  herlige  Ungdoms- 
værker fulgte  saa  Slag  i  Slag  i  Napoleons  Keiser- 
tid. 1808  udgav  Staffeldt  »Nye  Digte«,  1809 — 11 
N.  F.  S.  Grundtvig  »Optrin  af  Kæmpelivets  Under- 
gang i  Nord«  og  181 1  Ingemann  sit  første  Bind 
^ Digte«.  Hvad  Under,  at  Kjærlighed  til  Poesi 
henrev  Ludvig  Bødtcher  som  Dreng !  Han  begyndte 
alt  at  skrive  Vers  i  Borgerdydskolen  i  Kjøbenhavn, 
hvori  han  var  bleven  sat,  og  hvor  han  ikke  var 
synderlig  flittig  med  de  kjedelige  Lektier,  og  fik 
en  alvorlig  Irettesættelse  af  Skolens  Bestyrer,  da 
han  til  Pædagogens  Forbauselse  engang  gav  sig  til 
at  oversætte  sit  Pensum  af  Horats  i  rimede  Vers. 
Faderen  erfarede  Brøden  og  passede  nu  nøie  paa 
Sønnen,  for  at  denne  ikke  skulde  »spilde  Tiden«. 
Men  Naturen  gik  over  Optugtelsen.  Som  Direktør 
i  »Det  venskabelige  Selskab«,  en  anset  Klub,  over- 
værede Faderen  i  Sønnens  sidste  Skoletid  Stiftelses- 
festen   og    viste    Dagen  efter,     som  sædvanligt,    de 


forfattede  Sange.  Blandt  disse  var  der  især  en,  som 
han  ikke  noksom  kunde  rose;  og  da  Sønnen  havde 
set  den  og  tav,  spurgte  Faderen  spodsk:  »Naa,  hvad 
siger  Du,  Poet?«  Nu  havde  Drengen  under  Tausheds 
Løfte  selv  skrevet  den  og  svarede  derfor:  »Aa  ja, 
den  er  ret  god!«  idet  han  skød  den  fra  sig.  »Ret 
godU  udbrød  Inspektøren  vred.  »Den  er,  min 
Sjæll  ypperlig;  det  har  Alle  sagt.«  Her  var  Fri- 
stelsen for  stor;  og  Ludvig  yttrede,  at  han  ikke  ret 
vel  turde  rose  den,  da  den  var  af  ham  selv.  Efter 
en  komisk  Pause  sagde  Faderen  med  Heftighed: 
>Ja,  den  er,  min  Sjæl!  god  —  alligevel!«  Mang- 
foldige Smaapoesier  og  Leilighedsdigte  kom  til  Ver- 
den. Ludvig  Bødtchers  første  trykte  Digt  »Den 
fromme  Clara« ,  der  med  kun  et  Par  Smaaforan- 
dringer  optoges  i  hans  Digtsamling,  stammer  fra 
hine  tidHge  Dage. 

Ved  Siden  af  Poesi  henrev  Musik  alt  i  Drenge- 
aarene  Ludvig  Bødtcher.  Ligesom  Oehlenschlåger 
selvfølgelig  i  poetisk  Henseende  spillede  Hovedrollen 
for  ham,  saaledes  var  det  for  Musikkens  Vedkom- 
mende især  Mozart,  som  begeistrede  ham.  1807 
opførtes  »Don  Juan«  paa  vort  Theater  og  vakte 
Weyse  til  nyt  Liv ,  efterat  hans  ulykkelige  Kjærlig- 
hedshistorie  med  den  rige  Grosserer  Tuteins  unge, 
smukke  Datter  Julie  i  flere  Aar  havde  kastet  en 
mørk  Skygge  ind  i  Kunstnersjælen.    Poesi  og  Musik 

udgjorde  hele  Livet  igjennem  Ludvig  Bødtchers 
høieste  Glæde. 

Var  Bødtchers  Fødselsaar  et  af  Verdenshistoriens 
Vendepunkter,  saa  var  Aaret,  hvori  han  blev  Student, 
det  ikke  mindre.  1812,  da  Napoleons  Lykkestjerne 
dalede  i  Rusland,  dimitteredes  Bødtcher  fra  Borger- 
dydskolen. Danmarks  gode  Dage  vare  dengang  forbi, 
og  vort  lille  Land  var  blevet  inddraget  i  den  uhyre 
Verdenskrisis.  Oehlenschlåger  slap  ikke  uskadt  fra 
disse  Trængsler;  og  hans  Muse,  der  under  Napo- 
leons Seirsgang  havde  skabt  de  store  ideale  Helte- 
skikkelser, dalede  som  den  franske  Keiser  og  syslede 
tildels  med  lettere  Arbeider.  Grundtvig  og  Ingemann, 
der  nu  begyndte  at  gjøre  sig  gjældende,  ansloge 
Toner,  som  stode  i  stærk  Modsætning  til  Digter- 
kongens livsfriske  efter  det  elektriserende  Slag  paa 
Rheden,  til  hvilket  Kjøbenhavns  Bombardement 
dannede  et  sørgeligt  Efterspil.  Den  æsthetiske  Guld- 
alder truedes  stærkt.  Kamplivet  begyndte  ogsaa  i 
den  hterære  Verden  med  Baggesens  Feide. 

Bødtchers  Lyst  til  et  stille  Privatlivs  dolce  far 
niente,  som  Restaurationsperioden  saa  stærkt  fristede 
de  fredeligere  Aander  til,  gjorde  sig  strax  fra  Be- 
gyndelsen af  gjældende.  Tylvtestriden,  der  1818 
bragte  Studenterverdenen  i  saa  stærkt  Oprør,  holdt 
Bødtcher  sig  saaiedes  aldeles  udenfor,  uagtet  han 
elskede  Oehlenschlåger,    hvem   han  ogsaa   har   viet 

et  Par  Digte,  og  ikke  lidet  paavirkedes  af  Aladdins 
straalende  Ungdomspoesi  —  hvad  der  forresten  og- 
saa  var  Tilfældet  med  Ingemann  og  J.  L.  Heiberg, 
hvilken  Sidste,  Aaret  efter  at  Bødtcher  var  bleven  Stu- 
dent, udgav  sit  første  større  Arbeide  :^Marionettheater«. 
Alt  i  sine  tidligste  trykte  Digte  anslog  Bødtcher 
de  for  ham  eiendommelige  milde  Toner.  I  et  lille 
Digt  »Strengen«,  der,  ligesom  »Den  fromme  Clara«, 
tryktes  1 8 1 7 ,  men  ikke  optoges  i  Digtsamlingen, 
hedder  det  betegnende: 

„Mit  Hjerte  søgte  længe  varmt  at  finde 

den  skjulte  Vei  til  Harpens  Helligdom; 

men  stedse  famlede  min  Aand  i  Blinde, 

i  vildsom  Taage  vankede  den  om. 

Da  saae  jeg  Lina  første  Grang  i  Lunden, 

og  se!  een  Streng  paa  Harpen  alt  var  funden; 

den  klang  om  Kjærlighed,  og  rødmende  og  glad 

jeg  Lina  offrede  mit  første  Kvad." 

Og  den  første  Halvdel  af  nogle  VersHnier  under 
Titel  »Da  jeg  var  syg<^,  som  ligeledes  tryktes  18 17 
og  heller  ikke  optoges  i  Digtsamlingen,  lyder  endnu 
mere  betegnende: 

„O  Lina,  hulde  Læge!  tag  mig  i  din  Kur, 
før  Døden  mig  til  skumle  Orkus  slæber! 
Lad  Medicinen  være  røde  Læber 
og  søde  Kys  min  eneste  Mixtur!" 

Bødtcher  var  nemlig  tidlig  som  Student  bleven 
forelsket  i  en  ganske  ung,  yndig  Pige,  med  hvem 
han  var  hemmelig  forlovet   i  henved   tre  Aar.     Det 

var  en  Jomfru  Pauline  Poulsen,  hvis  Brødre  vare 
ansatte  ved  Dandsen  ved  det  Kongelige  Theater. 
Hun  døde  imidlertid  pludselig,  ikke  i8  Aar  gammel, 
af  Brystsyge.  I  et  Digt  fra  hine  Dage,  som  ikke 
optoges  i  Digtsamlingen,  i  hvilke  der  tales  om,  at 
Blodet  rinder  brusende  ved  Synet  af  de  hulde  Piger, 
trykker  han  Lina  til  sit  Bryst,  idet  han  udbryder: 

„Og  mangen  Fryd  gav  Herren  mild, 
og  mange  Glæder  Jorden  eier; 
men  Elskovs  første,  rene  Ild 
i  Salighed  dog  Alt  opveier!" 

Endnu  som  Olding  mindedes  han  rørt  i  Digte 
sin  første  Kjærlighed.  I  »Et  Varsel«  mødes  han 
som  Yngling  en  smuk  Sommeraften  ved  Solnedgang 
med  sin  unge  Elskede,  hvem  der  kun  var  beskæret 
et  saa  kort  Liv,  paa  Kirkegaarden,  hvor  intet  Blik 
og  Øre  speider  den  skjulte  Kjærhghed,  hvis  klare 
Lys  snart  skulde  sluges  af  Dødens  Nat.  I  ^^En 
Aften  i  Hjemmet«  sidder  han  som  Olding  ene  i  sit 
lille  Værelse  ved  Lampen  en  Vinteraften,  medens 
Ilden  flammer  i  Kaminen,  Stormen  raser  udenfor, 
og  Regnen  strømmer  ned,  fordybende  sig  med  Smil 
og  Taarer  i  de  gamle  Breve  fra  hende,  der  i  Ung- 
dommens Vaar  skjænkede  ham  sit  Hjerte.  I  »Natten« 
mindes  han,  ligeledes  i  sene  Aar,  i  Midnatstimen  ved 
Maanens  Skin  søvnløs  sin  tabte  Rose,  sin  Ungdoms 
Lyst;  og  hun  aabenbarer  sig  saa  for  ham  i  Drømme. 
I  »Høstminde«  hedder  det: 

„Og  vandrer  ensomt  jeg  i  Kvæld, 
da  kommer  hvert  Minut  et  Bud 
fra  Himlen  selv  —  et  Stjerneskud, 
som  aander  Længsel  i  min  Sjæl, 
og  Venus  staaer  i  al  sin  Pragt, 
kogler  med  sine  Straalers  Magt  — 
da  svæver  Du 
forbi  min  Hu, 
•Du,  hvem  mit  Hjerte  hvisker  nu!" 

Et  ret  betegnende  Digt  tryktes  1819  —  den 
eiegode  Moders  Dødsaar  —  som  det  første  med 
hans  fulde  Navn  under.  Det  hed  »Nattevandreren« 
og  optoges  i  forbedret  Skikkelse  i  Digtsamlingen 
under  Titel  >> Drømmeren«.  Slutningslinien  lyder: 
>Ak,  Fader  1  hvi  lod  Du  ei  Edvard  drømme?«  Efter 
sin  Faders  Ønske  begyndte  han,  trods  sin  Lyst  til 
Uafhængighed,  en  Kontorvei  i  Overformynderiet, 
hvorved  han  selvfølgelig  ikke  følte  sig  synderlig  op- 
^ygg^^-  I  Sommeren  1823  skrev  Bødtcher  det  be- 
kjendte  smukke  lille  Digt  »Fredensborg«,  der  tryktes 
samme  Aar  og,  aldeles  uforandret,  begynder  Digt- 
samlingen. Mer  end  mange  Ord  aabner  dets  første 
Vers  et  Indblik  i  den  trediveaarige,  kun  Lidet  pro- 
ducerende, men  Livet  i  fulde  Drag  nydende  Poets 
daværende  Habitus: 

„Omtaage  Sandserne  Forstanden, 
vil  Bægret  skumme  over  Randen  — 
drag,  Fredensborg!  mig  til  dit  Bryst 
og  lad  det  sværmeriske  Stille 
i  dine  Skove  sødt  formilde 
det  Vilde  i  min  Ungdomslyst!" 


Ved  Siden  af  Poesi  og  Musik  havde  Skuespil- 
kunsten såerdeles  Interesse  for  ham;  og  da  der  i 
hans  Ungdom  var  fuldtop  af  Privattheatre,  prøvede 
han  ogsaa  sit  Talent  i  denne  Retning.  Han  spillede 
i  adskillige  Selskaber,  især  i  et,  hvor  Oehlenschlåger 
var  tilstede  en  Aften,  da  det  ved  det  kongelige 
Theater  forkastede  »Freias  Alter«  blev  givet,  og 
lod  Bødtcher  sige,  at  denne  havde  udført  Skole- 
mesteren, saaledes  som  han  havde  tænkt  sig  Per- 
sonen, da  han  skrev  Stykket.  I  et  andet  dramatisk 
Selskab  vakte  Bødtcher  Rahbeks  Opmærksomhed  i 
den  Grad,  at  denne  foreslog  ham  at  gaae  til  The- 
atret.  Bødtcher  havde  vel  stor  Lyst  dertil,  saa  meget 
mere  soni  han  besad  en  smuk  Tenorstemme ;  men  han 
indsaae,  at  hans  Fader  aldrig  vilde  give  sit  Minde,  og 
lod  derfor  den  Fugl  flyve.  Han  besøgte  imidlertid 
flittigt  det  kongelige  Theater,  omgikkes  Skuespillere, 
deriblandt  den  geniale  Carl  Vinsløv,  og  skrev  under 
et  Mærke  Theateranmeldelser,  hvilke,  blandt  Andet, 
bragte  ham,  den  Fredeligste  blandt  de  Fredelige; 
i  Kollision  med  C.  N.  Rosenkilde  —  Theaterfolk 
har  det  til  alle  Tider  været  vanskeligt  at  gjøre  tilpas. 

Ved  Frederiksholms  Kanal  har  Bødtcher  sagtens 
ofte  som  Dreng  stirret  paa  Skibene  og  ønsket  at 
kunne  gaae  ombord  og  seile  ud  i  den  vide,  vide 
Verden.  I  Efteraaret  1819  gjestede  Thorvaldsen  sin 
Fødeby  Kjøbenhavn   efter   over   en   Snes  Aars  Fra- 

værelse  og  efter  i  den  evige  Stad  at  have  skabt 
udødelige  Værker,  hvis  Ry  gjenlød  overalt.  Aaret 
efter  drog  den  feirede  Kunstner  tilbage  til  sit  elskede 
Rom.  Bødtcher,  der  altid  havde  higet  mod  Kun- 
stens forjættede  Land,  er  vist  ved  den  store  Billed- 
huggers Bortreise  bleven  grebet  af  forhøiet  Længsel 
derefter.  Denne  skulde  snart  tilfredsstilles.  I  For- 
aaret  1824  døde  Bødtchers  gamle  brave  Fader  i  sit 
78nde  Aar;  og  da  Sønnen  derved  blev  Eier  af 
en  beskeden  lille  Formue,  der  var  tilstrækkelig  til 
at  sikkre  hans  Fremtid,  drog  han  strax  »dahin, 
dahin«.  Den  sidste  Aften  i  Hjemmet  var  der  et 
lille  Selskab  samlet  i  Laxegade,  hvor  Bødtcher  den- 
gang boede  i  en  Gaard,  som  Faderen  havde  kjøbt. 
Ingemann,  hvis  Harpeslag,  blege  Kind  og  Øies 
Tankelyn  fortryllede  den  unge  Bødtcher,  som  han 
siger  i  et  Digt  til  Skjalden  paa  dennes  yoaarige 
Fødselsdag,  var  tilstede.  Afskedsglasset  tømtes,  og 
Vennerne  fulgte  den  lykkeHge  Romafarer  til  Damp- 
skibet. Den  i  sin  Tid  saa  bekjendte  vittige  juridiske 
Kandidat  Jørgen  Jørgensen  ved  Kjøbenhavns  Poli- 
tiret, der  senere  forfaldt,  og  med  hvem  det  tog  en 
sørgelig  Ende,  var  Bødtchers  Reisekammerat.  Mor- 
gensolen brød  frem  og  beskinnede  vor  smukke  Kyst, 
som  Bødtcher  stod  ifærd  med  at  forlade  og  haabede 
at  gjensee  om  et  Par  Aar  —  der  imidlertid  blev  til 
ikke  mindre  end  elleve. 

Reisen  gik  over  Berlin,  Dresden,  Wien,  Prag  og 
Miinchen  til  Tyrol,  hvis  mægtige  Bjergnatur  selv- 
følgelig imponerede  Slettelandets  Søn.  Saa  gik  det 
over  Alperne  til  »la  bella  Italia«.  Kjærlighedstra- 
gediens  By  Verona  gjestedes  af  ham,  der  kjendte 
Kjærlighedssorg  af  personlig  Erfaring;  og  snart  naaede 
Bødtcher  sin  Længsels  Ma.al,  Rom.  Her  sad 
han  ved  Livets  rige  Taffel  og  nød  i  fuldt  Maal  sin 
glade  Tilværelse.  Omgivet  af  Kunstnere  og  i  for- 
trolig Omgang  med  Thorvaldsen  fløi  Aarene  som 
Dage.  Mange  mærkelige  Personligheder  saaes  den- 
gang i  Rom:  Napoleons  gamle  Moder  Madame 
Lætitia,  hans  Broder  Lucian,  Kongen  af  Baiern, 
Dom  Miguel  af  Portugal,  den  senere  Kong  Frederik 
den  syvende  og  hans  Moder,  General  Bourmont, 
Walter  Scott,  Horace  Vernet,  Cornelius,  Kiichler, 
Freund,  Bissen,  Ernst  Meyer,  Blunck,  Sonne,  C.  Hauch 

—  der  i  Rom  skrev  sin  geniale  Tragedie  »Tiberius« 

—  Chr.  Winther,  H.  C.  Andersen,  H.  Hertz  og 
mange,  mange  Andre.  Bødtcher  boede  paa  Piazza 
Barberina,  hvor  Granit-Tritonen  paa  sin  Muslingskal 
(som  det  hedder  i  Bødtchers  Digt  om  Pladsen)  hæ- 
ver sine  nøgne  Arme  med  Hornet  presset  til  sin 
Mund  og  dybt  fra  Jorden  henter  en  mægtig  Straale, 
som  overskummer  Skuldre  og  Bryst.  Bødtcher  ind- 
lagde sig  under  sit  Ophold  i  Rom  —  hvorfra  han 
naturligvis    foretog    adskillige   Udflugter,    f.  Ex,    til 

Neapel  —  ikke  liden  Fortjeneste  ved  at  bestyrke 
Thorvaldsen  i  at  skjænke  sin  Fødeby  det  herlige 
Musæuni;  vi  nu  eie,  og  ved  ivrigt  at  deltage  i 
Opsættelsen  af  Kunstnerens  Testamente. 

Fregatten  Bellona,  som  1835  anløb  Livorno,  for 
at  indtage  en  stor  Del  af  Thorvaldsens  Arbeider, 
frembød  en  kjærkommen  Leilighed  for  Bødtcher 
til  omsider  efter  saa  mange  Aars  Fraværelse  at  vende 
tilbage  til  Fædrelandet;  og  han  sagde  det  kjære 
skjønne  Italien  Farvel.  Han  skulde  aldrig  mere 
gjensee  det  Sted,  hvor  han,  lykkelig  som  kun  Faa, 
havde  henlevet  nogle  af  sine  bedste  Aar,  det  Sted, 
der  fremkaldte  ikke  faa  af  hans  livsfriske  poetiske 
Minder  fra  »de  skjønne,  velske  Dage«,  som  det 
hedder  i  Digtet  »Lorenzo«,  der  besynger  en  hjem- 
bragt Reliqvie  —  en  Sphnt  fra  Osteri-Bordet  i  Rom. 
Hvem  mindes  ikke  den  mesterlige  poetiske  Fortælling 
»Mødet  med  Bacchus«,  hvor  Vingaardsbondens 
Kjælder  magisk  forvandles: 

„Mig  var  det,  som  Kolonner 
fra  Gulvet  steg  med  Bulder 
og  skød  en  Marmorskulder 
ind  under  Kuplens  Last, 
og  Efeu  bandt  Festonner 
om  Murens  Alabast"  -— 

og  hvor  den  unge  Vingaardsmand  apotheoseres : 

„Da  skued  jeg  bedøvet 
til  Ynglingen  med  Smilet. 
Han  stolt  paa  Thyrsus  hviled, 

hans  Blikke  vakte  Grys. 
Jeg  tumlede  i  Støvet 
og  stammed:    Dionys!" 

I  Digtet  »Nemi«    kalder  Bødtcher  Rom   et   for- 
tryllet Bur,  idet  han  tilføier: 

„Og  ingen  Fugl  paa  hele  Kloden, 

som  holdtes  fangen  een  Grang  hlot  deri, 

sig  føler  siden  ganske  fri, 

men  mærker  en  usynlig  Snor  om  Foden." 

Frederik  den  sjette  sad  endnu  paa  den  danske 
Throne,  da  Bødtcher  vendte  tilbage  til  Fædrelandet; 
men  Forholdene  vare  ikke  lidet  forandrede  siden 
Poetens  Bortreise.  Paris  havde  i  1830  atter  reist  sig 
til  Kamp  for  Friheden,  Julirevolutionen  afrystede 
Restaurationens  trykkende  Mareridt  og  fandt  Gjen- 
klang  rundtom.  Samme  Aar  som  Bødtcher  kom 
hjem,  begyndte  den  første  danske  Stænderforsamling 
sine  Forhandlinger,  og  Danmarks  Historie  indtraadte 
dermed  i  et  nyt  Stadium,  hvori  Politiken  gjorde  sig 
mer  og  mer  gjældende.  I  Poesiens  Verden  spillede 
Oehlenschlåger  ikke  længer  saa  stor  en  Rolle  som 
tidligere.  J.  L.  Heibergs  Vaudeviller,  Moderens 
Hverdagshistorier,  Blichers  Noveller  indledede  en 
ny  Retning ;  Genrebillederne  gjorde  Helteskikkel- 
serne Rangen  stridig.  Og  paa  samme  Tid  plantede 
den  Hegelske  Filosofi  stolt  sit  Banner,  om  hvilket 
Ungdommen  flokkede  sig. 

Sommeren  efter  sin  Hjemkomst  samledes  Bødt- 

cher  og  hans  Søskende  hos  en  Broder,  med  hvem 

Digteren  i  Barndommen  havde  havt  mangen  lystig 

Streg   for,   paa   dennes    smukt    beliggende   Gaard   i 

Veileegnen.       I    Gaardens    Nærhed    findes    den    af 

Digteren   efter   Broderens   Kone   opkaldte  »Marthas 

Kilde«,  hvilken  blev  saa  smukt  besunget   i  det  lille 

Digt,  der  begynder: 

„Jeg  kommer  i  den  stille  Kveld, 
vil  dvæle  hos  Dig  ene. 
Jeg  er  forelsket  i  dit  Væld, 
tidt  drømmer  smilende  min  Sjæl, 
at  Du  er  Hippokrene." 

Digtet  ender: 

„Farvel,  Du  altfor  korte  Drøm, 
Du  friske,  landlig-milde ! 
Modtag  min  Tak,  saa  varm  og  øm! 
Jeg  maa  igjen  i  Livets  Strøm  — 
Farvel,  Du  rene  Kilde!" 

I  Hovedstaden  var  Bødtcher  jo  ganske  vist  »i 
Livets  Strøm«,  men  han  holdt  sig  afsides  ved  Bred- 
den uden  at  vove  sig  ud  paa  Dybet.  Efter  sin 
Hjemkomst  boede  han  først  i  den,  især  dengang, 
mildest  talt,  yderst  simple  lille  Kongensgade  i  et 
Hus,  hvor  der  var  en  Dandsebod  i  Stuen,  som 
ydede  ham  et  Stykke  kjøbenhavnsk  Folkeliv  i 
Mangel  af  romersk.  Derfra  flyttede  han  hen  i  den, 
om  end  meget  beskedne,  dog  ulige  bedre  Sværte- 
gade,  hvor  han  blev  over  en  Menneskealder  indtil 
sin  Død.     Konge  fulgte  paa  Konge,  Februarrevolu- 

tionen  rystede  Europa,  Danmark  fik  Friheden,  Kri- 
gen rasede  —  for  Bødtcher  gik  den  ene  Dag  om- 
trent som  den  anden.  Han  sagde  med  Filosofen  i 
sit  Digt  af  dette  Navn : 

„Der  er  en  Gjæring,  siger  man,  i  Tiden. 
Maaske!  men  se,  min  Vin  blev  sjelden  sur, 
naar  Flasken  altid  kjønt  blev  lagt  paa  Siden  — 
Sligt  applicerer  jeg  paa  min  Natur!" 

Han  fulgte  vel  med  Interesse  Verdensbegiven- 
hederne, men  lod  sig  ikke  bringe  ud  af  sin  Lige- 
vægt af  Rystelserne.  Hans  Dagsorden  var  i  Re- 
gelen følgende.  Om  Formiddagen  modtog  han  gjerne 
Besøg  af  ældre  og  yngre  Venner.  Efter  at  have 
spist  til  Middag  —  altid  paa  samme  tidlige  Tid  — 
ude  1  en  Familie,  hos  hvem  han  var  en  kjærkommen 
Gjest,  havde  han  gjerne  om  Eftermiddagen  nogle  meer 
eller  mindre  originale  Figurer  samlede  hos  sig  til  The. 
En  af  disse  Originaler  fortalte  om  sit  forestaaende 
Guldbryllup:  »Saa  faae  vi  Alterens  Sakramente  — 
og  derpaa  en  god  Middag  ude  paa  Skydebanen ! « 
Paa  Grund  af  et  indtruffet  Uheld  fik  han  dog  ikke 
den  forventede  gode  Middag.  En  Anden  berettede, 
hvorledes  han  en  Sommeraften  gik  med  Digteren 
fra  Tivoli,  og  denne  ved  Synet  af  nogle  unge, 
smukke  Evadøttre  skjelmsk  hviskede:  »Hvilke 
yndige  Forførerinder  I «  og  Fortælleren  tilføiede  der- 
paa med  en  for  ham  eiendommelig  arrig  Snærren: 
»Det  liderlige  Asen  —  paa  Gravens  Rand!«     Dog 

det  vilde  føre  for  vidt  at  fordybe  sig  i  denne  ko- 
miske Sværtegade  -  Krønike !  Om  Aftenen  gik  Bødt- 
cher som  oftest  om  Sommeren  ud  i  Tivoli  og  om 
Vinteren  hen  i  en  Vinstue  paa  Østergade  eller  paa 
et  andet  offentligt  Sted.  Om  Vinteren  var  han 
ifort  en  hos  os  usædvanlig,  fra  ItaHen  medbragt 
blaa  Slængkappe  med  et  lille  Slag.  Under  denne 
bar  han  af  og  til  om  Aftenen  sin  kjære  Guitar, 
naar  han  skulde  i  et  Besøg,  hvor  han  havde  Brug 
for  den.  Hvem  har  nogensinde  klavret  op  ad  den 
snevre,  steile,  sHdte,  mørke  Trappe  i  det  lille  Hus 
i  den  kun  sjelden  af  Solen  gjestede  smalle  Sværte- 
gade og  mindes  ikke  Digterens  beskedne  Ungkarle- 
værelse med  det  tilrøgede  Loft  og  de  gamle  tarve- 
lige Møbler !  Paa  Væggene  hang  Haandtegninger  af 
den  geniale  Carstens  og  Andre,  ved  Vinduet  Gui- 
taren. Paa  Bordet  laa  en  og  anden  Bog  —  megen 
Læsning  var  forresten  aldrig  hans  Sag  —  samt 
Nodeblade.  I  Vinduet  stode  Urtepotter.  Hvor 
spøgede  han  ikke  mildt,  medens  han  røg  af  sin 
gode  Merskumspibe !  Saa  spillede  han  lidt  paa  Gui- 
tar, saa  oplæste  han  et  nylig  skrevet  lille  iintformet 
Digt.  Hvor  spredte  han  ikke  Hygge  og  Solskin 
omkring  sig,  saa  det  alt  Andet  end  komfortable 
tilrøgede  lille  Værelse  forvandledes  til  et  lyst  Glædens 
Hjem,  gjestet  af  Gratier  og  Muser!  Hvem  har 
nogensinde  en  mørk  og  sludfuld  Vinteraften  siddet 

med  den  gamle  Sanger  i  den  rummelige  Vinstue 
over  Gaarden  paa  Østergade  med  Lysekronen  i 
Loftet  og  Sofaer  langs  Væggene,  medens  Ilden 
flammede  prægtigt  i  den  store  aabne  Kamin  —  vi 
have  ikke  havt  Mage  til  denne  Vinstue  i  vor 
Hovedstad  —  og  mindes  ikke,  hvor  glad  Bødtcher 
løftede  sit  fyldte  Glas  op  mod  Lyset  og  smilende 
betragtede  Vinens  hflige  Glands !  Til  Enhver  havde 
han  et  venHgt  Ord,  altid  var  han  hjertelig,  bramfri, 
beskeden  og  skaansom  i  sin  Dom. 

Af  og'  til  lod  Bødtcher  et  Digt  trykke,  saaledes, 
foruden  den  alt  omtalte  ypperlige  poetiske  For- 
tælHng  »Mødet  med  Bacchus«,  det  sjælfulde  danske 
Pendant  dertil  »Fuglen«.  Først  i  1856  udgav  han 
en  lille  Samling  »Digte,  ældre  og  nyere«.  Ikke 
engang  en  halvsnes  Ark  —  hvoraf  ovenikjøbet 
Noget  uden  Skade  kunde  have  været  udeladt  — 
var  Udbyttet  af  hans  Digterliv.  Han  kunde  sige, 
ligesom  H.  V.  Kaalund,  hvem  han  endog  overgik 
i  sparsom  Produktion,  i  Digtet  »Kun  en  Draabe« 
om  Rosenolien: 

„Af  hundrede  Pund  Rosenblade  faaer 
Du  kun  en  Draabe,  kun  en  enkelt  liden, 
een  Draabe  kun  med  Duft  af  evig  Vaar  — 
o  Menneske,  hvad  naaer  Du  mer  i  Tiden?-' 

Bødtchers  lille  Digtsamling,  der   udkom  paa  en 

Tid,    da    vor   rige    poetiske   Blomsterflor    snart   var 

kun   en  Saga,  modtoges  med   meer  end   almindelig 

Velvillie,  oplevede  i  Aarenes  Løb  flere  Oplag  og 
voxede  efterhaanden  ved  ny  tilkommende  Digte  til 
sin  nuværende  Størrelse.  Hans  senere  Digte  vare 
ikke  mindre  friske  end  de  tidligere. 

Aaret   før   sin  Død    skrev    han    til   en   gammel 
Ven: 

„Nu  voxe  Aftenskyggerne,  Du  Kjære! 
Magnetisk  hæmmes  Skridtet  af  vor  Fod, 
og  Ilden  svales  i  det  trætte  Blod 
ved  Luftning  fra  en  anden  Atmosfære." 

En  Oktoberdag  1874  hensov  den  Siaarige  Ol- 
ding stille  og  bhdt,  som  han  havde  levet,  i  Sove- 
kammeret, der  vendte  ud  til  den  trange,  mørke 
Gaard  i  Sværtegaden.  Ugedagen  efter  begravedes 
han  fra  Helliggeistes  Kirke.  Den  matte  Efteraars- 
sol  faldt  paa  hans  Kiste,  til  hvilken  Thorvaldsens 
gamle  Kammertjener  havde  sendt  en  Efeukrands 
fra  Billedhuggerens  Grav  i  Museet,  hvilket  vi  næppe 
besad,  hvis  Bødtcher  ikke  havde  været,  og  paa 
Kistens  Hovedende  hang  en  Laurbærkrands  med 
Violer  i  —  Blomsterne,  om  hvilke  han  havde  sunget  : 

„Dybt  indaander  jeg  med  Lyst 
Vaarens  duftende  Violer, 
skærmed'  kjølt  mod  Solens  Straaler, 
hented'  frisk  fra  Jordens  Bryst." 

Han  jordfæstedes  paa  Assistentskirkegaard. 

Aaret  efter  Digterens  Død  udkom  et  lille  Efter- 
slæt af  hans  Poesi,  »Ludvig  Bødtchers  sidste  Digte«, 
der    jævnsides    med    noget    Ubetydeligt,    indeholdt 

flere  vakkre  Ting,  f.  Ex.  de  ovenfor  omtalte  »En 
Aften  i  Hjemmet«  og  »Til  en  gammel  Ven«  samt 
:& Skriftestolen,  en  Julefortælling«,  »En  Tyv  i  Rom« 
o.    s.   V. 

Som  Slutning  paa  denne  lille  biografiske  Penne- 
tegning —  der,  hvad  det  Faktiske  angaaer,  i  alt 
Væsenligt  grunder  sig  paa  skriftlige  og  mundtlige 
Meddelelser  af  Ludvig  Bødtcher  til  dens  Forfatter, 
deriblandt  en  kortfattet  Selvbiografi  —  skal  endnu 
blot  tilføies  et  Par  Ord  om  Digterens  Personlighed 
og  Poesi. 

Bødtcher  fødtes  vel  under  den  store  franske 
Revolution,  men  i  vort  lille  Land,  som  i  Frederik 
den  sjettes  første  Regeringstid  kun  blev  svagt 
berørt  af  Bevægelsen  og,  glad  over  de  so- 
ciale Reformer,  specielt  Bondeemancipationen,  hen- 
gav sig  til  fredelige  Idrætter.  Handelen  blomstrede, 
Rahbeks  Drikkeviser  klang  i  Klubberne,  Privat- 
theatrene  florerede.  Digterens  Udviklingsaar  faldt 
i  Napoleons  Keisertid,  da  Revolutionens  Krisis  af- 
sluttedes, og  under  Restaurationsperioden,  da  de 
offentlige  Interesser  trængtes  tilbage ,  og  Privatlivet 
spillede  Hovedrollen.  Oehlenschlågers  Muse  havde 
dengang  indledet  en  glimrende  æsthetisk  Periode 
hos  os,  og  alle  poetiske  Naturer  følte  sig  uimod- 
staaeligt  inddragne  i  denne  Tryllekreds.  Samtidigt 
med  at  Oehlenschlåger  fremmanede  Nordens  Guder 

i  Hjemmet,  fremmanede  Thorvaldsen  i  Rom  Græ- 
kenlands, som  Goethe  og  Schiller  begeistret  havde 
viist  hen  til.  I  et  af  Bødtchers  sidste  Digte,  det 
ovenfor  omtalte  >>Til  en  gammel  Ven«,  dvæler  han. 
ved  Ungdomsaarene  og  udbryder  blandt  Andet: 

„Og  hvilke  Skjønheclskilder  til  at  lædske, 
da  Skjalden  aabned  Roman  tikens  Land 
og  seirrig  førte  Nordens  Guder  an, 
mens  Thorvaldsen  fremtryllede  de  græske! 

Og  Vinteraftenen,  den  mørke,  lange, 
lod  Arnen  vinke  med  en  kvægsom  Drik; 
og  Bægret  tømtes  uden  Politik, 
kun  fulgt  af  Rahbeks  mesterlige  Sange." 

Bødtchers  tabte  Ungdomselskede  bragte  vel  Ve- 
mod ind  i  hans  Sjæl;  men  det  var  kun  som  en 
Skygge,  der  et  Øieblik  kan  flyve  hen  over  et  sol- 
belyst  Landskab.  Hun  stod  for  Digteren  som  et 
skjønt,  huldsaligt  Minde  i  straalende  Vaarglands, 
der  vel  af  og  til  i  en  stille  Time  kunde  lokke 
Taarer  i  Øiet,  men  ikke  røve  Livsglæden.  Bødt- 
cher kom  nu  ovenikjøbet  strax  ved  sin  Indtrædelse 
i  Manddomsalderen  til  Italien  og  tilbragte  der  ikke 
mindre  end  elleve  af  sine  kraftigste  Aar  und-er 
Sydens  straalende  Sol  i  en  Natur,  som  indbyder 
til  sorgfri  Nydelse,  og  i  en  kunstnerisk  Atmos- 
fære, som  fremkalder  drømmende  Hvile  i  de  evige 
Idealer.  Hans  lille  Formue  sikkrede  ham  tilmed 
hele    Livet    igjennem    en    beskeden   Uafhængighed, 

og  han  behøvede  ikke  at  kæmpe  den  tidt  saa 
haarde  Kamp  for  Existensen,  der  ved  Siden  af  sine 
Skyggesider;  dog  ogsaa,  naar  den  da  ikke  er  altfor 
overvældende,  anspænder  Kræfterne  og  styrker  dem 
ved  Brugen.  Naar  man  lægger  alle  disse  Faktorer 
sammen,  forstaaer  man  let,  at  en  saa  mildt  anlagt 
Natur  som  Bødtcher  blev  den,  han  blev:  en  mere 
nydende  end  ydende,  en  mere  kontemplativ  end 
aktiv  Personlighed,  der  gik  sin  Gang  stille  gjennem 
Livet,  spillede  paa  sin  Guitar,  sang  en  lille  Sang, 
priste  Amor  og  Bacchus,  var  elskelig  og  fordrings- 
løs, af  og  til  blid  vemodig,  men  endnu  hyppigere 
mild  skjelmsk.  Lidt  æsthetisk  epikuræisk  Egoisme 
kan  han  dog  neppe  frikjendes  for.  Det  Religiøse 
laa  i  en  dæmrende  Frastands  -  Belysning  for  ham. 
At  bryde  med  det,  som  Saamange  gjorde  i  Strausz'es, 
Bruno  Bauers  og  Feuerbachs  Tidsalder,  kunde 
aldrig  falde  ham  ind;  men  det  stod  fjernt  i  Bag- 
grunden af  hans  Sjæl  og  traadte  kun  i  enkelte  al- 
vorligere Øiebiikke  nærmere.  I  et  af  sine  senere 
Digte  »Mod  Slutningen«  siger  han  blødt  bevæget: 

„End  tænker  jeg  paa  Grraven 
kun  med  en  frygtsom  Aand; 
og  „Ordet",  Pilgrimsstaven, 
er  sjelden  i  min  Haand." 

Filosofien  kom,  uagtet  han  levede  i  dens  sidste 

store  Udviklingsperiode  under  Hegel,    aldrig   til   at 

spille  nogen  Rolle  for  ham   —   et   dybere   gaaende 

Studium  var  overhovedet  ingensinde  hans  Sag.  Af 
Idealitetens  treenige  Magter,  ReHgion,  Poesi  og  Fi- 
losofi, var  Poesiens  Mellemsfære  helt  og  holdent 
hans  Livsluft;  kun  i  Kunstens  Verden  aandede  han 
fuldt  ud,  let  og  frit. 

Bødtcher  hørte  til  den  yngre  Digterskole,  som 
J.  L.  Heiberg  var  Ordfører  for  ved  Festen  for 
Oehlenschlåger  paa  dennes  yoaarige  Fødselsdag  med 
Sangen,  hvori  det  hedder: 

„Vel  synger  Hver  sin  egen  Sang, 
Hver  liar  sin  egen  Stemme; 
hos  Alle  dog  en  fælleds  Klang 
sig  lader  grant  fornemme. 
Fra  første  Mand  i  Paradis 
nedstamme  Smaa  som  Store, 
i  Skjaldes  Kunst  vi  ligerviis 
Parnassets  Adam  spore." 

Især  i  Bødtchers  tidligste  Produktion  kan  man 
spore  Parnassets  Adam,  af  og  til  endog  temmelig 
direkte.  Bødtchers  første  trykte  Digt  »Den  fromme 
Clara« ,  en  Romance  —  Oehlenschlågers  Floved- 
territorium  —  minder  saaledes  i  Slutningslinierne : 

„Hun  knæler  ydmygt,  Angerstaaren  flyder 
og  triller  paa  den  Frommes  Rosenkrands" 

lidt  om  et  Par  af  de  sidste  Linier  i  »Knud  den 
Store«,  der  første  Gang  tryktes  i  »Poetiske  Skrifter« 
1805.  Bødtchers  Digt  »Elskerens  Klage«,  der,  lige- 
som »Den  fromme  Clara«,  tryktes  181 7,  men  ikke 
optoges  i  DigtsamUngen,  er  i  samme  Versemaal  som 

»Violsamleren«  i  Oehlenschlågers  >;Digte,  1803,«  og 
minder  ogsaa  hist  og  her  om  denne  Romance  og  i 
det  Hele  taget  om  Oehlenschlåger  i  hans  tidligere 
Periode.     Klangen  i  Linier  som 

„Druen  vægtig  Kanken  tynger, 
Frugten  sval  paa  Grenen  gynger, 
liden  Smaafugl  Psalmen  synger 
ved  det  rigt  velsignte  Bord" 

i  det   182 1  trykte  Bødtcherske  Digt  »Dag  og  Nat«, 

der  med  endel  Forandringer  optoges  i  DigtsamUngen, 

bringer    En    til    at    tænke    paa    »Anders- Skov«     i 

*  Langelands -Reise  i  Sommeren   1804«,  der  tryktes 

i   A' Poetiske  Skrifter«  Aaret  efter. 

Ogsaa  af  Ingemann,  hvis  blødere  Toner  bevægede 
Bødtcher  ikke  ganske  lidet,  kan  man  maaske  finde 
Spor  i  vor  Digters  tidligste  Poesi.  »Den  hellige 
Kilde«  o:  Taarens  Kilde,  der  tryktes  181 7,  men 
ikke  optoges  i  Digtsamhngen,  kan  saaledes  nok  føre 
Tanken  hen  til  Ingemann;  og  det  Samme  gjælder 
om  det  i  Digtsamhngen  optagne  »Drømmeren«,  der 
tryktes  første  Gang  181 9. 

Saadanne  Linier  som  de  ovenfor  citerede  første 
i  :^Da  jeg  var  syg«  vise  dog  alt  fra  Begyndelsen 
af,  at  Bødtcher  ikke  var  anlagt  til  at  være  en  Efter- 
klang, men  skulde  anslaae  eiendommelige  Toner. 
Disse  Verslinier  ere  trykte  anonymt,  ligesom  han 
endnu  ikke  ret  turde  vedkjende  sig  sit  egenlige 
Væsen.     Og   i    den   1820    første  Gang    trykte   og   i 

Digtsamlingen  med  lidt  Forandring  optagne  >Jæger- 
fantasi«  spøger  Bødtcher  med  Romantiken,  der  var 
tilbøielig  til  at  forfølge  ^^de  mange  underlige  Spor 
af  den  natlige  Side  i  Naturen«  (for  at  bruge  Roman- 
tikeren J.  M.  Thieles  Ord)  og  tidt  saae  Spøgelser 
ved  høilys  Dag.  Et  Vers  som  følgende  i  »Balvise*:, 
der  tryktes  1823,  men  ikke  optoges  i  Digtsamlingen: 

„Held  den,  som,  naar  han  seer  den  bedre  Morgenrøde 

afløse  Livets  Spas, 

kan  med  et  skyldfrit  Sind  sit  Bæger  støde 

mod  Dødens  Timeglas  !" 

savner  heller  ikke  aandfuld  EiendommeHghed. 

Naar  man,  ligesom  i  Rafaels  »Skolen  i  Athen«, 
vilde  gruppere  den  efter  Oehlenschlåger  fremtraadte 
yngre  Digterskole,  maatte  man  stille  Digterkongen 
paa  et  ophøiet  Stade  i  Baggrunden  som  en  ung 
Apollo  og  Schack  Staffeldt  bag  ham  til  Siden  i 
Skyggen,  for  at  betegne,  at  denne  ulykkelige  Sanger 
fremtraadte  før  vor  Aladdin  og  aldeles  distanceredes 
af  ham.  C.  Hauch  maatte  hensættes  i  Nærheden 
af  den  af  ham  saa  høit  elskede,  skjøndt  vidt  for- 
skjellige,  Oehlenschlåger  —  C.  Bredahl  i  større 
Frastand  som  en  ensom,  mørk  Skikkelse.  N.  F.  S. 
Grundtvig  og  B.  S.  Ingemann  maatte  stilles  sammen, 
den  sidste,  blødere  Sanger  dog  lidt  bag  den  Før- 
stes Kæmpeskikkelse.  Ligeoverfor  disse  to  Supra- 
naturaHster  maatte  Vaudevillernes  Forfatter  staae 
med   sin   Moder,    Saint   Aubain    og   Henrik   Hertz. 

St.  St.  Blicher  kunde  indtage  en  særegen  Plads  i 
Nærheden  af  dette  Firkløver.  Poul  Møller,  Chr. 
Winther,  H.  P.  Holst,  Aarestrup  og  Bødtcher  maatte 
vistnok  stilles  sammen  i  en  Gruppe.  De  øvrige 
Digterskikkelser,  H.  C.  Andersen,  Paludan-Mliller, 
Carl  Bagger,  C.  Ploug,  C.  Hostrup,  M.  Goldschmidt 
o.  s.  V.  vilde  det  falde  ulige  vanskeligere  at  gruppere 
—  Kræfterne  sprede  sig  efterhaanden,  jo  længere 
man  kommer  fra  Udgangspunktet,  mere  enkeltvis. 
Carl  Bagger,  C.  Ploug  og  C.  Hostrup  kunde  dog 
maaske  bringes  i  en  vis,  om  end  fjern.  Forbindelse. 
Ingen  vil  kunne  undgaae  at  stille  Ludvig  Bødt- 
cher sammen  med  Chr.  Winther  og  Aarestrup.  Livs- 
glæden er  fælleds  for  dem,  de  kaste  alle  tre  Glands 
over  Tilværelsen,  prise  Amor  og  Bacchus.  Chr. 
Winther  var  ogsaa  en  Omgangsven  af  Bødtcher,  der 
hilste  Folmer  Sanger  paa  dennes  yoaarige  Fødsels- 
dag med  et  lille  Digt.  Trods  al  Ligheden  mellem 
denne  Treenighed  er  der  dog  ikke  liden  Forskjel. 
Aarestrup  er  hedere,  kaadere,  mere  spillende,  Win- 
ther varmere,  fyldigere  og  Herre  over  et  langt  større 
Territorium  end  Bødtcher.  Dennes  Eiendommelighed 
er  en  mildt  afdæmpet  Fyrighed,  blandet  med  Lune 
og  et  Stænk  af  Vemod;  og  der  er  hos  ham  ikke 
Spor  af  det  Malcontente,  der  af  og  til  i  Byrons  og 
Heines  Tidsalder  hos  Winther  og  Aarestrup  røber, 
at  deres  yppige  Livsglæde  ikke  udvælder  af  de  dy- 

beste  Kilder.    Bødtchers  Produktion  er  jo  ogsaa  for 

største   Delen   fra  de  senere  Aar,    da  Vinen  havde 

iidgjæret.      Hans   Alderdoms   Poesi    er   som    et   fint 

Æble,    der   paa    en    klar   Høstdag    i   Solens   milde 

Straaler  skjelmsk  titter  frem  mellem  det  Grønne,    i 

hvilket   en  Drossel    slaaer.     Han  synger  ogsaa   i  et 

Digt    »Høstminde«,    hvoraf    en    Strofe     er    anført 

ovenfor : 

„Lad  Andre  med  forelsket  Aand 

besynge,  Mai!  din  kjælne  Lyst 

og  Rosen  ved  dit  unge  Bryst 

og  Nattergalen  i  din  Haand  — 

jeg  fletter  helst  til  Dig  min  Krands, 

brunlige  Høst  i  Aftenglands! 

naar  Leens  Klang 

fra  fjerne  Vang 

blander  sig  mildt  med  Droslens  Sang." 

C.  Hauch,  der  færdedes  med  Bødtcher  i  den 
evige  Stad,  og  hvis  yoaarige  Fødselsdag  Bødtcher 
besang,  ligesom  Chr.  Winthers  og  Ingemanns,  har  i 
et  Digt  »Bekjendelsen«  skildret  sin  poetiske  Indivi- 
dualitet som  en  høstlig.  Men  den  Høst,  Hauch 
fletter  sin  Krands,  er  vidt  forskjellig  fra  Bødtchers. 
Hauch  henvistes  til  en  sildigere,  dunklere  Høst,  i 
hvilken  større,  mere  fantastiske  Skyer  droge  hen 
over  Himmelen,  og  de  evige  Stjerner  tindrede 
stærkere  i  den  høitidsfulde  Nat. 

I  Henseende  til  Formen  ere  Bødtchers  Digte  ofte 
fuldendte  smaa  Mesterværker,  baade  hvad  det  mere 

fantasirigt  episk  malende  Moment  angaaer  og  for 
det  mere  følelsesfulde  lyrisk  musikalske  Elements 
Vedkommende;  og  man  har  ikke  uden  Grund  sam- 
menlignet dem  med  yndige,  kunstrigt  udskaarne 
Gemmer.  Bødtchers  Rhythmer  ere  hyppigt  af  en 
betagende  Klang  og  smeltende  Vellyd.  Man  synes 
at  se  den  lykkelige  aldrende  Sanger  smilende  vugge 
sig  paa  dem  til  Accompagnement  af  sin  kjære  Gui- 
tar. Bødtchers  Sprog  har  i  Regelen  en  for  ham 
eiendommelig  sart  Klarhed,  blid  Varme  og  fin  Sødme. 
Danmark  kunde  med  Føie  til  den  gamle  Digter 
henvende  de  Ord,  hvormed  denne  hilsede  sin  tre 
Aar  yngre  Ven  Chr.  Winther: 

„Og  tifold  Tak  til  Dig  og  Held, 
hvis  Sang  selv  i  din  Aftens  Rødme 
opfylder  Luften  med  en  Sødme, 
lig  Honning  fra  Hymettus'  Fjeld! 

Lad  Tidens  Strøm  kun  rastløs  ile  — 
naar  sent  Du  gribes  af  dens  Elv, 
vil  Harpen  tone  af  sig  selv 
og  aldrig,  aldrig  gaae  til  Hvile!" 

Bødtcher  indtager  en  selvstændig,  vel  ikke  stærkt 
fremtrædende,  men  i  sin  Beskedenhed  smuk  Plads 
i  vort  Aarhundredes  rige  poetiske  Literatur;  og  hans 
bedste  Digte  ville  til  alle  Tider  øve  en  Tiltræk- 
ningskraft, som  ingen  Omskiftelser  kunne  formaae 
Noget  over. 


DIGTE, 


ÆLDRE    OG    NYERE. 


♦ 


Naar  sparsomt  til  Besøg  en  Gjæst  sig  vover, 
Er  Husets  Herre  altid  glad  og  blid:  — 
En  saadan  Gjæst  ham  spilder  ingen  Tid 
Og  ligger  maaskee  neppe  Natten  over. 

Men  tør  der  haabes  samme  gode  Villie, 
Naar  han,  som  hidtil  næsten  kom  for  Spøg, 
Aflægger  nu  for  Alvor  et  Besøg 
Og  bringer  med  sig  hele  sin  Familie? 

Selv  om  han  strengt  har  præget  sig  i  Sinde, 
At  vælge  kræsent  blandt  sin  Børneflok, 
Er  muligt  dog  hans  Strenghed  ikke  nok. 
Thi  Faderkjærlighed  gaaer  let  iblinde.  — 

Dog  altfor  seent  det  er  igjen  at  rykke. 
Og  Aftentimen  stunder  ogsaa  paa,  — 
Han  faaer  at  vove  det  med  sine  Smaa 
Og  stole  paa  sin  gode  gamle  Lykke. 

Maaskee  som  før  han  møder  milde  Blikke, 
Og  Huset  er  jo  stort  som  et  Palads: 
Man  under  ham  vel  nok  en  lille  Plads, 
Og  »store  Fordringer«,  —  det  gjør  han  ikke. 

Fredensborg. 

Omtaage  Sandserne  Forstanden, 

Vil  Bægret  skumme  over  Randen  — 

Drag,  Fredensborg!  mig  til  dit  Bryst! 

Og  lad  det  sværmeriske  Stille 

I  dine  Skove  sødt  formilde 

Det  Vilde  i  min  Ungdomslyst ! 

Og  nager  Kummer  paa  mit  Hjerte, 
Er  stum  og  dødelig  min   Smerte, 
Da  flyer  jeg  atter  til  dit  Hegn  1 
Gaaer  atter  i  de  grønne  Sale, 
Indtil  at  dine  Nattergale 
Har  smeltet  Skyerne  til  Regn. 

Ja,  du  skal  leve  i  min  Tanke, 
Til  Hjertet  hører  op  at  banke 
For  jordisk  Fryd  og  jordisk  Sorg! 
Til  Fuglen  tier  hist  paa  Qviste, 
Og  Træet  bliver  til  en  Kiste, 
Og  Graven  selv  til  Fredensborg! 

Den  fromme  Clara. 


I  Klostrets  dunkle  Celle,  eensom  stille 
Hensidder  Clara,  sjunken  dybt  i  Tanker; 
Paa  Kinden  ubevidste  Taarer  trille, 
Og  heftigt  Pigens  unge  Hjerte  banker: 
Halv  sprungen  ud,  en  Rosenknop  i  Vaar, 
Om  Verden  har  hun  hørt  saa  ondt  fortælle, 
Nu  vil  hun  hver  en  jordisk  Attraa  qvæle, 
Og  Sløret  dækker  tæt  det  blonde  Haar.   — 

Dybt  Solens  Aftenguld  i  Vesten  brænder, 
Høit  qviddrer  Svalen  paa  de  lette  Vinger, 
Og  ømt  et  Blik  den  ind  til  Clara  sender, 
Imens  den  fri  sig  forbi  Klostret  svinger,  — 
Ak!    Verden  synes  hende  end  saa  smuk! 
Hun  sidder  taus  og  seer  med  stille  Smerte, 
Og  fra  det  fromme  sødtbeklemte  Hjerte 
Sig  trænger  hemmeligt  et  Længselssuk. 

Indspærret  i  et  Buur  ved  Claras  Side 
En  eenlig  Sangerfugl  vemodig  qvæder. 
Rørt  hendes  Blikke  ned  til  Fuglen  glide: 
»Bi,  Arme!  jeg  skal  bryde  dine  Kjæder!«    - 


Hun  aabner  grædende  det  gyldne  Buur: 
>Flyv  glad  hen  til  de  andre  Fugle  smukke, 
Her  skal  du  ikke  længer  trøstløs  sukke 
Og  holdes  bunden  trods  din  frie  Natur!« 


Og  glad  den  stiger  mod  den  rene  Himmel, 

Forfulgt  af  Nonnens  taarefulde  Øie, 

Den  blander  sig  i  Skovens  vilde  Vrimmel 

Og  sværmer  frydfuldt  med  den  i  det  Høic; 

Men  ol  hvor  skrækkes  Clara,  da  hun  seer, 

At  disse  Falske  Næbet  i  den  støde, 

At  jublende  de  jage  den  tildøde 

Og  sprede  rundt  i  Luften  Fuglens  Fjer. 

Da  lukker  hurtig  hun  sin  Celles  Rude 
Og  folder  angerfuldt  de  skjønne  Hænder: 
»Ak!«  sukker  hun,   »det  er  dog  slemt  derude 
Lyksalig  den,  som  Verden  ikke  kjender! 
Som  urørt  ved  dens  falske  Trylleglands 
I  Selskab  kun  med  Gud  sig  barnlig  fryder.  -. 
Hun  knæler  ydmyg,  Angerstaaren  flyder 
Og  triller  paa  den  Frommes   Rosenkrands. 

Jægerphantasi. 

Naar  Jægeren  i  Skoven  gaaer, 
Da  fare  tidt  forbi  som  Lyn 
Heel  underlige  Aftensyn, 
Som  Hjertet  til  at  bæve  faaer. 

Er  Alting  dunkelt  der  og  tyst, 
Han  ofte  Ellepigen  seer, 
Som  smiler  til  ham,  vinker,  leer 
Og  blotter  ham  det  hvide  Bryst. 

Da  kæmper  han  for  ei  at  see  — 

Han  gaaer  og  nynner  smaat  en  Sang 

Og  lader  Bøssen  i  sin  Gang 

Og  la'er  det  bagved  skoggerlee.  —  Æ 

Det  rasler  i  det  tørre  Blad, 

Det  vorder  stedse  mere  Nat,  — 

Nu  pusler  det  i  Busk  og  Krat:  , 

i 

Han  brænder  løs  forhaabningsglad. 

O  Veel  da  reiser  sig  et  Skrig, 
Og  Alt  er  atter  tyst  igjen,  — 
Det  sukker,  jamrer  og  døer  hen. 
Mens  Jægeren  staaer  som  et  Liig! 


Han  kaster  bort  sit  Bly  og  Krudt, 
Paa  Panden  er  den  kolde  Sved, 
Han  iler  bort  med  snare  Fjed 
Og  tør  ei  see,  hvad  han  har  skudt. 

Fra  Græsset  krybe  Snoge  frem 
Og  vikle  sig  omkring  hans  Been, 
Han  hænger  fast  ved  Tjørn  og  Green 
Og  finder  aandeløs  sit  Hjem.  — 

Dog  —  skinner  Morgensol  paany, 
Gaaer  atter  Jægeren  saa  trygt 
Og  smiler  af  sin  egen  Frygt 
I  Skovens  svale  sikkre  I.y. 

Han  streifer  gjennem  Skov  og  Mark, 
Hans  Phantasi  er  venlig  varm; 
Han  kjender  Ellepigens  Barm 
I  Birketræets  hvide  Bark. 

Han  kjender  ogsaa  Stedet  vel, 
Hvor  ubetænksom  rask  han  skød, 
Hvorfra  ham  Skriget  rædsomt  lød, 
Som  endnu  dirrer  i  hans  Sjæl. 

Han  samler  dristig  alt  sit  Mod 

Og  seer  —  ak,  unge  Jæger  skjælvl  — 

Og  seer  et  Billed  af  sig  selv: 

En  stivnet  Hare  i  sit  Blod! 

Drømmeren. 

Hver  Midnat  i  den  skumle  tolvte  Stund, 
Naar  Hjertet  døsigt  i  sit  Fængsel  banker, 
Forlader  Edvard  taus  de  bløde  Duun 
Og  stille  ud  i  Nattens  Øde  vanker. 

Hans  Fader  seer  den  underlige  Færd, 
Og  i  hans  Hjerte  Angst  og  Uro  stiger. 
Han  spænder  om  sin  Lænd  det  gamle  Sværd 
Og  varsom  efter  Ynglingen  sig  sniger. 

Men  see!  ung  Edvard  skrider  stille  hen 
Med  Smil  paa  Læben,  lukt  er  Øielaaget: 
Nu  sukker  han,  nu  smiler  han  igjen, 
Nu  er  det,   som  han  henrykt  favned  Noget. 

Han  mærker  ei  den  gamle  Riddersmand, 
Som  staaer  halv  undrende  og  halv  forfærdet, 
Som  Blikket  ei  fra  Sønnen  vende  kan, 
Og  støtter  sig  forventningsfuld  paa  Sværdet. 

Og  Ynglingen  en  Laage  aabner  brat, 
Som  fører  ud  til  Borgens  høie  Tinde, 
Hvorunder  man  dybt  i  den  mørke  Nat 
Kan  høre  Floden  brusende  at  svinde. 

Did  træder  han  med  dristig  sikker  Fod, 

Med  udbredt  Favn  mod  fjerne  Stjernevrimmel, 

Ei  aner  han  den  dulgte  lumske  Flod, 

Men  drømmer  sig  kun  nærmere  Guds  HimmeL 

Nu  blegner  Oldingen:   :^0,  Jesus  Christl 

O,  alle  gode  Aander  ham  beskjermer! 

Vaagn,  blinde  Edvard,  vaagn!"ak,  see  dog  hist! 

Ak!  see,  min  Søn,  den  Afgrund,  du  dig  nærmer U 

Og  op  slaaer  Ynglingen  sit  vilde  Blik, 
Men  flux  han  styrter  fra  sit  steile  Sæde, 
Og  mens  han  svælger  Dødens  bittre  Drik, 
Staaer  Gubben  bleg  —  og  kan  ham  ikke  redde !  — 

Hver  Midnat  i  den  skumle  tolvte  Stund, 
Da  rører  det  sig  dybt  i  Flodens  Strømme 
Og  hvisker  svagt,  som  med  en  barnlig  Mund: 
»Ak,  Fader!  hvi  lod  du  ei  Edvard  drømme!« 

Dag  og  Nat. 

(Skrevet  som  Masiktext.) 


Med  en  svag  og  uvant  Tunge, 
Men  med  Hjertets  stærke  Slag, 
Eders  Lovsang  her  vi  sjunge, 
Hulde  Søstre,  Nat  og  Dag! 
Dag!  du  muntre,  skjønne,  hvide, 
Du,  som  rækker  Livets  Drik; 
Natl  du  dunkle,  stille,  bhde, 
Med  det  sværmeriske  Blikl  — 

See  hist,  alt  blusser  venligt  Østens  Kindl 

Nu  aabner  Bonden  taus  sin  lave  Hytte 

Og  nikker  til  den  aarle  Skytte, 

Der  iler  rask  i  Skovens  Hvælving  ind. 

Med  Triller  stiger  Lærken  høit  i  Sky.  — 

Fra  Skyen  toner  dæmpet  Strubens  Klang, 

Den  synger  Rosen  ømt  en  Morgensang. 

Og  Rosen  stirrer  mod  det  Høie, 

Har  Duggens  Taarer  i  sit  Øie 

Og  hører  Sangen  rødmende  og  bly. 


I 


Høiere  paa  Himlens  Bue 
Iltr  Solen  i  sin  Lue, 
Ret  som  vil  den  overskue 
Grant  den  lykkelige  Jord; 
Druen  vægtig  Ranken  tynger, 
Frugten  sval  paa  Grenen  gynger, 
Liden  Smaafugl  Psalmen  synger 
Ved  det  rigtvelsignte  Bord!  — 

Den  synker  alt,  og  længer  Skyggen 
Sig  strækker  ud  i  Skov  og  Dale; 
I  Aftenguldet  sværmer  Myggen, 
Og  høit  paa  Jagt  den  lette  Svale; 
I  Dands  sig  Pigen  svinger 
Ved  Fløitens  muntre  Spil, 
Fjernt  Aftenklokken  ringer 
Saa  brudeligt  dertil. 

Snart  stiger  Maanen  med  de  Stjerner  smaa; 

End  eengang  Solen  maaler 

Den  skjønne  Jord  med  sine  blanke  Straaler, 

Den  trykker  Kys  paa  Bjergets  Toppe, 

Misunder  Søsteren  histoppe 

Og  dukker  blussende  i  Bølgen  blaa.  — 

Mens  ved  Maanens  blege  Flammer 
Jordens  Børn  end  sværme  om, 
Sidder  Natten  i  sit  Kammer 
Som  en  Moder  øm  og  from; 

Venter  eensom  paa  sit  Sæde, 
Seer  sig  skuffet  i  sin  Glæde, 
Sukker  med  bekymret  Hu: 
»Ingen  vender  hjem  endnu U 


Mellem  Frygt  og  Haab  i  Kampen 
Stirrer  hun  mod  Døren  frem, 
Vægen  brænder  dybt  i  Lampen, 
Endnu  vender  Ingen  hjem!   — 
Stirrer  hun  mod  dunkle  Rude, 
Hører  kolde  Vinde  tude, 
Sukker  saa  med  bange  Gru: 
»Kan  de  glemme  mig  endnu «? 


Tys!  paa  Trappen  alt  de  støie, 
Buldre  saa  af  Døren  ind: 
En  med  Fryd  i  vilde  Øie, 
En  med  Graad  paa  blege  Kind; 
»Børn,  hvor  har  I  voldt  mig  Smerte 
O,  kom  Alle  til  mit  Hjerte! 
Siig  mig,  hvor  er  Nøden  størst? 
Ak,  hvor  skal  jeg  hjelpe  først!« 


Iler  saa  med  Moderpleie, 
Rækker  Hver  en  Glemselsdrik, 
Sysler  ved  de  Kjæres  Leie, 
Dølger  selv  det  vaade  Bhk; 

Tvinger  sig  til  glad  at  smile, 
Nynner  Alle  blidt  til  Hvile, 
Gaaer  saa  frem  paa  sagte  Taa, 
Vinker  til  de  Drømme  smaa.  — 


Fra  skjulte  Vraa  sig  svinger 
Som  flygtig  Nattevind 
Paa  brogetskjønne  Vinger 
En  munter  Skare  ind; 
Den  overflagrer  nøie 
Hvert  Barn  i  første  Blund, 
Betragter  Graad  i  Øie 
Og  Smil  paa  Rosenmund;  - 


Selv  uvis  og  urolig 
Er  liden  Drømmegud, 
Om  hvilken  Hjertebolig 
Sig  hver  bør  kaare  ud; 
Nu  sænkes  blidt  de  spæde, 
De  gyldne  Vinger  ned, 
De  finde  Alle  Sæde, 
Og  rundtom  aander  Fred  I 


Frem  gaaer  med  stille  Gammen 
Den  moderglade  Nat, 
Udpuster  hurtig  Flammen, 
Og  Alt  forsvinder  brat; 

Hun  trykker  da  med  Varme 

Saa  saligt  og  saa  tyst 

I  Mulmets  bløde  Arme 

Hvert  Barn  op  til  sit  Bryst!  —  — 

Nu  slumrer  dybt  med  sænket  Øie 
Den  dunkle  Jord  dødtung  og  stiv!  — 

Hvert  Døgn  maa  den   sig  ydmygt  bøie 
For  Aanden  af  det  store  »Bliv  U 

Kun  Stjerner  vidne  i  det  Høie 
Om  Gnister  i  Naturens  Liv! 

Dog  tør  hver  Skabning  trøstig  lukke 
Sit  Blik  med  en  hengiven  Aand: 
Der  svæver  over  Jordens  Vugge 
Velsignende  en  Faderhaand, 
Som  peger  mod  en  himmelsk  Mai, 
Naar  Læben  bleg  i  Døden  skjælver, 
Og  Øielaaget  mat  sig  hvælver 
Om  Øiets  brustne  Glemmigei! 

Den  efterladte  Rose. 

Saa  blødt  som  Silke  bøier  sig  Papiret 
Omhyggeligt  omkring  dit  spinkle  Løv: 
Reliqviebevaret  er  dit  Støv, 
Og  med  en  Guldrand  var  dit  Leie  ziret. 

Den  Qvindehaand  forlængst  er  palmesmykket, 
Som  brød  dit  Blomster  i  en  kjærlig  Stund, 
Ei  heller  aander  meer  den  varme  Mund, 
Hvis  Læber  blev  til  dine  Blade  trykket. 

Der  findes  intet  Navn  og  Mærke  givet, 
Som  kunde  tyde  paa:  fra  Hvem  —  og  naar? 
Nei,  —  Hjertets  Minde  har  en  evig  Vaar, 
Og  mange  slige  Roser  har  ei  Livet. 

Man  fandt  dig  i  den  gamle  Dødes  Gjemme,  - 
Din  Sarkophag,  saa  duftende  og  let, 
Blev  aabnet  af  den  kolde  Skifteret, 
Som  vittig  Smilet  neppe  kunde  tæmme. 

Din  Plads  var  ei  blandt  Pengedocumenter,  — 
Var  dog  fra  Himlen  selv  et  Document, 
Hvis  Rigdom  vel  din  Eier  bedst  har  kjendt, 
Og  som  har  bragt  hans  Hjerte  gyldne  Renter. 

En  Blomst  du  var  fra  Paradisets  Have, 
Hvor  Amor  i  sin  Uskyld  sværmer  om, 
Mens  Hjertet  gj emmer  som  en  Helligdom 
Botanisk  ivrig  selv  hans  mindste  Gave. 

Og  du  skal  leve  op,  du  glemte  Rose  I 
Naar  over  Sky  de  mødes  Aand  med  Aand, 
Du  rækkes  atter  ham  af  hendes  Haand, 
Og  Amor  feirer  din  Apotheose! 


I 

Hr.  Blok. 


Naar  Ved  blev  fældet  hjemme, 

Sad  Bedstemoder  ved  sin  Rok 

Og  sang  med  sagte  Stemme 

En  Ting,  hun  kaldte  for  —  »Hr.  Blok. 

Hun  sang:  Et  Stykke  Brænde 
Blev  udseet  af  den  hele  Flok 
Og  reistes  overende 
Og  kaaredes  til  Huggeblok. 

»Ha!«   skreg  den,   ^hvilken  Ære! 
Mit  Hjerte  anede  det  nok: 
Kun  Træ  maa  Resten  være, 
Men  ene  jeg,  jeg  er  en  Blok! 

Hug  løs  paa  alt  det  Brænde! 
Lad  springe  over  Steen  og  Stok, 
At  man  kan  Forskjel  kjende 
Paa  simpelt  Træ  og  paa  en  Blok!« 

Og  Øxen  klang  og  trælled 
Den  hele  Dag  igjennem^  og 
Omsider  Alt  laa  fældet 
Iflæng  omkring  den  stolte  Blok. 

Med  Nakken  høit  den  kasted, 
Da  pludselig  —  o  Vee,  o  Vok! 
To  Hænder  sig  formasted 
At  løfte  slig  en  fornem  Blok;  — 

Den  følte  Saugens  Tænder 
Og  sprutted  Eder,  vel  en  Skok, 
Og  vred  med  sine  Lænder 
Og  kaldte  ivrigt  sig  Hr.  Blok! 

Den  maatte  Magten  vige, 
Kom  under  Gryden  af  vor  Kok, 
Skjøndt  den  blev  ved  at  skrige: 
At  den  var  egentlig  en  Blok. 

Turneringen. 

Gjennem  Nattens  Øde  farer, 
Som  en  stormbevæget  Sky, 
Vilde  fnysende  Tartarer 
Med  et  dæmpet  Vaabengny.  - 
Ei  i  Kampen  ærligt  fældet, 
Slæbe  de  som  Bytte  hen 
Overrasket,   overvældet 
Tvende  christne  Riddersmænd. 


Lænket,  Armens  stærke  Sene 
Tvinges  koldt  i  Jernets  Favn: 
Don  Rodrigo  er  den  Ene, 
Raimond  er  den  Andens  Navn. 
Nys  i  Skjær  af  Elskovs  Stjerne 
Og  i  Sol  af  Ærens  Glands 
Skal  de  bløde  i  det  Fjerne 
Uden  Taarer,  uden  Krands. 

Maanen  synker,  og  den  skifter 
Farven  paa  sin  klare  Kind, 
Og  fra  Østens  Bølge  vifter 
Kold  den  første  Morgenvind; 
Toget  standser  —  Mørket  viger, 
Og  i  Solens  Purpurgry 
Fra  de  vaade  Heste  stiger 
Dampen   som  en  Morgensky. 


*Her  i  Dalen  vil  vi  blunde!« 
Byder  Høvidsmandens  Ord: 
»Skaaner  end  de  christne  Hunde, 
Glem  ei  Eden,  som  I  svor: 
Vore  Qvinder,  vore  Spæde 
Har  vi  lovet  Tidsfordriv, 
Krydre  vil  vi  med  lidt  Giæde 
Deres  kjedelige  Liv!« 

Og  i  Græsset  han  sig  strækker, 
Og  med  ham  den  vilde  Trop, 
Medens  rundtom  Dagen  vækker 
Fuglene  i  Palmens  Top; 
Fjernt  i  Guld  sig  Bjerget  hæver, 
Dalen  fyldes  sødt  med  Duft, 
Og  i  vide  Kredse  svæver 
Ørnen  i  den  stille  Luft. 

Raimond  sukker:   »Er  det  ikke, 
Som  om  Livets  lyse  Held 


v^amler  sine  ømme  Blikke 
Til  et  langt  og  tungt  Farvel! 
Som  om  Fuglen  vilde  smigre 
Os  med  Haabets  Morgenrød, 
Mens  den  dysser  vore  Tigre 
Dybere  i  Søvnens  Skjød.  <'< 


Don  Rodrigo  svarer:    »Ridder! 
Meer  end  Livets  kjelne  Lyst, 
Meer  end  Haabets  Fugleqvidder, 
Kalder  Æren  i  mit  Bryst: 
Var  ei  lænket  Haandens  Evne, 
Fik  jeg  Ørnens  frie  Ham, 
Ved  min  Helgen!  blodig  hævne 
Skulde  jeg  vor  fælleds  Skam!« 

Vreden  skygger  med  sin  Rødme 
Hastig  over  Raimonds  Kind: 
Æi  stod  hidtil  Livets  Sødme 
Mellem  mig  og  Ærens  Sind; 
Frankrigs  Ridder  af  den  spanske 
Ei  skal  lære  Ridderskik, 
At  jeg  kaster  her  min  Handske, 
Kan  I  læse  i  mit  Blik!«  — 

Atter  taus,  mens  Øiet  flammer, 
Gruble  de  i  Smertens  Aag;  — 
See!  da  gaaer  fra  Skovens  Stammer 
I  det  Fjerne  frem  et  Tog: 

Muntert  Sværmen  sig  fordeler 
Paa  den  friske  Blomstervang, 
Fra  de  travende  Kameler 
Høres  Skrig  og  Cymbelklang. 


Høit  paa  Puklen  sidder  kroget 
Tartariets  dunkle  Mø, 
Og  Gevandtet  seiler  broget 
Som  et  Flag  i  Luftens  Sø; 
Lystigt  dingle  store  Kurve, 
Hver  en  Rede  fuld  af  Børn, 
Midt  iblandt  de  unge  Spurve 
Skotter  frem  en  gammel  Ørn. 


Og  den  glade  Tummel  hæver 
Røverskarens  lette  Blund, 
Høit  af  Velkomstjubel  bæver 
Luften  fjernt  i  Echos  Mund. 
Som  en  Træl  Kamelen  knæler 
Klog  —  godmodig  med  sit  Læs, 
Og  med  raske  Spring  sig  fjæler 
Qvinden  i  det  svale  Græs. 


Brune  Piger,  vilde  Drenge, 
Gusten  Kjærling  ved  sin  Stok 
Frem  til  Fangerne  sig  trænge, 
Glenter  liig,  en  graadig  Flok; 

Tæt  til  Offret  Sværmen  triner, 
Grisk  og  paa  sit  Bytte  vis,  — 
Mørke  hadefulde  Miner, 
Blikke  som  en  Dolkespids! 


Ungen,  som  sig  knap  kan  kræve, 
Vakler  overmodig  hen, 
Truer  med  sin  brune  Næve, 
Stolper  atter  bort  igjen ; 
Mens  hans  Broder  sig  foiskandser, 
Sigter  bag  Kamelens  Been, 
Kaster  mod  det  blanke  Pantser 
Klirrende  sin  skarpe  Steen.  — 


Paa  de  tunge  Riddervaaben, 
Køllen  og  det  brede  Sværd, 
Stirre  de  med  Munden  aaben, 
Prøve  Landsens  Vægt  og  Værd ; 
Fra  den  staalbeklædte  Ganger 
Vendes  Blikket  med  Foragt 
Atter  til  de  tause  Fanger 
I  de  lyse  Brynjers  Pragt. 


Ved  et  Tegn  af  Høvidsmanden 
Sluttes  hurtigt  og  med  Ro 
Rummelig  en  Kreds  af  Banden 
Om  de  lænkebundne  To; 

Ved  et  andet  Vink  sig  sprede 
Qvindenie  med  munter  Larm, 
Og  de  Fangnes  tunge  Kjæde 
Hamres  bort  fra  Fod  og  Arm. 


»Herlig  er  en  Jagt  i  Skoven!« 
Taler  Høvdingen  med  Ild, 
»Hvor  man  lystigt  og  forvoven 
Styrter  sig  mod  Tigren  vild; 
Høiere  dog  Glæden  stiger^ 
Staaer  man  tyst  bag  Træets  Hang 
Og  seer  Tiger  imod  Tiger 
Rase  i  den  dunkle  Gane. 


Yngel  af  en  vantro  Stamme! 
Op  ved  Sparket  af  min  Fod ! 
Hvæs  nu  Kloen  til  at  ramme 
Eget  Kjød  og  eget  Blod;  — 
Om  Turnering  —  Ridderdyster 
Taler  Rygtet  store  Ord, 
At  erfare  nu  mig  lyster. 
Hvad  der  vel  i  Rygtet  boer. 


Selv  I  pryde  kan  i  Tanken 
Pragtfuldt  Eders  Ridderspil : 
Mine  tappre  Mænd  er  Skranken, 
Jeg  er  Hoffet,  som  seer  til; 

Paa  Kamelen  hist  I  skuer 
Qvinder  klattre  op  med  lil, 
Allesammen  ædle  Fruer 
Med  et  lønligt  Elskovssmil! 


Prisen  er  den  Stærke  givet! 
Kampen  gaaer  paa  Liv  og  Død! 
Den,  som  seirer,  vinder  Livet 
Ved  sit  djerve  Landsestød; 
Frelst  sit  Eventyr  han  ender, 
Smykt  med  Frihedens  Juvel, 
Mens  han  os  og  Døden  vender 
Sin  forgyldte  Ridderhæl.«   — 


Og  de  Fangne,  uforfærdet, 
Kaste  de  forhadte  Baand, 
Springe  op  og  gribe  Sværdet 
Henrykt  i  den  frie  Haand; 
Svinge  sig  i  Hestens  Saddel 
Utaalmodig  og  med  Hast,  — 
»Uden  Frygt  og  uden  Dadel 
Funkler  i  hvert  Øiekast!  — 


Festligt  henad  Banen  dandse 
Gangerne  med  lette  Fjed;   — 
Pludseligt  den  skarpe  Landse 
Sænker  sig  til  Angreb  ned : 


—    28    — 

Eøiet  over  Hestens  Manke 
Skue  de  omkring  med  Harm, 
Medens  een  og  samme  Tanke 
Gjennemluer  Begges  Barm! 


Og  da  nu  den  vilde  Røver 
Seer  den  mandige  Natur, 
Seer  de  unge  stærke  Løver 
Slupne  ud  af  Fangebuur  — 
La'er  han  frygtsomt  Blikket  vinke, 
Og  som  StraaJen  af  et  Lyn 
Tusind  krumme  Sabler  blinke 
Fjendtligt  for  de  Fangnes  Syn. 


Men  med  Kraft  som  tvende  Hære 

Flyve  de  i  samme  Stund: 

»For  min  Mø  og  for  min  Ære!« 

Lyder  som  en  Dødsbasun; 

Alt,  hvad  dem  imøde  triner. 

Knuses  eller  ændses  ei; 

Som  to  bragende  Laviner 

Er  at   skue  deres  Vei. 


Slynget  bort  den  brudte  Landse, 
Gribe  de  om  Køllens  Skaft; 
Ret  som  Fjenden  skulde  sandse 
Hvert  et  Vaabens  Brug  og  Kraft, 

»For  min  Mo  og  for  min  Ære!« 
Kollen  falder  som  paa  Halm,  — 
Ingen  Pandeskal  kan  bære 
Dette  frygtelige  Malm!  — 


Men  de  rasende  Tartarer 
Styrte  sig  med  Hævnens  Skrig, 
Myldrende  i  tætte  Skarer, 
Over  Blod  og  over  Liig; 
Vælte  sig  som  Bølger  Alle 
Mod  det  kjække  nøgne  Vrag  - 
Og  de  Christnes  Køller  falde 
Mattere  med  dæmpet  Brag; 


Og  de  varme  Purpurstrømme 
Risle  over  Brynjens  Staal,  — 
Læben  stammer  som  i  Drømme 
Svagt  endnu  sit  Seiersmaall 
End  en  Stund  i  Morgnens  Vinde 
Flagre  Hjelmens  lette  Fjer,  — 
Snart  de  dukke  og  forsvinde, 
Flyve  ei  til  Seier  meer.  —  — 


Taus  imod  de  fjerne  Dale 
Drager  bort  den  mørke  Hær; 
Tredive  i  Dødens  Dvale 
Blev  Turneringens  Trophæ'r, 

Stille  Sværmen  sig  fordeler 
Paa  den  friske  Blomstervang, 
Fra  de  travende  Kameler 
Lyder  ingen  Cymbelklang.  — 


Men  paa  Dalens  øde  Flade 
Slumrer  sødt  ved  Palmens  Rod, 
Under  Skyggen  af  dens  Blade, 
Ridderskabets  Helteblod. 
Til  sin  høie  Himmelsphære 
Svang  sig  Aanden  fri  og  kjæk, 
»For  min  Mø  og  for  min  Ære! 
Smiler  fra  de  blege  Træk. 


Fuglen. 

CPoetisk  l'ortælling  ) 


1. 

Marie. 

Maanens  fulde  Midnatsflamme 

Glimred  gjennem  Dunster  graae 

I  den  dybe  stille  Aa, 

Hvor  sig  speiled  Pilens  Stamme.  — 

Frøen  vaaged  end  i  Kjæret, 

Lyd  gav  mindste  Blad,  som  faldt; 

Luftigt  Sølv  var  overalt, 

Engens  Dampe  steg  iveiret. 

Alt  stod  færdigt,  neden,  oven, 
Ventende  i  magisk  Glands 
Ellepigens  Cirkeldands, 
Alfers  Echo  hist  fra  Skoven: 
Tys!  da  nærmer  sig  med  Dvælen, 
Ingen  Alf  i  Maanens  Skin, 
Men  en  Qvindes  svage  Trin 
Med  Fortvivlelse  i  Sjælen. 

Korte  Drøm  i  Paradiset! 
Hun  har  lydt,  Natur,  dit  Bud, 
Seet  i  Elskov  blindt  sin  Gud, 
Verden  staaer  med  Flammeriset:  - 
Indtil  nu  med  Kæmpestyrke 
Skuffede  hun  Alles  Blik, 
Stred  mod  Skammens  Dolkestik; 
Men  nu  stiger  Angst  og  Mørke. 

>0  Johannes!  om  Du  vidste!« 
Sukker  hun  i  Sorgens  Nat, 
»Om  du  vidste,  hvor  fprladt!  — 
Og  at  Hjertet  snart  vil  briste!  — • 

0  Johannes!«  —  Navnet  rummer 

1  sin  svagtudtalte  Lyd 
Hendes  Himmel  med  sin  Fryd, 
Hendes  jordisk  dybe  Kummer. 

Og  paa  Knæ  ved  Aaen  nede 
Bøiet  over  Vandets  Strøm, 
Stirrer  hun  som  i  en  Drøm 
Paa  sin  nylig  fødte  Spæde: 
Knuger  med  de  sidste  Kræfter 
Barnet  i  sin  unge  Favn. 
»Nu  Farvel  i  Jesu  Navn!« 
Hvisker  hun,   »Jeg  følger  efter.« 

»Nu  Farvel  i  Jesu  Navn!« 
Syndigt  Læberne  gjentage, 


Men  paany  i  hendes  Favn 
Vender  Barnet  frelst  tilbage. 
Tredie  Gang  i  Nattens  Stille 
Bæver  hendes  sagte  Røst: 
Ak!  da  mægter  fra  sit  Bryst 
Ei  sit  Barn  hun  meer  at  skille.  — 

Dæmrende  bag  Taagesløret, 
Sygner  Maanens  matte  Lys, 
Og  en  Vind  med  natlig  Gys 
Hvisker  hende  kold  i  Øret: 
»Hvorfor  vil  du  døe,  Marie? 
Hvorfor  kalder  du  paa  Gud? 
Ti,  og  kast  din  Byrde  ud,  — 
Let  din  Synd  du  kan  fortie  !<< 

Bleg  hun  reiser  sig  og  gruer,  — 
Hvis  var  Stemmen,  som  har  talt? 
Taushed  ruger  over  Alt, 
Litet  Levende  hun  skuer; 
Dog  bevæges  Løv  og  Grene, 
Skjøndt  der  lufter  ingen  Vind, 
Og  hun  gyser  i  sit  Sind, 
Føler  syndig  sig  og  ene. 

Pludselig,  som  gik  et  Dække 
Fra  den  lune  Sommernat, 
Myldrer  det  i  Skov  og  Krat, 
Pusler  det  bag  Busk  og  Hække:  - 

Hvirvlende  omkring  i  Bue 
Suser  Ellepigen  hen, 
Og  som  tusind  Lygtemænd 
Staaer  den  hele  Eng  i  Lue. 


Hvor  er  Frelse  for  den  Svage? 
Skoven  er  ei,  hvor  den  stod,  — 
Aaen  skummer  som  en  Flod, 
Gynger  fremad  og  tilbage; 
Og  en  skummel  Afgrund  gaber, 
Som  har  sluget  Vei  og  Sti,  — 
^> Alting,  Alting  er  forbi!« 
Høit  hun  jamrer  til  sin  Skaber. 


Tys !  det  larmer  fjernt  histnede. 
Det  er  Glam  fra  Gaardens  Hund, 
Lys  i  Farens  mørke  Stund, 
Stjernen,  som  kan  hende  lede. 
Øiet  lukker  hun  forvoven. 
Blindt  fortvivlet  frem  hun  gaaer. 
Og  da  Blikket  op  hun  slaaer. 
Er  hun  kommen  alt  i  Skoven. 


Der,  i  Taageklæder  hvide, 
Skyde  sig  med  lange  Fjed 
Tause  Skikkelser  af  sted 
Ganske  tæt  ved  hendes  Side; 


Og  som  Snoge  Træets  Rødder 
Krybe  under  Løvets  Hang, 
For  at  hindre  hendes  Gang 
Og  forvikle  hendes  Fødder. 


Barnet  sig  i  Smerte  vaander, 
See,  da  glemmer  hun  sin  Nød, 
Skjælver  kun  for  Barnets  Død, 
Priser  Gud,  da  frit  det  aander.  - 
Men  i  samme  Stund  er   svunden 
Nattens  hemmelige  Færd, 
Og  i  roligt  Maaneskjær 
Ligger  Gaarden  foran  Lunden. 


Storken  staaer  i  natlig  Dvale 
Skarpt  og  stivt  paa  Tagets  Skjæg. 
Dæmpet  brøler  Staldens  Qvæg  — 
Hunden  logrer  med  sin  Hale.  — 
Over  maaneklare  Tofte 
Sniger  sig  Marie  frem, 
Finder  snart  sit  Sorgens  Hjem 
Høit  og  eensomt  under  Lofte. 

Hjemmet. 

Lyksalighed!  i  Somrens  gyldne  Dage 
At  sprænge  kjækt  det  lumre  Fangebuur 
Og  flygte  til  dit  Blomsterbryst,  Natur! 
Og  vinde  Rødme  og  Natur  tilbage. 

Og  dobbelt  gylden  Lyst,  naar  Livets  Alder 
Endnu  er  vaarlig  som  det  unge  Aar, 
Og  varme  Hjerter  os  imøde  gaaer, 
Og  Barndomsminder  klage  ømt  og  kalder. 

Da  slaaer  omsonst  Minervas  lærde  Ugle 

Sin  Aftentrille  i  Cathedrets  Sal; 

Den  overfløites  af  en  Nattergal, 

Ja  af  den  Ringeste  af  Skovens  Fugle.  — 

Johannes  var  blandt  hine  Sommerglade,  — 
Midt  paa  sit  Gulv  laa  Candidaten  krum 
Og  bragte  Pakker  til  sin  Kufferts  Rum, 
Som  Bien  bringer  Honning  til  sit  Stade. 

Han  vendte  seirrig  Ryggen  mod  Reolen, 
I  Kufferten  han  halvt  var  krøben  ind, 
Og  Blodet  steg  ham  i  den  fine  Kind, 
Der  høilig  trængte  til  lidt  Brunt  af  Solen. 

Han  glemte  ei,  han  gik  fra  Hovedstaden,  — 
Nedlagde  derfor  kjærlig  og  galant 
Kn  Æske  med  forskjelligt  smagfuldt  Tant 
Til  Sos  tre  og  Cousiner  efter  Raden. 

Men  Eet,  som  skulde  gjemmes  dybt  paa  Bunden, 

Blev  aabnet,  før  i  Kufterten  det  sank, 

Og  Lysets  lange  Tande  pudset  blank, 

Mens  Smilet  laae  Johannes  skjelmsk  om  Munden. 

Og  Gaven  var  —  mon  Nogen  vel  den  gjetter? 
En  qvindelig  og  høirød  Huepuld, 
Af  Bondeslags,  brodeert  med  Sølv  og  Guld 
Og  rigt  besat  med  tusinde  Pailletter:   — 

Han  lod  den  funkle  smukt  og  Straaler  sende: 
>/Den  glæde  vil  Marie,  —  ja  bestemt!  — 
Hun  skal  dog  see,  at  hun  er  langtfra  glemt, 
Skjøndt  Aaret  strømmed  mellem  mig  og  hende.« 

Den  næste  Dag,  just  da  i  Morgenstunden 
Fra  Hovedvagten  Klokkeslaget  klang. 
En  Postvogn  raslende  forbi  sig  svang, 
Og  han  i  den,  med  en  Cigar  i  Munden. 

Mod  Aften  samme  Dag,  da  gik  fornøiet 
Paa  Solskins- Veien  fra  en  landlig  Gaard 
Letklædte  Jomfruer  med  blottet  Haar 
Og  speidede  med  Haanden  over  Øiet.  — 

Og  der  blev  spøget  kjækt  —  man  var  jo  ene  — 
Og  drillet  lidt  —  Cousinerne  var  med  — 
Men  Ingen  kunde  blive  rød  derved, 
Thi  Solen  rødnede  den  hele  Scene. 

Og  hist  den  gav  sit  Kys  til  Husets  Guder: 
Den  gjæstfri  Røg,  som  steg  paa  vanlig  Viis, 
Og  Reenlighedens  øienklare  Dis, 
Der  funkled  fra  de  blankpoler  te  Ruder ; 

Men  indenfor  betragted  ret  dens  Flammer 
Med  gyldent  Smil  en  moderiig  Gestalt, 
Hvis  Blikke  fløi  som  Solens  overalt 
I  hver  en  Krog  af  Sønnens  Gjæstekammer.  — 

Alt  stod  saa  hjemligt  der,  saa  muntert  broget, 
Fra  Haven  Blomsterduft  og  Fuglesang. 
Og  længer  borte  Skov  og  Sø  og  Vang,  — 
Slet  intet  mangled,  —  og  dog  mangled  Noget: 

Eet  manglede,  —  som  i  Aladdins  Bolig, 
Thi  pludselig  i  Moder  Annas  Træk 
Stod  malet  aabenbar  en  huuslig  Skræk, 
Og  paa  Marie  raabte  hun.  urolig. 

»Marie  dog!  at  hun  kan  reent  forglemmxe,  — 
Hvor  er  du.  Pige?  varer  det  en  Dag?<2 
»Nu  kommer  jeg,«  lød  under  Husets  Tag 
En  blød,  melodisk  Bondepigestemme;  — 

Moer  Anna  ventede  og  faldt  i  Tanker: 
Marie  var  af  hendes  egen  Æt, 
Men  gik  —  skjøndt  mere  zirlig  —  bondeklædt 
Og  holdtes  strengt  til  Arbeid  og  i  Skranker. 

Den  Gamle  saae  mod  Sengen,  rynked'  Brynet. 
»Her  mangler  Noget«    sagde  hun  med  Vægt,  — 
Marie  stammede  —  :^en  Støvleknegt«,  — 
Og  ud  af  Døren  foer  hun  rask  som  Lynet.  — 

Hun  var  en  rank,  blegrosenfarvet  Lillie, 
Med  brune  Øine,  sky  som  Skovens  Hind, 
Og  da  hun  atter  pustende  kom  ind. 
Blev  Anna  hende  god  imod  sin  Villie. 

»Du  kom  fra  Loftet  nylig?  —  hør  Marie, 
Hvad  gjør  du  der  saa  tidt  ved  Dag  og  Nat?  — 
Jeg  troer,  du  leger  med  den  sorte  Kat 
Og  hindrer  KiUingerne  fra  at  die!« 

Marie  stod  i  Skyggen  i  det  Fjerne. 
Dog  var  det,  som  om  Aftenrøden  varm 
I  en  Secund  fløi  over  Kind  og  Barm, 
Og  Øiet  funkled  uvist  som  en  Stjerne: 

»Naa?  —  siig  mig  smukt  en  Grund,  og  som  er  gyldig! 
Tys!     Stille!  —  hør  hans  kjære,  kjære  Røst!«  - 
Og  ned  hun  ilede  med  Moderlyst, 
Men  Svaret  blev  Marie  hende  skyldig.  — 


—  40   — 

Snart  gjenlød  Huset  høit  af  Spøg  og  Latter:  — 
Hun  stod  endnu  og  lyttede  en  Stund, 
Da  trak  sig  som  til  Graad  Maries  Mund, 
Og  sagte  sneg  hun  sig  —  til  Loftet  atter.   — 

Den  første  Velkomstfryd  var  neppe  svunden, 
Før  Anna  indbød  Alle  til  sit  Bord: 
»Hos  os  paa  Landet«,  lød  den  Gamles  Ord, 
»Man  taler  bedst  med  en  Bid  Brød  i  Munden.« 

Og  til  Johannes  —  Modstand  hjalp  ham  ikke  — 
Var  sat  en  Livret,  blot  for  hans  Person, 
Og  rundtom  saae  han  en  Constellation 
Af  lutter  tindrende  og  glade  Blikke, 

Vidt  aabne  stode  Havestuens  Døre, 
Hvor  Morten  under  Æbletræet  laa 
Og  kjelent  op  i  Træets  Krone  saae, 
Mens  Fugleqvidder  kildrede  hans  Øre. 

Ivangt  ude  høstedes  paa  Engen  Græsset,  — 

Det  var,  som  nærmede  sig  Høets  Duft, 

Han  hørte  henrykt  i  den  stille  Luft 

Den  hæse  Klang  af  Leen,  som  blev  hvæsset.  — 

Ja,  indtil  Smørret,  —  maatte  Alt  vurderes. 
Det  stod  saa  gyldent  paa  den  hvide  Dug,  — 
Han  saae  paa  Brødets  rene,  gode  Rug, 
Og  paa  sin  Moder  saae  han  som  paa  Ceres. 

Men  Anna  saae  i  ham,  om  ikke  Paven, 
l^og  meer  end  en  sædvanlig  Candidat,  — 
Og  da  Johannes  spildte  lidt  Salat, 
Blev  hun  bekymret  alt  for  Præstekraven. 

Cousinerne  drev  lønlig  deres  Gammen 
Og  styrkede  ved  Vink  hinandens  Mod: 
Tilsidst  tog  Glasset  En,  saa  rød  som  Blod^ 
Og  gratulerede  til  endt  Examen. 

Men  Anna  bød  høitideligt  at  tie:  — 
»Ved  Festens  Skaal  bør  Alle  være  med! 
Spring  hurtigt  et  af  Børnene  afsted 
Og  hent  et  Glas  og  kald  saa  paa  Marie!« 

Der  laa  en  skjult,  electrisk  Gnist  i  Navnet, 
Som  samled  Alt,  hvad  der  var  spredt  og  glemt; 
Johannes  blev  urolig,  sødtbeklemt 
Og  følte  sig  af  tusind  Minder  favnet. 

Og  da  nu  Pigen  selv  stod  ved  hans  Side, 

Og  disse  Øine  ved  den  dunkle  Glands 

Saae  løndomsfuldt  og  nathgt  ind  i  hans 

Og  syntes  mellem  Graad  og  Smil  at  stride,  — 

Da  svimlede  Johannes  fast  forskrækket, 

Han  maatte  støtte  sig  ved  Annas  Bord, 

Fornam  af  hendes  Tale  ei  et  Ord, 

Og  hvert  et  Glas  gav  Klang,  som  det  var  knækket; 

Og  da  han  atter  drømmende  tog  Sæde, 
Var  Glæden  ikke  meer  saa  rosenrød,  — 
Den  Gamle  trilled  Kugler  af  sit  Brød, 
Et  sikkert  Tegn  hos  hende  til  lidt  Vrede. 

Imidlertid  var  Solens  Timer  omme, 
Og  Maanens  Skive  over  Skoven  stod,  — 
For  Annas  huusligvante  Blik  den  lod 
Ret  som  en  frisk,  uhyre  Æggeblomme; 

Men  for  Johannes  hang  fra  Himlens  Blaanen 
Dens  bløde  Runding  som  en  yndig  Frugt,  — 
Og  Pigerne  fandt  Synet  meget  smukt 
Og  stirred  efter  Manden  selv  i  Maanen. 

Men  Maanen  saae  saa  stivt  paa  Allesammen, 
At  Ingen  meer  sad  rolig  paa  sin  Plads,  — 
For  Annas  Vel  blev  tømt  det  sidste  Glas, 
Og  rundtom  Bordet  gik  et  klangfuldt  Amen! 

Nu  vinked  Haven  med  de  dunkle  Gange,  — 

Som  muntre  Bier  sværmed  Alle  ned, 

Kun  Anna  blev  i  Kuben  paa  sit  Sted 

Og  hørte  fjernt  som  Summen  deres  Sange. 

Blidt  slog  Erindringen  sin  Rosenlænke 
Omkring  Johannes'  Bryst  og  om  hans  Sind, 
Den  drog  ham  i  hvert  stille  Lysthuus  ind 
Og  tvang  ham  ned  paa  hver  af  Havens  Bænke. 

Og  rask  forbi  fløi  mangen  svunden  Scene 
Af  Ungdomslivets  første  muntre  Aet;  — 
Og  mangt  et  yndigt  Billede  blev  vakt, 
Men  atter  skræmmet  bort  bag  Busk  og  Grene: 

Thi  skinsyg  skød  den  glade  Pigeklynge 
Sig  mellem  ham  og  Mindets  skjønne  Fee; 
Han  maatte  dandse  med  dem,  synge,  lee 
Og  sidde  lystig  op  i  Havens  Gynge; 

Omkaps  nu  trak  med  Latter,  uden  Orden, 
De  bløde  Pigehænder  Gyngens  Reb, 
Og  heftig  svaiende  ved  hvert  et  Greb 
Steg  i  Triumf  Johannes  op  fra  Jorden. 

Han  fløi,  mens  Haaret  viftede  om  Kinden, 
Høit  mod  de  ranke  Popler,  Havens  Ziir, 
Tilsidst  hans  Blik  gik  over  Poplens  Spir, 
Hvis  Sølvblad  skjælvede  af  Frygt  for  Vinden. 

Da  saae  han  med  en  sød  urolig  Smerte 
Fra  Høiden  af  sin  Flugt  et  jordisk  Syn, 
Der  kom  og  svandt  og  hvergang  som  et  Lyn, 
Saatidt  det  kom,  traf  nedenfra  hans  Hjerte. 

I  Skjæret  af  den  sidste  Aftenrøde, 
Stod  fjernt  Marie,  skjult  af  Træets  Hang, 
Og  bredte,  naar  Johannes  op  sig  svang, 
Med  Ømhed  sine  Arme  ham  imøde. 

Johannes  hæved  sig^  som  for  at  klæbe 
Til  Luften  fast,  saa  ofte  Gyngen  steg, 
Men  ak!  som  Tantalus,  saasnart  den  veg, 
Blev  Bægret  hvergang  revet  fra  hans  Læbe. 

Da  voved  han  sin  ene  Arm   at  strække 
Fra  Høiden  ud,  —  men  som  ved  Sympathi 
Sig  gjorde  ubevidst  den  anden  fri, 
Og  Lidenskaben  hævede  dem  begge. 

»Stands  Gyngen!«  skreg  i  Angst  den  hele  Vrimmel, 
Han  tryglede  saa  bønlig,  men  omsonst: 
De  vilde  ikke  mere  see   »den   Kunst« 
Og  fik  ham  dragen  hurtigt  fra  sin  Himmel. 

Endnu  saa  mangen  Barndomsplet  de  søgte, 
Og  da  tilsidst  Godnat  de  bød  til  Hver, 
Da  tændte  alt  i  Græsset  hist  og  her 
Johannesormen  taus  sin  lille  Lygte.  —  — 

Johannes  higed  efter  ensom  Hvile. 
Han  ilte  til  et  Stevne  med  sig  selv:  — 
Hans  Følelser  var  som  en  standset  Elv, 
Hans  Mund  var  træt  af  evig  glad  at  smile; 

Og  indenfor  hans  Kammers  tause  Mure 
Kom  endelig  den  skjulte  Kamp  til  Brud: 
Frit  græd  han  Sorg  og  Glæde  voldsomt  ud,  — 
Selv  Maanen  gik  bag  Sky  for  ei  at  lure. 

Forfrisket  af  sit  Taarebad  og  trøstet, 
(iik  Candidateii  langsomt  op  og  ned, 
Tilsidst,  —  som  tog  han  af  sig  selv  en  Ed,  — 
Han  standsede  med  Haanden  lagt  paa  Brystet. 

Og  da  hans  Blod  nu  flød  med  svalet  Varme, 

Begyndte  Annas  Seng  sin  Tryllekraft, 

Den  tog  imod  ham  i  sin  hvide  Pragt 

Saa  blødt  og  kjærhgt,  som  en  Moders  Arme.  — 

Seent  slumred  han,  og  ud  paa  Natten  silde 
Lød  tyst  fra  Loftet  sagte,  sagte  Trin,  — 
De  flettede  sig  i  hans  Drømme  ind 
Og  gik  for  ham  endnu,  da  Alt  var  stille. 


3. 
Opdagelsen. 


I   Syd,  hvor  gamle  Pan  i  Jorden  blunder, 
Er  Sommerhimlens  Sol  bestandig  huld 
Og  udbetaler  blank  som  myntet  Guld 
Hver  Levedag  til  Støvet  nedenunder; 

Her  mere  lunefuldt  dens  Blik  os  maaler. 

Og  mangen  let  og  gylden  Aftensky 

Er  næste  Morgen  tung  og  graa  som  Bly 

Og  sender  os  for  Solens  —  Vandets  Straaler. 

Men  selv  en  Regndag,  ak  som  trist  og  vandet 

Nedrasler  hæsligt  i  den  golde  By 

Og  træffer  kun  paa  Tag  og  Paraply, 

Har  Ynde  og  harmonisk  Fald  paa  Landet. 

Det  er  en  Nadvere,  hvor  Alt  sig  qvæger, 
Som  rækker  Marken  Guldet  til  dens  Neg 
Og  Skoven  Marv  og  Skjønhed  til  dens  Eeg 
Og  Blomsten  Farve  til  dens  Drikkebæger. 

Og  hvilken  Prøvedag  for  Husets  Qvinde! 
Mens  Skyen  breder  Dug  paa  Himlens  Blaa, 
Opklarer  hendes  Tanke  Hjemmets  Vraa, 
Som  var  hun  Solen,  der  var  lukket  inde. 

For  Fliden  har  hun  Roes,  for  Brøden  Naade, 
For  den  Bekymrede  et  kjærligt  Ord; 
Thi  »Sødhed  vel  i  Fløiter,  Harper  boer, 
Men  venlig  Tale  er  dog  bedre  end  de  baade  < 

Og  virksom  dreier  sig  foruden  Bulder 
Det  indre  Hjul  ved  hendes  Varetægt, 
Hun  seer  sig  rolig  om  med  Byrdens  Vægt, 
Og  villig  rækker  frem  Enhver  sin  Skulder. 

Saaledes  Anna  stod,  mens  Alting  ude 
Var  klædt  i  aarle  Taage,  Regn  og  Rusk, 
Og  Vinden  slog  med  Træets  vaade  Dusk 
Uhyggeligt  mod  Havestuens  Rude. 


i 

Men,  klogt  fordeelt  i  Kjøkken  og  i  Kjclder, 
Fandt  ingen  ledig  Haand  et  dovent  Skjød, 
Den  travle  Arm  fik  Kinden  varm  og  rød, 
Og  Talen  klang  som  Lyd  af  muntre  Bjelder. 

Selv  mønstred  Anna  med  forstandig  Mine 
Et  herligt  Vaar,  rødstribet,  uden  Meen, 
Og  vendte  Talen  til  sin  Øiesteen, 
Sit  yngste  Barn,  den  lille  kloge  Trine: 

Paa  Loftet,  veed  du,  staaer  vor  Fjedertønde, 
Spring  rask  derop,  hæv  dig  paa  dine  Tæer, 
Og  see  i  Tønden,  om  der  mangler  Fjer 
Til  Vaaret  her  og  til  et  lille  Hynde.« 

Og  ud  fløi  Trine,  fulgt  af  hendes  Blikke,  — 
Den  Gamle  klappede  sit  Dynevaar: 
>  Snart  komme  Dagene,  hvorom  der  staaer, 
At  de  os  Mennesker  behage  ikke! 

Og  Eftertanken  smukt  maa  komme  førend,« 

Og  nu  begyndte  hun  i  Ro  og  Mag 

For  Døttrene  et  Hlle  Foredrag, 

Da  Trine  aandeløs  foer  ind  ad  Døren, 

Ak,  Moder,  skynd  dig!«   raabte  hun  med  Stønnen, 
^^Der  ligger  iblandt  Fjedrene  i  Skjul 
En  ganske  levende,  uhyre  Fugl, 
Som  vælter  sig  omkring  i  hele  Tønden!« 

»I  Tønden!«  brummed  Anna,   »Hvad  for  Noget? 

Jeg  seer  desværre,  hvordan  det  er  fat, 

Det  er  igjen  en  Høne  eller  Kat, 

Og  Pigen  har  forsømt  at  lukke  Laaget.«  — 

Fortrædelig  hun  reiste  sig  fra  Stolen 

Og  steg  mod  Loftet  som  en  Tordensky; 

Den  lille  Trine  fulgte  hende  kry, 

Men  holdt  til  Sikkerhed  dog  bag  i  Kjolen.  ■ — 

I  mystisk  Mørke  stod  den  høie  Tønde 
Blandt  mindre  landligt  Huusgeraad  iflæng. 
Og  nær  derved  Maries  simple  Seng 
Med  Renlighedens  tarvelige  Ynde. 

»Hvad  seer  Du,  Moder?«  hviskede  den  Lille, 

Da  Anna  ubevægeHg  og  stum 

Blev  ved  at  stirre  i  dens  dunkle  Rum, 

Og  Alt  omkring  var  ængsteligt  og  stille.  — 

»Jeg  seer«,  —  lød  Svaret  med  et  Suk  tilbage, 
»Jeg  seer  —  det  var  Indbildning,  hvad  Du  saae,  - 
Forføi  dig  rolig  ned  igjen.  Du  Smaa, 
Jeg  selv  har  Noget  her  at  varetage.  « 

Og  neppe  fandt  hun  Skridt  og  Miner  trygge, 

Før  Anna  bøiede  sig  atter  ned, 

Og  Skræk,  Forbauselse,  Medlidenhed 

Fløi  over  hendes  Træk,  som  Lys  og  Skygge. 

Dybtnede  laae  i  Ly  for  hver  en  Fare, 
Som  i  en  Fuglerede,  blød  og  luim, 
Et  deiligt  Barn  iblandt  de  bløde  Duun, 
Med  aabne  Øine,  store,  barneklare. 

Sødt  havde  Glutten  nylig  morgenblundet, 
Paa  hver  en  Kind  laae  end  et  Valmu'blad, 
Nu  Munden  atter  gjerne  drikke  gad, 
Og  Haanden  søgte,  —  buttet  og  bedunet. 

Der  er  et  Sprog,  som  kun  en  Qvinde  næmmer, 

Som  kun  en  Moder  hører  og  har  seet 

I  al  dets  himmelske  Naivitet, 

Og  som  hun  siden  aldrig  mere  glemmer. 

Og  uden  Anna  selv  ret  vidste  nøie. 
Stod  Barnet  i  sin  Ham  paa  hendes  Skjød: 
Og  Haanden  afstrøg  lempelig  og  blød 
Den  lille  Papagenos  Fjedertrøie. 

Og  medens  Hjertet  håndled  lyst  som  Dagen, 
Sig  modned  Tankens  Frugt  paa  skjulte  Rod,  •— 
Thi  klog  den  gamle  Anna  var  som  god, 
Og  Frugten  bar  af  Begge  altid  Smagen. 

Hun  bragte  hemmelig,  ei  seet  af  Nogen, 

Sit  lille  levende  livsvarme  Rov 

Ind  i  den  Helligdom,  hvor  selv  hun  sov. 

Og  Andres  Sorger  tidt  holdt  hende  vaagen.  — 

Da  hun  igjen  forlod  sit  sikkre  Gjemme, 
Kom  hun  tilsyne  som  en  lukket  Bog: 
Hun  var  som  altid  rolig,  mild  og  klog, 
Kun  mere  Blødhed  laae  i  hendes  Stemme. 

Hun  flyttede  til  Døren  hen  sit  Sæde, 
Lod  Rokken  snurre  i  dens  jevne  Takt, 
Men  medens  Haanden  spandt,  gav  Øiet  Agt 
Paa  Hver,  som  op  til  Loftet  vilde  træde. 

Men  Ingen  kom,  —  i  Kjøkken  og  i  Kjelder 
Den  travle  Arm  fik  Kinden  varm  og  rød, 
Og  lattermildt  de  fjerne  Stemmer  lød. 
Som  en  forvirret  Klang  af  muntre  Bjeider. 

Omsider  —  tys!  —  sig  nærmed  Annas  Øren 
Et  sagte  Fodtrin,  sagte  og  ihast. 
Den  Gamle  saae  iveiret  —  Traaden  brast  — 
Det  var  Marie,  som  gik  bag  ved  Døren. 

Det  var  Marie,  som  kom  frem  fra  Skjulet 
Og  smidig  op  ad  Loftets  Trappe  sprang,  — 
Paany  fik  Anna  Rokken  sat  igang. 
Men  Foden  rystede,  som  traadte  Hjulet. 

Og  atter  var  en  føie  Tid  henrunden, 

Da  kom  igjen  Marie,  dødninghvid. 

Hun  fløi  forbi,  —  hun  gav  sig  ingen  Tid, 

Og  som  et  Luftsyn  var  hun  brat  forsvunden. 

Med  Annas  Styrke  lakked  det  tilende, 
Dog  blev  hun  paa  sin  Plads:     »Klart  vil  jeg  see 
Er  der  ei  Andet  for,  —  Guds  Villie  skee! 
Hun  kommer  snart  igjen,  hvis  det  er  hende!« 

Og  snart  hun  kom,  —  det  var  som  tusind  Snoge 
Jog  hende  i  Fortvivlelse  omkring;  — 
Hun  ændsed  ikke  Anna,  —  ingen  Ting! 
Og.kasted  Blikket  vildt  i  alle  Kroge. 

Med  Eet  hun  lyttede,    —  hvert  Træk  i  Pine!  — 
Og  styrtede  til  Loftet  op  igjen; 
Da  satte  Anna  Rokken  stille  hen 
Og  vented  hende  med  sin  ædle  Mine. 

Og  da  hun  som  et  Billede  paa  Jammer 
Kom  atter  hulkende  og  kraftløs  ned, 
Tog  Anna  Haanden,  som  Marie  vred, 
Og  ledte  hende  blidt  ind  i  sit  Kammer. 

Hvad  der  den  Angergivne,  dybt  henrevet. 
Har  skriftet  som  for  Himlens  Tribunal,   — 
Og  Annas  Naade  med  den  Armes  Qval, 
Blev  vist  i  Skyen  seet  og  underskrevet. 

Men  bitter,  som  naar  Sorg  med  Vrede  blandes. 
Steenkold,  som  Tavlen  med  de  ti  Guds  Bud, 
Var  Annas  Mine,  da  hun  traadte  ud 
Og  nærmede  sig  uformærkt  Johannes. 

Han  havde  aabnet  Vinduet  og  tømte 
Den  søde  Lugt  af  Havens  friske  Hyld: 
Uroligt  digted  Hjertet  en  Idyl, 
Og  med  Horats  han  sukkede  og  drømte: 

»Lyksalig,  hvem  de  rige  Guder  give 
Fra  Livets  Tummel  fjernt  et  landHgt  Hjem, 
Og  saa«  —  hans  Finger  tegnede  et  M 
Med  klare  Træk  paa  Rudens  klamme  Skive. 

»Johannes!«  udbrød  Anna,   »Du,  som  taler 
Om  rige  Guder,  —  husk  som  Christen  Een, 
Hvis  hele  Rigdom  neppe  var  den  Steen, 
Hvortil  han  kunde  læne  sine  Qvaler : 

Men  han  var  Uskylds  Ven  og  Lastens  Fjende 
Og  nød  en  Jords  Velsignelse  til  Løn,  — 
Kom  nu,  saa  skal  jeg  vise  dig,  min  Søn, 
Hvor  trofast  du  har  gjemt  hans  Ord  i  Minde. 

Johannes  følte  høit  sit  Hjerte  banke. 

Han  havde  gjerne  sagt  en  munter  Spas, 

Men  alle  Guderne  med  samt  Horats 

Jog  Annas  skarpe  Blik  bag  Skjul  og  Skranke. 

Paa  Kinden  tændte  Ængstelsen  sin  Lue, 
Han  fulgte  langsomt  i  den  Gamles  Spor, 
Som  taus,  alvorlig,  uden  flere  Ord 
Ham  aabned  Døren  til  sin  Sovestue. 

Et  Blik,  —  og  hvad  han  længe  havde  anet, 
Og  Tanken  stundom  henrykt  havde  tænkt, 
Sig  formed  for  hans  Øie  klart  og  strengt, 
Fra  Phantasi  til  Virkelighed  manet. 

Der  stod  hun,  Hig  den  fulde  Rose  bøiet. 
Nedtynget,  som  ved  Kindens  Purpurblod, 
Til  Hjertet  trykkede  hun  sit  Klenod, 
Og  Angerens  Juveel  bedugged  Øiet. 

Der  var  i  Stuen  tyst  som  i  en  Kirke, 
Hvor  Menigheden  staaer   i  ydmyg  Krands, 
Enhver  med  Livets  skarpe  Dissonants, 
Og  Hver  med  Suk  til  Naaden  om  at  virke. 

Da  hæved  Følelser,  ukjendte  søde, 
Dybt  i  Johannes'  Bryst  sin  Bølgegang, 
Natur  og  Kjærlighed  sig  øverst  svang, 
Og  Ængstelsen  forsvandt,  og  Frygten  døde; 

Og  hurtig  stod  han  ved  Maries  Side,  — 
Han  bøied  op  til  sig  den  Armes  Kind, 
Han  blandte  hendes  bittre  Graad  med  sin, 
Og  Begge  tømte  Sødmen  af  at  Ude. 

Men  ude  deelte  Solen  Skyens  Vande, 
Igjennem  Ruden  strømmed  Lysets  Aand 
Og  lagde,  som  en  varm  og  gylden  Haand, 
Sin  Morgenstraale  blidt  paa  Barnets  Pande^, 

Og  ømmere  blev  Taarerne  og  Sukket, 

Og  stedse  tættere  det  stille  Favn, 

Og  Anna  følte  et  uroligt  Savn, 

Som  var  hun  næsten  glemt  og  udelukket. 

Og  først  da  ogsaa  hendes  Arme  slynged 
Sig  mildt  tilgivende  omkring  de  To, 
Opløste  Smertens  Knude  sig  med  Ro, 
Og  Byrden  svandt,  som  hidtil  havde  tynget. 

Kong  Christian  den  Ottende 


(Jiuuiar  1848.) 

Hiin  stille  Sommeraftenstund 
Gaaer  som  en  Aand  forbi, 
Da  dybt  det  klang  i  Skovens  Grund 
^  Velkommen  til  din  Ungdomslund ! « 
Hist  ved  dit  Sorgenfri. 

Det  aabner  nu  sin  nøgne  Favn, 
Men  kold  og  hvid  som  du, 
Og  huser  Hjertesorg  og  Savn 
Og  spotter  høit  sit  eget  Navn 
Og  mindes  før  og  —  nu. 

Os  Meget  gav  din  rige  Aand, 
Nu  staae  vi  ved  dit  Leer 
Og  stirre  som  ved  Tryllebaand 
Bestandig  paa  din  høire  Haand, 
Og  vente  endnu  Meer. 

Det  er,  som  om  den  Haand,  der  gav 

Saa  kongelig  og  huld, 

Vil  ikke  stædes  til  sin  Grav, 

Før  den  har  stillet  Hjertets  Krav 

Og  skjænket  alt  sit  Guld. 

Det  er,  som  hviskedes  i  Løn 
Igjen  ved  Balders  Strand 
Et  helligt  Ord,  en  venlig  Bøn 
Imellem  Faderen  og  Søn, 
Før  Baalet  tændes  an. 

Men  det  er,  Odin,  dig,  som  gaaer 
Og  skjænker  ham  din  Høst.  — 
Du  bygger  paa  hans  Manddom saar, 
Og  veed,  at  Balders  Hjerte  slaaer 
Med  Godhed  i  hans  Bryst. 

Selv  stiger  du  ved  Rotas  Spyd 
Bort  fra  den  dunkle  Jord, 
Du  hører  Sang  til  Harpers  Lyd: 
»Velkommen  til  —  Valhallas  Fryd!« 
Og  —  dybe  Suk  fra  Nord! 

Farvel  til  Marthes  Kilde. 

(Ved  Nebbegaard  i  Jylland.) 

Jeg  kommer  i  den  stille  Qveld, 
Vil  dvæle  hos  dig  ene; 
Jeg  er  forelsket  i  dit  Væld, 
Tidt  drømmer  smilende  min  Sjæl, 
At  du  er  Hippokrene! 

Først  vil  jeg  under  Træets  Hang 
Betragte  ret  din  Kilde, 
Saa  nynner  du  mig  smukt  en  Sang, 
Tilsidst  saa  drikker  jeg  din  Klang, 
Og  saa  —  Farvel,  du  Lille! 

Du  er  en  flygtig  ødsel  Dreng, 
Som  fandt  en  Skat  begravet 
Og  dandser  over  Mark  og  Eng 
Og  spreder  Sølvet  rundt  iflæng 
Og  springer  saa  i  Havet, 

Du  er  en  Mø  fra  dunkle  Hjem, 

Hvem  Beileren  forfølger; 

Du  finder  Jordens  Dør  paa  Klem  — 

Smaaleende  du  kommer  frem 

I  jomfrurene  Bølger. 

Du  er  —  skjøndt  Blidhed  i  dig  boer 
En  Sølverstreng  af  Harpen, 
Som  sammenstemt  og  kæmpestor 
Udtaler  tordnende  sit  Chor 
Fra  Terni  og  fra  Sarpen. 

Du  er  —  et  yndigt  Kildevæld, 
Som  bag  de  dunkle  Grene 
Fortæller  Eventyr  i  Qveld,  — 
Tidt  drømmer  smilende  min  Sjæl, 
At  du  er  Hippokrene!   — 

Jeg  veed,  det  var  ved  Kornmod, 
Og  Rugen  bragt  i  Lade, 
Da  Jørgen  hist  ved  Bakken  stod 
Og  stemmede  sin  jydske  Fod 
Imod  den  skarpe  Spade. 

Men  Jorden  ruiled  tør  og  hed 
Hen  mod  den  nære  Havre, 
Og  Spaden  kun  saa  trevent  bed, 
Skjøndt  Jørgen  pustede  og  stred  — ■ 
Sad  gladere  ved  Davre. 

Endnu  et  dygtigt  Spadekast, 
Saa  stirred  han  i  Furen! 
Thi  Jorden  sortnedes  i  Hast, 
En  Hflig  hlle  Aare  brast 
Dybt  nede  i  Naturen. 

Et  Smil  da  Jørgens  Læber  brød, 
Man  saae  de  hvide  Tænder,  — 
Han  snildt  et  Rør  i  Gruset  skød, 
Mens  Vandet  klart  som  Sølvet  flød 
Over  hans  brune  Hænder. 

Saa  drak  han  af  det  søde  Vand 
Saameget,  som  han  vilde. 
Og  løb  til  Gaarden  flux  paastand: 
»Min  Husbond  er  en  farlig  Mand, 
Nu  fik  han  sig  en  Kilde!« 

Og  i  den  gyldne  Morgenstund 
Kom  Alle  festligt  sammen, 
Hver  bøied  sig  mod  Kildens  Grund 
Og  gav  dig  hjertelig  sin  Mund 
Til  Velkomst  og  til  Gammen. 

De  døbte  dig  og  gav  dig  Navn  — 
Det  kjæreste,  de  vidste; 
Naturen  selv  holdt  dig  i  Favn, 
Og  Kirken  var  din  Fødestavn, 
Hvor  Fuglen  sang  paa  Qviste.  — 


—  6o  — 

Nu  hvælver  alt  Syrenens  Pragt 
Sin  Kuppel  om  din  Straale; 
Det  grønne  Sæde  rundt  er  lagt, 
Foran  to  Graner  holde  Vagt 
Med  tusind  spidse  Naale. 

Omkrandset  er  Bassinets  Bred 
Af  fugtiggrønne  Planter, 
Og  naar  man  nærmer  sine  Fjed, 
Man  hører  Frøen  plumpe  ned 
Blandt  dine  Diamanter. 

Du  nynner  alt  ved  Morgengry, 
Mens  Taagen  staaer  paa  Enge, 
Mens  Lærken  drømmer  sig  i  Sky^ 
Og  Bonden  fra  den  stille  By 
Gaaer  ud  i  Skov  og  Vænge. 

Naar  Solen  staaer  i  Løvens  Tegn, 
Og  Hede  Græsset  bleger. 
Blinker  du  fra  dit  svale  Hegn 
Og  pladsker  med  din  Middagsregn 
Og  vinker  med  dit  Bæger. 

Men  stærkest  virker  din  Magi, 

Naar  Solens  Straaler  vige: 

Da  samles  Livets  Poesi 

Med  Ungdom,  Aand  og  Skjelmeri 

Om  Straalen  i  dit  Rige.  — 


—   6i   — 

Farvel,  du  altfor  korte  Drøm, 
Du  friske  landligmilde! 
Modtag  min  Tak,  saa  varm  og  øm. 
Jeg  maa  igjen  i  Livets  Strøm,  — 
Farvel,  du  rene  Kilde! 

Fodsporet. 

Du  venter  vist,  min  ømme  fjerne  Ven! 

At,  siden  du  forlod  din  arme  Pige, 

Hver  landlig  Fryd  med  dig  var  svunden  hen? 

Men  du  ta'er  feil,  —  hør,  hvad  hun  har  at  sige. 

I  Elleskoven,  hvor  den  løse  Jord 
Bedækker  altid  fugtig  Træets  Rødder, 
Opdaged  jeg  en  Morgenstund  et  Spor, 
Et  dybt  og  tydeligt  af  —  dine  Fødder. 

Af  dig,  min  Ven;  thi  just  paa  dette  Sted 
Vi  standsed  Begge,  —  kan  jeg  vel  erindre, 
Desuden  fandt  jeg  ganske  tæt  derved 
Et  Spor  af  andre  Fødder,  som  var  mindre.  — 

Du  vel  begriber,  at  det  var  en  Fest! 

Og  har  du  nogensinde  før  seet  Mage, 

Det  kjære  Spor  holdt  ud,  trods  Regn  og  Blæst, 

I  hele  otte  lykkelige  Dage! 

Jeg  luged  bort  ethvert  nedfaldet  Blad,  — 
Hvor  sødt  kan  dog  en  Hemmelighed  more! 
Hver  Time  smutted  jeg  i  Skoven  glad. 
Som  havde  jeg  et  lille  Dyr  at  fore. 

Men  tænk  dig  nu  min  Skræk,  og  hvor  fatalt! 
—  Uveiret  kom,  skjøndt  ikke  just  fraoven  — 
Vi  fik  Besøg,  —  og  Jørgen  blev  befalt 
At  skuffe  Gangen  reen  i  Elleskoven! 

Der  sneg  han  sig  som  en  dæmonisk  Aand,  — 
Nu  saae  jeg  nok,  min  Glæde  havde  Ende: 
Men  skulde  Jørgen  med  sin  plumpe  Haand  — 
Det  kunde  ikke  godt  mit  Hjerte  nænne! 

Nei,  kjærligt  af  mig  selv  det  maatte  skee, 
Og  for  at  bringe  Sødhed  i  min  Pine, 
Jeg  satte  varsomt  —  du  maa  ikke  lee  — 
Min  Fod  i  Sporet  ned  paa  en  af  dine. 

Forunderligt!  Var  Jorden  bleven  hed^ 

Og  kan  man  vel  med  aabne  Ørne  drømme? 

Jeg  følte,  hvordan  Varmen  sagte  gled 

Fra  Jorden  gjennem  mig  i  milde  Strømme; 

Og  du  kan  troe,  min  Ven,  jeg  var  ei  seen 
Den  søde  Glæde  dobbelt  sødt  at  smage. 
Og  hurtigt  satte  jeg  mit  andet  Been 
Hen  i  dit  andet  Spor  lidt  meer  tilbage. 

Der  stod  jeg  da,  og  næsten  som  paa  Glød, 
Usikker  nok  og  vaklende  som  Sivet, 
Men  dog  mit  Bryst  den  hulde  Forsmag  nød, 
»At  vandre  i  dit  Spor  igjennem  Livet!« 

Og  derfor  dybt  i  Hjertet  det  mig  skar. 
At  Jørgen  ei  tillod  en  fortsat  Dvælen: 
Thi  mens  min  Tanke  fast  i  Himlen  var. 
Var  Bondens  Spade  næsten  mig  i  Hælen. 

Da  tømte  jeg  den  bittre,  bittre  Drik: 
Jeg  steg  fra  Paradiset  ud  paa  Jorden 
Og  bragte  langsomt  og  med  bortvendt  Blik 
Min  Søndagshelligdom  i  Hverdagsorden ! 

Philosophen. 

Der  er  en  Gjæring,  paastaaer  man,  i  Tiden, 

Maaskee!  men  see,  min  Viin  blev  sjelden  suur, 

Naar  Flasken  altid  kjønt  blev  lagt  paa  Siden,  — 

Sligt  applicerer  jeg  paa  min  Natur: 

Jeg  ligger  rolig,  selv  naar  jeg  ei  sover. 

Og  haaber  nok,  min  Gjæring  skal  gaae  over. 

Jeg  har  en  Ven,  og  Een  er  nok  i  Grunden, 

Han  er  min  Damon,  jeg  hans  Pythias, 

Vi  snakke  smukt  hinanden  efter  Munden 

Og  tørne  sammen  kun  med  vore  Glas: 

At  gaae  i  Døden  for  mig,  jeg  ei  beder, 

Men  han  maa  gaae  sin  Vei,  naar  han  mig  kjeder. 

Min  Glut  er  trind,   og  Brystet  deiligt  hvælvet; 

Hvad  Farven  angaaer,  —  hver  Couleur  mig  huer. 

Er  Øiet  blaat,  jeg  flux  »en  Himmek  skuer. 

Men  i  det  Sorte  seer  jeg  intet  Helved: 

Stor  eller  Lille  —  Sligt  jeg  ikke  ændser. 

Min  Kjærlighed,  —  den  er  foruden  Grændser! 

Til  hvem  jeg  regnes,   de  Servile,  Liberale? 

Jeg  staaer  paa  denne  Korsvei  uden  Qval; 

Min  Mening  er:  den  regnes  blandt  de  Gale, 

Som  ikke  mod  sig  selv  er  Liberal! 

Hver  faaer  sit  Kors,  dog  —  hvordan  Sagen  stilles, 

Vil  jeg  dog  bære  helst  paa  de  Serviles. 

Hvad  Folk  hverandre  hviske  vil  i  Øret, 
Naar  jeg  er  død,  mig  volder  ingen  Vee, 
Distancen  er  for  lang,  til  jeg  kan  hør'et, 
Jeg  strækker  mig  i  Skyens  Kanapee; 
Og  skulde  Tingen  blive  mig  for  broget. 
Jeg  trykker  Skyen  og  la'er  falde  Noget! 

Saaledes  lever  jeg  foruden  Sorger 

Med  god  Samvittighed  min  Dag  og  Nat, 

Jeg  er  i  Kjøbenhavn  en  gammel  Borger, 

Som  svarer  sine  Tynger  og  sin  Skat; 

Og  jeg  har  Penge,  —  derfor  vil  nok  Præsten 

Engang  ved  Graven  Jer  fortælle  Resten. 

Til  A.  Oehlensehlager. 

(I  Studenterforeningen  1841.) 

I  Sjælens  Dyb  er  en  urolig  Flamme, 

En  Drift,  som  savner  Livets  Poesi, 

Som  kæmper  haardt  mod  Hverdagslivets  Ramme, 

Vil  atter  sværme  lykkelig  og  fri: 

Med  Suk  maa  Hjertet  over  Skatte  ruge, 

Nedlagte  for  et  rigt  mangfoldigt  Liv, 

Og  Følelser,  som  Verden  ei  kan  bruge, 

Som  Døden  høster  med  sin  skarpe  Kniv. 

Hvad  lindrer  Savnet?  Hvad  kan  Længslen  styre? 

To  Magter  sendt'  til  Menneskenes  Trøst: 

De  søde  Toner  af  en  Digters  Lyre, 

Og,  Elskov  du!  med  al  din  rene  Lystl 

I  drage  atter  bort  det  mørke  Dække, 

Som  skjuler  Livets  tabte  Farvepragt, 

Og  derfor  takker  Hjertet  Eder  Begge 

Med  lige  Ret,  og  fast  med  lige  Magt  I 

O,  Danmarks  Skjald!  bar  Laurens  skjønne  Lande 
Din  Vugge  hist,  forgyldt  af  Sydens  Sol, 
Omslynged  længst  en  Krands  din  Digterpande, 
Rakt  med  Begeistring  dig  fra  Capitol:  — 
I  Nord,  hvor  selv  Apollos  Straaler  vige 
For  Taagens  Phlegma  om  den  danske  Kyst, 
Seer  Folket  stolt  dit  klare  Nordlys  stige, 
Men  Jublen  fængsles  i  det  tause  Bryst. 

Dog  høit  skal  her  i  Musasønners  Klynge 
Begeistringen  sig  svinge  uden  Tvang, 
Og  Glædens  Fugl  skal  flagre  frit  og  synge. 
Kun  bunden  løst  ved  Takt  af  Bægrets  Klang: 
Mens  udenfor  den  skarpe  Nordvind  kæmper. 
Og  Vintertid  med  mørke  Miner  staaer, 
Vi  hæve  glade  Bægret  for  November, 
Som  fødte  Danmark  Romantikens  Vaar! 

I  A.  Oehlensehlagers  Album. 

Forgjæves  har  jeg  brudt  min  Hjerne 
Og  grublet  dybt  paa  langs  og  tvers,  — 
(Ak,  hvo  skrev  ikke,  meer  end  gjerne. 
Til  dig  de  allerbedste  Vers!) 
Men  Hovedtanken,  jeg  har  funden. 
Blev  altid  een,  og  ikkun  een: 
Hvad  er  et  Digt  til  dig  igrunden? 
En  Ugle  baaren  til  Athen! 

Og  for  sig  værdig  frem  at  trænge 
Med  Krandse  til  din  lyse  Aand, 
Man  maatte  gribe  Harpens  Strenge, 
Som  funkler  i  din  egen  Haand,  — 
Men  Hjertet  kjender  ingen  Skranker, 
Og  troe  mig,  naar  jeg  siger  frit: 
Kan  Hjertets  Tak  opveie  Tanker, 
Er  intet  Blad  saa  tungt  som  mit! 

Sang  ,,Den  8de  Marts''. 

Vexlende  med  Sang  og  Viin 

Atter  gamle  Rom  vi  gjæste,  — 

Phantasus,  vor  Veturin, 

Os  drog  med  de  fyrige  Heste! 

Guden  blandt  os  dvæler  huld, 

Rækker  venlig  fra  sin  Trone 

Hver  en  Krands  af  Laurens  Krone, 

Viin  fra  Monte  —  »est!«  —  fiascone, 

Solen  skinner  varm  og  fuld 

Fra  Orangens  Duft  og  Guld! 

Snart  til  Hjælp  han  Bacchus  ta'er, 
Dobbelt  er  hans  Kraft  formeret, 
Vi  Sanct  Peter  blive  vaer 
Med  Kuppelen  illumineret! 
Har  vort  Ønske  ikke  Ro, 
Endnu  mere  kan  vi  have: 
Bacchus  lærer  os  at  lave 
Biskop,  Cardinal,  ja  Pave! 
Han  gjør  salig,  han  gjør  fro  — 
Bacchus  har  den  rette  Tro! 

I  en  blaa  og  sydlig  Glands 
See  vi  Bjergene  sig  høine. 
Og  den  muntre  Folkedands, 
Og  de  brune  ildfulde  Øine! 

Solens  sidste  Aftenblus 
Paa  den  fjerne  Villa  brænder,  — 
Bacchus  hver  en  Ynde  kjender, 
Han  har  boet  her  længe,  Venner, 
Ak,  der  staaer  hans  gamle  Huus 
Rundt  og  lystigt  som  et  Krus. 

Med  Begeistring  følge  vi 
Phantasus  og  Fader  Liber 
Til  et  venligt  Osteri 
Ved  den  gule  strømmende  Tiber; 
Finde  —  tro  den  vante  Skik  — 
I  sin  Kreds  den  gamle  Kjære! 
Som  en  Sol  i  Kunstens  Sphære, 
Barnlig  dog  i  al  sin  Ære! 
Phidias!  din  Aand  han  fik. 
Og  Anakreon,  dit  Blik. 

Glade  tolke  vi  hans  Ord, 
Smerten,  som  hans  Længsel  vakte, 
Naar  hans  Tanke  tidt  mod  Nord 
Fløi  over  det  gamle  Soracte.  — 
For  vort  Haab  gaa  Skaalen  om! 
Ordne  ville  vi  hans  Sæde, 
Snart  blandt  os  han  er  tilstede, 
Bringer  Jubel  i  vor  Glæde! 
Bytter  Pantheon  og  Rom 
Med  vort  Hjertes  Helligdom! 

Mundus  og  Paulina. 

I  stille  Flammer  sank  den  gyldne  Sol 
Og  hæftede  sit  straalefulde  Øie 
Med  Veemod  paa  det  gamle  Capitol 
Og  paa  de  syv  urokkelige  Høie:  — 
En  Claudius  misbrugte  Kraftens  Torden 
Mod  Heltelivets  sidste  ædle  Rest, 
Og  Roma  selv  var  sunken  dybt  i  Vest 
Og  saae  med  Tigerøie  over  Jorden. 

Forvildet  og  med  grusom  Phantasi 
Drog  Folket  hjem  fra  Dagens  vante  Fester, 
Gik  ligegyldigt  Templerne  forbi 
Og  spottede  de  ørkesløse  Præster. 
Endnu  dog  klang  med  Ærefrygt  i  Øret 
De  dunkle  Sprog  fra  Isis'  Helligdom, 
Bragt  med  Osiris  til  det  sunkne  Rom, 
Men  selve  Isis  rødmede  bag  Sløret. 

Med  Længsels  Uro  ventede  i  Løn 
I  Aftendæmringen  ved  Templets  Trappe 
Den  unge  Mundus,  adelig  og  skjøn, 
Indhyllet  ziirligt  i  sin  Romerkappe; 

Den  nogne  høire  Arm  med  blanke  Spænder 
Af  Guld  og  Rav  var  glandsfuldt  sluttet  ind, 
Sodt  dufted  Lokken  om  hans  fine  Kind, 
Og  Stene  glimted  fra  de  hvide  Hænder. 

Og  pludselig  om  Skulderen  han  slaaer 
Med  mere  Flid  sin  Togas  rige  Folder, 
Han  ordner  ilende  sit  Titus  -  Haar, 
Forfængelig  han  sig  til  Skue  holder! 
Da  nærmer  sig  en  deilig  Romerinde 
I  Ungdomsvaar  til  Helligdommens  Sted,  — 
Med  Alvorsblikket  imod  Jorden  ned 
Gaaer  hun  fordybet,  tankefuld  i  Sinde. 

Forgjæves  venter  Mundus  paa  en  Haand, 
Usynlig,  sendt  fra  Amor  i  det  Høie, 
At  løse  hendes  Tankers  strenge  Baand, 
Og  løfte  hendes  Hoved,  hendes  Øie; 
Selv  strammer  han  af  alle  Kræfter  Buen, 
Med  Pilen  brændende  mod  Maalet  vendt, 
—  Forgjæves!  —  hendes  stille  Gang  er  endt, 
Hun  gaaer  til  Templet  kold  igjennem  Luen. 

Da  sniger  Ynglingen  sig  mindre  kjæk 

Bag  Isistemplets  brede  Marmorpilie, 

For  skjult  at  see  de  yndefulde  Træk 

Og  læske  sig  i  Skjønheds  Rosenkilde;  — 

Svagt  luer,  som  om  Templets  Tid  var  omme^ 

Med  uvis  Glimten  Altrets  Offerild 

Og  kaster  funklende  sin  Flamme  vild 

Paa  Isis'  og  Osiris'  Helligdomme. 

Paulina  speider  nøie  Gudens  Hal, 
Hun  seer  sig  ene  paa  den  øde  Tilje; 
En  Perlesnor  af  rødmende  Koral 
Hun  løsner  fra  sin  Nakkes  hvide  Lilje: 
Sin  Gave  lægger  hun  paa  Offerbordet, 
Hun  seer  sig  atter  om  med  frygtsom  Aand, 
Imod  Osiris  strækker  hun  sin  Haand, 
Og  bævende  fra  Læben  flyver  Ordet: 

»Osiris! 

Du,  hvis  fulde  Glands  foruden  Lige 

Intet  jordisk  Blik  kan  taale, 

Men  som  adspredt  og  med  dæmpet  Straale 

Virker  mildt  paa  Jorderige; 

Du,  hvis  Morgenaande  spreder 

Aarle  Dug  paa  Bjerg  og  Dal  og  Heder, 

Du,  hvis  Øieghmt  og  sagte  Tale 

Er  det  Lyn  og  Tordenbrag, 

Som  den  middagslumre  Dag 

Vederqvægende  husvale! 

Du,  hvis  Fingers  Vink  og  Tegn 

Viser  Vei  for  fjerne  Kloder, 

Og  hvis  Tryk  gjør  Skyen  Moder 

Til  en  frugtbar  Aftenregn,  — 

Osiris ! 

Idag  du  steg  med  Solen  paa  din  Tinde, 

Og  langsomt  over  Verden  hen  du  gik 

Opmærksom  med  dit  Faderblik: 

Hist  hæved  du  et  ringe  nedtrykt  Straa, 

Hist  lod  du  Frugtens  blege  Kind  forsvinde. 

Og  Frøet  rørte  sig,  som  under  Mulde  laae;  — 

Da  gjæsted  selv  mit  ydmygringe  Kammer 

Et  Blink  af  dine  gyldne  Flammer, 

Og  dvælende  betragted  du  min  Lykke: 

En  Mand  du  skued,  ædel,  varm, 

Lyksalig  i  sin  Hustrus  Arm, 

Og  Velstand,  Livets  sorgfri  Smykke;  — 

Men  Stilhed  fandt  du,  et  uvenligt  Stille, 

Ei  Barnets  glade  Latter,  muntre  Skrig, 

Og  ingen  Haand,  som  overgiven,  lille 

Mod  Husets  strenge  Orden  førte  Krig.  — 

Osiris!  nu  din  anden  Sommerlue 

Har  seet  vor  Elskovs  altfor  stille  Lyst, 

Lad   dig  bevæge  ved  en  bønlig  Røst! 

O,  lad  dit  næste  Sommerlys  mig  skue 

Som  Moder  glad  med  Barnet  ved  mit  Bryst! 

Da  skal  jeg  Gaven  til  mit  Hjerte  trykke 

Og  offre  dig  hvert  andet  Qvindesmykke !  <^    — 

Hun  hæver  sig  og  gaaer  af  Templet  ud, 
Dog  ei,  som  nys,  med  sænket  Blik  hun  triner; 
At  hun  har  talt  i  Hjertet  med  en  Gud, 
Det  lyser  end  i  hendes  Gang  og  Miner, 
Og  Mundus  vover  ei  at  ile  efter; 
For  første  Gang  hans  Letsind  mangler  Mod, 
Som  lænket  fast  til  Gulvet  er  hans  Fod, 
Trods  alle  Lidenskabens  vilde  Kræfter.  — 

Men  som  en  Sphinx,  med  Fingren  paa  sin  Mund 
Osiris'  Offeipræst  ham  lønlig  vinker 

Mod  Helligdommens  mystiskdunkle  Grund, 
Hvor  intet  Glimt  af  Dagens  Straale  blinker 
Der  Ynglingen  han  dybt  fortrolig  møder, 
Og  Altret  glemmes,  Ilden  staaer  forladt, 
Den  slukkes  —  og  den  mørke  Stjernenat 
Nedknæler  hurtig  for  Osiris'  Fødder. 

Ved  Solens  næste  aftenrøde  Skin 
Paulinas  Hu  til  Templet  atter  higer: 
I  Sløret  hyller  sig  den  Bange  ind. 
Og  Husets  Guder  fromt  Farvel  hun  siger. 
Igjennem  ringe  folketomme  Stræder 
Undgaaer  hun  Mængdens  Vink  og  Øiekast, 
Og  blussende,  med  utaalmodig  Hast 
Osiris'  Tempel  atter  hun  betræder.  — 

Forbaliset  maa  hun  standse;  — 

Osiris'  Helligdom  den  strenge,  øde, 

Hun  seer  med  Undren  gløde 

I  Skjønhedsglands  af  friske  Rosenkrandse; 

Og  krydret  sødt  er  Luften 

Med  Virak,  som  igjennem  gyldne  Laage 

Udsender  rundt  en  Taage, 

Der  blander  yppig  sig  med  Rosenduften; 

Ihvor  hun  Blikket  vender, 

Hun  troer  at  kjende  Venus'  milde  Sæde^ 

Vil  bly  tilbagetræde,  — 

Da  lukkes  Døren  af  useete  Hænder. 

Og  allerdybest  inde, 

Hvor  Aaiidernes  Mysterier   har  hjemme, 
Udgaaer  en  mægtig  Stemme: 
^  Paulina,  nærm  dig,  lykkelige  Qvinde ! 

Da  zittrer  halv  bedøvet 

Af  Haab  og  Gru  det  svage  Qvindehjerte, 

I  sød  og  hellig  Smerte 

Hun  kaster  paa  sit  Ansigt  sig  i  Støvet. 

Og  fjerne  klare  Toner 

Oplive  trøstefuldt  det  dybe  Stille, 

Liig  Nattergalens  Trille, 

Naar  seent  den  klager  ømt  fra  Skovens  Kroner. 

Hun  skuer  op  og  —  bæver 

Og  tør  ei  troe,  hvad  stirrende  hun  skuer: 

Belyst  af  Altrets  Luer 

Osiris  fra  sin  Marmorstol  sig  hæver. 

Da  gaaer  en  dæmpet  Torden 

Igjennem  Templets  Hvælving  og  bebuder 

En  af  de  høie  Guder,  — 

Og  under  Templets  Grundvold  ryster  Jorden. 

Han  nærmer  sig  omvunden 

Af  Purpursløret,  som  bedækker  nøie 

Hans  Pande  og  hans  Øie, 

Men  ubedækket  smiler  venlig  Munden. 

Og  hævet  af  hans  Arme 

Forsvinder  for  PauHna  Jord  og  Himmel, 

Hun  favner  Guden  svimmel 

Og  føler  skjælvende  hans  Aandes  Varme: 

»Frygt  ei,  du  hulde  Qvinde!« 

Saa  hvisker  blidt  Osiris  i  sin  Naade; 

>^Lad  Guderne  kun  raade, 

De  ynde  dig;  vær  taus  og  følg  iblinde!« 

»En  Rhea  est  du  vorden! 

Du  Rom  en  anden  Romulus  skal  føde, 

Og  Kraftens  Morgenrøde 

Fra  dig  skal  atter  lyse  over  Jorden  !<    — 


Altret  blinker, 
Viraksdampen  bølger, 
Guden  vinker. 
Ak!  hun  følger:  — 
Med  blege  Kinder, 
Halv  drømmende,   halv  vaagen, 
Drages  hun  igjennem  Taagen 
Og  —  forsvinder. 

Nu  blussed  Livet  sødt  ved  Mundus'  Bud; 
Han  troned  henrykt  i  Osiris'  Sæde 
Og  drømte  sig  beruset  selv  en  Gud,  — 
Hvergang  han  svælgede  i  Guders  Glæde. 


—  79  — 

En  Sky  af  Virak  steg  fra  Alterflammen 
Og  smigred'  hans  forfængelige  Sands, 
Men  hang  ved  Loftet  som  en  Sørgekrands, 
Der  trak  sig  over  Mundus'  Hoved  sammen. 

l.idt  efter  lidt  henvisned  Smilet  mat, 

Som  blomstred  om  hans  Mund  i  Letsinds  Dage, 

Og  over  Panden  lagde  sig  en  Nat, 

Der  skræmmed  Rankens  lyse  Blad  tilbage; 

Dyb  Ensomhed  han  søgte  i  Naturen 

Og  vandred  ofte  seent,  som  i  en  Drøm, 

Ved  Tiberen,  der  drev  sin  gule  Strøm, 

Belyst  af  Maanen,  tæt  ved  Tempelmuren. 

Han  elskede!    For  første  Gang  han  lærte 
At  ære  Qvindeligheds  Ideal! 
Hvad  Ynde  havde  smilet  ved  hans  Hjerte, 
Og  fyldt  det  med  en  sød  og  ukjendt  Kval! 
Blufærdighed   og  Reenhed  havde  knælet 
I  Støvet  for  hans  Fod  med  ydmyg  Aand, 
Og  kysset  bly  og  bævende  hans  Haand, 
Og  ømt  med  Rødme   i  hans  Favntag  dvælet: 

Han  elskede!  —  Men  deelte  hun  hans  Lue? 
Hun  tilbad  ham  —  han  følte  det  med  Blu, 
Men  aldrig  vovede  hun  op  at  skue. 
Og  midt  i  hendes  Ømhed  var  der  Gru: 
Det  var  Osiris  —  smertelige  Tanke !  — 
Hvem  hendes  bange  Ømhed  havde  meent, 
Og  kunde  vel  et  Bryst  saa  himmelreent 
For  ham,  den  falske  Dødelige,  banke? 

Og  dog  han  følte  dybt,  at  ingensinde 
Var  Kjærlighedens  Løn  han  mere  værd, 
At  glad  han  saae  sit  Hjerteblod  udrinde 
Blot  for  de  søde  Ord:   »Du  er  mig  kjær!« 
Men  aldrig  traf  Paulinas '  dunkle  Øie 
Med  meer  Foragt,  end  netop  nu  hans  Blik, 
Naar  frygtsom  efter  hendes  Spor  han  gik 
Og  bønligt  stræbte  hendes  Sind  at  bøie. 

Fortvivlet  søgte  han  da  Templets  Hal, 
Iførte  trodsig  sig  Osiris'  Smykke, 
Tilbageholdt  med  Kraft  den  indre  Qval 
Og  nød  med  Raseri  den  stjaalne  Lykke; 
Men  naar  den  bittersøde  Ruus  sig  endte. 
Udbrød  igjen  Tungsindighedens  Elv: 
Forbandelser  han  slynged  mod  sig  selv, 
Og  skinsygt  Hadet  mod  Osiris  brændte. 

Da  nærmed  sig  Saturnus'  gyldne  Fest: 

Med  Latter  bar  Enhver  sin  Sorg  til  Graven; 

Det  høie  Rom  bød  Glæden  selv  til  Gjæst 

Og  bytted  Scepteret  med  Thyrsusstaven. 

De  muntre  Hymner  klang  ved  Evans  Tempel, 

Det  glade  Folk  forglemte  Blod  og  Drab 

Og  krandsede  den  skjæggede  Priap, 

Og  Alt  bar  Friheds,  Ligheds  milde  Stempel. 

Den  smilende  Patricier  stod  krum 
Og  varted  ydmyg  op  sin  egen  Slave; 
Og  Slaven  skjendte  paa  ham  fornem,  dum. 
Og  rakte  naadig  hen  en  ringe  Gave; 

ja,   selv  Matronen  og  den  strenge  Fader 
Opgav  til  Gudens  Pris  den  gamle  Tvang 
Og  tillod  Datteren  en  munter  Gang 
I  Roms  de  myldrende  og  lyse  Gader. 

Der  vandred  de,  liig  Templernes  Gudinder, 
Med  lette  Fjed  i  Skjønheds  Rosenvaar; 
Ildfulde  Øine,  marmorklare  Kinder, 
Sølvnaalen  i  det  rige  dunkle  Haar! 
Og  om  det  hvide  Bryst,  de  runde  Lænder 
Flød  malerisk  det  foldede  Gevandt, 
Der,  bølgende  i  Ynde,  steg  og  svandt, 
Som  meislet  ud  af  græske  Kunstnerhænder. 

Men  midt  i  Jublen  taus  en  Yngling  gik,   — 
Een  evig  Tanke  holdt  hans  Smerte  vaagen. 
Ustadigt  fløi  det  kummerfulde  Blik, 
Skarpt  speided  det  blandt  Vrimlen  efter  Nogen; 
Med  Eet  han,  som  elektrisk  truffen,  standser. 
Til  Hjertet  Haanden  foer,  og  Blodet  steg, 
Og  Kinden  blussede,  der  nys  var  bleg. 
Og  Lidenskab  omtaaged  brat  hans  Sandser. 

Ham  var  det  —  Mundus!  og  ved  Mundus'  Side 

Paulina  stod,  —  hun  aned  ei  hans  Skræk. 

En  stille  Glæde  livnede  det  Blide 

I  hendes  elskelige  rene  Træk; 

Det  var,  som  om  en  Hemmelighed  hvilte 

Med  Sødhed  dybt  i  hendes  Hjertes  Vraa; 

Hun  hæftede  sit  Øie  mod  det  Blaa, 

Mens  kjærligt  Munden  som  i  Drømme  smilte 

Da  fatted  den  Ulykkelige  Mod,  — 

Det  var  jo  i  Saturnus'  gyldne  Dage, 

Da  selv  den  Strengeste  var  glad  og  god  — 

Hvi  skulde  han  alene  da  forsage? 

Han  nærmede  sin  Mund  til  hendes  Øre, 

Og  sagte  tog  han  hendes  skjønne  Haand 

Og  brød  med  Dristighed  sin  Tausheds  Baand 

Og  hvisked  ømt:    )^ Paulina,  lad  dig  røre!« 

Men  hurtig  fløi  en  mørk  og  iiskold  Sky 

Hen  over  hendes  Aasyns  Lys  og  Varme: 

Hun  vendte  sig  med  Afsky,  vilde  flye  — 

Da  greb  han  hende  vild  i  sine  Arme; 

)^ Paulina!«  skreg  han,   >Rhea  est  du  vorden. 

Du  Rom  en  anden  Romulus  skal  føde, 

Og  Kraftens  Morgenrøde 

Fra  dig  skal  atter  lyse  over  Jorden.« 

Bleg  stirrede  hun  paa  ham  som  et  Liig 

Og  forskede  med  Rædsel  i  hans  Mine;  — 

Da  vakled  hun,  og  med  et  Jammerskrig 

Opløste  sig  den  indre  dybe  Pine: 

Hun  sank,   som  truffen  af  et  Lyn  fra  Himlen, 

O  siris'  nys  saa  lykkelige  Brud ! 

Men  Mundus  brød  i  Vanvidslatter  ud 

Og  styrted  som  afsindig  gjennem  Vrimlen. 

Og  Ingen  saae  ham  meer,  han  var  forsvunden. 
Og  snart  hans  Udaad  glemt  af  Romas  Folk; 
Om  han  sin  Fred  i  Tiberen  har  funden. 
Om  han  blev  truffen  af  Osiris'  Dolk: 

Det  veed  kun  Hævneren,  som  evig  vaager; 
Men  hvi  Paulinas  skyldfri  Hjerte  brast,  — 
Det  vil  sig  vise  for  vort  Øiekast, 
Naar  Solen  engang  spreder  alle  Taagerl 

Opmuntring. 

(Rom  i  October.) 

—  Men,  Hr.  Kunstner,  seer  jeg  ret? 
Denne  Fernis  -  Atmosphære, 

Denne  Pensel  og  Palet 
Kan  du  foretrække,  Kjære! 
Den  meest  solforgyldte,  rene 
Yndigste  Octoberscene ! 
Og  i  Dag  er  Evans  Fest; 
Folkestimlen  myldrer  broget, 
Hver  sig  kaarer  til  hans  Præst; 
Som  til  Indien  gaaer  atter  Toget. 
Skynd  dig,  kom,  før  Dagen  helder! 
Himlen  som  Ultramarin 
Blaaner  over  Sang  og  Viin. 

—  Hør  den  raske  Klang  af  Bjelder ! 
Det  er  gamle  Romas  Qvinder, 
Unge  skjønne  Bacchantinder ! 
Gladbegeistrede  af  Vinen 

Skinne  deres  Perletænder, 


Mens  de  slaae  de  bløde  Hænder 
Knyttede  mod  Tamburinen! 
Os  det  gamle  Sagn  fortæller, 
Evan  fik  en  dobbelt  Fødsel; 
Nu  forstaaer  jeg,  hvad  det  melder, 
Hvi  Naturen  var  saa  ødsel; 
Første  Gang  han  er  at  skue 
I  den  tunge  modne  Drue, 
Anden  Gang  fra  Grottens  Kjelder 
Stiger  han  til  Dagens  Lys. 
Klar  og  kraftig  da  han  qvelder, 
Og  beruser  ved  sit  Kys.  — 

Hør,  hvor  Raseriet  stiger! 
Folket  bruser  som  et  Hav, 
Evan  svinger  høit  sin  Stav, 
Fulgt  af  Mænd  fra  alle  Riger: 
Tydskeren  med  Knebelsbarter 
Og  med  Tørsten  i  sit  Øie 
Ligner  Gudens  Leoparder 
Paa  de  viinbekrandste  Høie; 
Faun  og  Satyr,  klædt  paa  Moden, 
Springe  i  de  Franskes  Række, 
Mens  de  lange  Klæder  dække 
Halerne  og  Bukkefoden; 
Selv  fra  Rusland  hele  Skarer 
Efter  Thyrsusstaven  ile, 
Ret  som  tæmmede  Barbarer 
Under  Aag  af  Gudens  Smile; 
Og  den  alvorsfulde  Britte 

Rødmer  ved  sin  kolde  Særhed, 
Tumler  glad  i  Togets  Midte, 
Greben  sødt  af  Gudens  Nærhed;  - 
Men,  som  Formand  i  at  elske 
Hede  Kys  og  kolde  Vine, 
Jubler  foran  højt  den  Velske 
Med  sin  muntre  Mandoline. 

Til  Borgheses  Villa  strømmer 
Folket  med  bevinget  Fjed; 
Selv  vor  store  gamle  Drømmer 
Saae  jeg  smilende  gaae  med 
Speidende  hans  lyse  Øie 
Seer  i  Dandsens  lette  Stil 
Spor  af  det  antike  Høie, 
Glimt  af  Gratiernes  Smil; 
Sig  de  spredte  Glimt  forbinde 
Og  befrugte  blidt  hans  Aand, 
Og  en  attisk  Dandserinde 
Danner  svævende  hans  Haand. 
Snart  i  hele  Verdens  Rige 
Dandser  hun  i  Ungdomsglands, 
Ak  I  men  han,  den  Lykkelige, 
Fik  den  første,  bedste  Dands!  — 
Glæde  styrker  Aandens  Vingen 
Ud,  min  Ven,  fra  Kunstens  Buur! 
Lauren,  som  din  Musa  svinger, 
Voxer  i  den  fri  Natur! 

Aften  ved  Ariceia. 

Her,  hvor  Bjergets  stærke  Aand 
Hæver  Skovens  gamle  Stammer 
Høit  i  Aftensolens  Flammer 
Kjærligt  med  en  Faders  Haand; 
Her,  hvor  Korsets  Træ  er  bygt, 
Nøgent  uden  Grønt  foroven, 
Men  i  Fromheds  Tanke  smykt, 
Som  det  grønneste  i  Skoven ; 
Under  dette  lyse  Hang, 
Hvorigjennem  Alfer  smile, 
Vil  vi  høre  Fuglens  Sang, 
Og  see  Solen  gaae  til  Hvile.  — 

Dalen  damper  under  vore  Fødder, 
Jorden  sondrer  hemmelig  sin  Kraft, 
Leder  skjult  en  særskilt  Saft 
Til  Olivens  og  til  Rankens  Rødder; 
Som  en  væhg  Ganger,  lagt  i  Baand, 
Damper  den,  men  gi'er  dog  efter, 
At  den  ei  de  ædle  Kræfter 
Spilde  skal  paa  egen  Haand.  — 

Bonden  færdes  dybt  i  Dalen, 
Pusler  rastløs  som  en  Dværg, 
Sorgfri  svinger  høit  sig  Svalen 
I  de  friske  Aftenvinde 
Med  sin  muntre  Elskerinde 
Over  ham  og  Dal  og  Bjerg! 
Grubler  ei  paa  Fremtids  Vel, 
Spildes  et  Par  Korn  af  Hvede, 
Nok  for  den  til  Dug  at  brede 
For  sin  Børneflok  i  Qveld.  — 
Hvilken  Yppighed  og  Duft! 
Hvor  den  unge  Foraarsluft 
Virker  mindende  paa  Sjælen 
Længselvækkende  og  kjælenl 
Gik  maaskee  dens  Aande  over 
Fjerne  Vandes  salte  Vover? 
Ja,  hvad  glindser  hist  bag  Ranken 
Rigt  med  Ætherglands  begavet? 
Som  et  Hurra  gjennem  Tanken 
Farer  det  med  Hjertebanken, 
Det  er  Havet  —  Middelhavet!  — - 

Altsaa  denne  Bølge  klar, 
Dette  lyse  Glimmerdække 
Var  det,  som  Æneas  bar 
Tankefuld  paa  gyldne  Snekke. 
Sikkert  var  det  Foraarstide, 
Luften  reen  som  nu  og  huld, 
Da  Italien,  det  blide, 
Vinked  i  sit  Aftenguld; 

Kjolen  skar  med  Kraft  i  Voven, 
Som  en  Fugl  fløi  Skibet  hen, 
Og  ved  Bjerget  hist  bag  Skoven 
Crik  han  op  med  sine  Mænd.   — 
Altid  disse  lyse  Blink, 
Som  sig  om  dit  Øie  samle, 
Evig  disse  muntre  Vink, 
Som  stod  Alt  end  ved  det  Gamle, 
Snarere  du  burde  sukke. 
Men  du  smiler,  kolde  Hav! 
Kysser  rolig  Storheds  Grav 
Nu,  som  fordum  Storheds  Vugge. 


Solen  synker,  Dagen  svinder, 
Dalen  og  det  lave  Krat 
Kæmper  alt  med  Mulm  og  Nat, 
Ikkun  Klippens  Tinder 
Og  Ariccias  de  blege  Kinder 
Rødme  endnu  aftenmat. 
Høit  den  paa  sin  Klippeskammel 
Sidder  som  en  Qvinde  graae, 
Mumler  om,  at  den  var  gammel, 
Selv  da  Rom  i  Svøbet  laae. 
Blikket  ud  paa  Havets  Speil 
Speidende  bestandigt  vanker, 
Kan  den  øine  fjerne  Seil, 
Falder  den  i  dybe  Tanker; 
I  de  gamle  Drømmeminer 

Dunkle  Syner  gaae  forbi, 
Mangen  Heltcskygge  triner 
Selv  fra  Iliums  Ruiner 
For  den  vakte  Phantasi. 

Tys,  hvad  lyder? 

Hvilken  Munterhed  og  Sang! 

Spøg  og  Latter  gjennembryder 

Skovens  tause  Hang:  — 

Dybt  fra  Dalens  Viingaard  stiger 

Hist,  hvor  Sangen  lød, 

Som  en  Skare  Elverpiger 

Qvinder  op  af  Jordens  Skjød ;   — 

Ceres  smiler  fra  sin  Sky 

Ved  at  skue  Ungdomskr aften 

Blusse  i  den  trætte  Aften 

Frisk  som  Dug  ved  Morgengry.   - 

Hvilke  ædle  Former! 

Hvilke  rene  Træk! 

Minen  fri  —  men  aldrig  fræk, 

Skjøndt  vel  inde  Blodet  stormer, 

Tændt  ved  Solens  Brand, 

Som  en  undertrykt  Vulkan. 

Kun  fra  Læbens  varme  Buer, 

Under  Øiets  mørke  Bryn, 

Gaae  de  blanke  Lyn, 

Bryde  frem  de  hede  Luer.  — 

See,  ved  Korset  hist  de  standse, 

Fødderne  vil  gjerne  dandse, 

Hør  den  muntre  Tamburin! 

Rosa  og  den  brune  Stella 

Springe  rask  en  Tarantella, 

Ungdomsild  i  hvert  et  Trin! 

Gamle  Tigger 

Sidder  glad  ved  Korsets  Alter, 

Glemmer  Fattigdom  og  Pjalter, 

Mens  i  Takt  hans  Hoved  nikker;  —  — 

Korset  vinker  fromt  til  Bod; 

Endt  er  Dandsen,  Rosa  iler, 

Og  den  Mund,  som  endnu  smiler, 

Trykker  hun  mod  Korsets  Fod.  — 

Stien  sig  romantisk  svinger. 

Fører  mod  Ariccia, 

Hytten  venter,  Aftenklokken  ringer. 

Ak!  nu  ile  de  herfra. 

Brat  forsvandt  den  —  see,  de  hvide  Liin 

Skimtes  neppe  meer  bag  Busk  og  Blade; 

End  lyder  svagt  den  fjerne  Tamburin, 

Og  Rosas  Røst  den  lattermilde,  glade. 

Snart  tier  Alt,  og  atter  er  vi  ene; 

Men  Glandsen  af  den  milde  Sol  er  svunden, 

Den  første  Nattevind  gaaer  over  Lunden 

Og  bøier  susende  de  høie  Grene. 

I  Oldtid  spændte  her  Diana  Buen 

Og  foer  som  Jægerinde  gjennem  Skoven, 

Usalig  Den,  som  dvælede  forvoven. 

Han  bøded  Livet  for  sin  frække  Skuen:  — 

Om  nu  hun  kom  at  see  de  gamle  Lunde 

Og  Gruset  af  sit  høie  Tempels  Tinde,  — 

Fandt  her  os  den  fortørnede  Gudinde, 

Vi  blev  et  Maal  for  hendes  vrede  Hunde! 

—  Kom  bort  herfra!   Een  Gud  jeg  veed  fornøiet, 

Skjøndt,  hvor  hans  Tempel  stod,  staaer   nu  Ruinen, 

Ham  tør  vi  skue  frit  i  Guddomsøiet: 

Det  Bacchus  er,  den  ædle  Gud  for  Vinen. 

Op !  lad  os  søge  ham,  han  vredes  ikke : 

Af  alle  Guderne  fra  gamle  Dage 

Er  han  den  blideste,  som  blev  tilbage;  — 

Kom,  vi  vil  suge  Glæde  af  hans  Blikke. 

Mødet  med  Bacchus. 


Frascatis  friske  Haver 
Laae  end  som  Børn  i  Vuggen 
Og  died  Morgenduggen, 
Da  langsomt  hjemmefra 
[eg  styred  Æslets  Staver 
Mod  Monte  Porcia. 

Med  kølig  Susen  strømmed 
Fontainerne  og  løde 
Om  Tusculanums  Øde 
Som  gamle  Dages  »Tys!^^ 
Naar  Cicero  sig  rømmed 
Før  Talens  Fynd  og  Lys. 

Smaaspurve  graae  og  gule 
Alt  qviddrede  og  spøgte; 
Mit  Æsel  gik  og  søgte 
I  Veiens  brune  Sand 
Og  løftede  sin  Mule 
Og  smilte  med  sin  Tand. 

Da  hjalp  det  mig  at  føre 
Et  Par  Castagnetter, 
Som  tidt  i  muntre  Nætter 
Mig  fryded  ved  sin  Klang, 
Hen  til  hans  lange  Øre 
Og  rasle  ham  i  Gang. 

Saalunde  ufortrøden, 

Snart  langsomt,  snart  med  Hen, 

Og  under  fælleds  Smilen 

Vi  listed  frem  i  Mag 

Og  saae  i  Morgenrøden 

Villa  Dragonis  Tag. 

Nu  sendte  Solens  Flammer 

Sit  Streifelys  i  Skoven, 

En  Høg  slog  ned  fraoven,  — 

Og  i  sin  Jægerdragt 

Sneg  bag  de  gamle  Stammer 

Sig  Romeren  paa  Jagt. 

Opad  vi  stege  trøstigt. 
Og  varmere  blev  Solen; 
Sødt  dufted  Caprifolen 
Fra  Bjergets  steile  Væg, 
Hvor  Geden  klattred  lystigt 
Og  gumled  med  sit  Skjæg. 

Og  gjennem  Æslets  Skryden 
Fornam  jeg  Klokken  kime 
I  Messens  aarle  Time 

Høit  over  mig  i  By,  — 

Det  var,   som  svømmed  Lyden 

Paa  Himlen  som  en  Sky: 

Bjergets  den  gyldne  Tinde 
Og  Dalen  med  Ruinen, 
Og  Haverne  med  Vinen  — 
Jeg  trykked  Øiet  i 
Og  sænked  i  mit  Minde 
Det  hele  Maleri. 

Og  da  jeg  fik  at  skue 
Hiin  By,  som  naaer  tilbage 
Til  gamle  Catos  Dage, 
Da  higed  jeg  med  Fryd 
At  qvæges  ved  den  Drue, 
Som  »varmede  hans  Dyd«. 

Og  Æslet  gik  indviet 

I  mine  glade  Drømme, 

Jeg  brugte  ingen  Tømme, 

Det  speided  Vejen  snildt 

Og  holdt  ved  Osteriet, 

Hvor  Grenen  hang  som  Skildt. 

Den  sydligvarme  Morgen 
Udbredte  alt  sin  Dvale, 
O,  hvilket  lifligt  Svale 
Bag  Murens  dunkle  Gang! 
Ret  som  en  Krands  forborgen 
Mig  kølt  om  Panden  hang! 

Kn  klippedyb  Cisterne 
Med  Echos  skarpe  Gjalden 
Stod  sænket  midt  i  Hallen: 
Jeg  skreg  et  »Evoe!« 
Og  flux  det  hule  Fjerne 
Mig  svarede  med  tre. 

Det  var  en  munter  Støien 
Om  Bacchus'  gamle  Alter; 
Halvguder,  klædt  i  Pjalter, 
Gav  Ordet  Ild  og  Liv; 
Løst  hang  om  Skuldren  Trøien 
Og  løst  den  blanke  Kniv. 

Men  ved  min  Side  strakte 
En  Yngling  sig  paa  Bænken 
I  rolig  Eftertænken 
Og  med  et  Drømmesmil, 
Som  dunkle  Minder  vakte 
Om  Kunstens  Oldtidsstil. 

Sandalen,  som  omgjorded 
Hans  Fod,  var  ziirlig  knyttet. 
En  Arm  hans  Hoved  støtted, 
Den  anden  med  sit  Glas 
Laae  nøgen  henad  Bordet, 
Som  støbt  af  Phidias.  — 

Min  Røst  sig  hæve  maatte 
I  Kamp  med  velske  Lunger: 
>Viin!«   raabte  alle  Tunger, 

■^ViinN^  jublede  mit  Bud, 
Og  fra  den  dybe  Grotte 
Mig  Guden  bragtes  ud. 

Jeg  gjød  de  køle  Strømme 
I  Bægeret  med  Duften, 
Holdt  dem  som  Lyn  i  Luften 
Imod  den  blanke  Dag,  — 
Saa  lod  jeg  ned  dem  svømme 
I  lange  gyldne  Drag. 

Og  da  jeg  Øiet  sænked, 
Traf  mig  hiin  Ynglings  Blikke, 
Nei,  Midnat  eier  ikke 
Saa  stærkt  et  Stjernespil, 
Mit  Øie  hang  som  lænket 
Til  denne  muntre  Ild! 

Ham  gotted  min  Extase, 
Min  Nydelse  med  Dvælen 
Ret  kildred  ham  i  Sjælen!  — 
Jeg  skjænked  atter  i, 
Han  hviskede:   »Vi  piacer« 
Med  muntert  Skjelmeri. 

Men  da  jeg  paa  hans  Tale 
Svang  Bægret  med  sin  Lue 
Og  priste  Bjergets  Drue, 
Dens  Tid  og  gyldne  Grund, 
Lødt  koldt  et  »Non  c'é  male!^ 
Med  Spotten  fra  hans  Mund. 

Jeg  gjentog  )^non  c'é  maler«: 
Viis  mig  »un  megliore!« 
Han  smilte:    »Si  Signore!« 
»End  denne?«  udbrød  jeg, 
»Si«,  svared  han,   »per  Bacco! 
Un  meglio  assail« 

Og  livligt  han  sig  hæved, 
Ved  Døren  han  mig  vinked. 
Snart  Dagen  om  os  blinked 
I  al  sin  Herlighed, 
Og  foran  mig  han  svæved 
Med  lette  Ungdomsfjed. 

Jeg  intet  saae  af  Vejen, 
Jeg  saae  kun  hans  Sandaler, 
Hans  Gang,  som  Intet  maler. 
Og  nu  og  da  hans  Smil, 
Naar  Nakkens  stolte  Dreien 
Lod  skimte  hans  Profil. 

Vi  standsed  ved  hans  Bolig, 
En  Oldtidsrest  af  Stene, 
Som  malerisk  og  ene 
Sig  hæved  rødligvarm 
Og  lod  sig  favne  rolig 
Af  Epheus  vilde  Arm. 

En  rusten  Dør  i  Muren 
Hans  Finger  let  berørte, 
I  Dybet  Trappen  førte,  — 

Vi  svandt  fra  Dagens  Lys, 
Og   iiskold  Bjergnaturen 
Mig  hilste  med  sit  Gys. 

Min  Gang  jeg  maatte  sinke, 
Forsigtig  frem  mig  lede; 
En  Lampe  dybest  nede 
Stod  mat  ved  Trappens  Fod 
Og  kasted  kun  lidt  Sminke 
Igjennem  Nattens  Sod. 

Da  saae  jeg  alt  hans  Skygge 
Gigantisk  sig  at  strække 
Omkring  paa  Loft  og  Yægge, 
Fra  Hulens  dunkle  Hjem; 
Mens  Vaersomhedens  Krykke 
Mig  flytted  langsomt  frem. 

Hans  muntre  Hænder  gjøde 
Nyt  Liv  i  Lampens  Bæger. 
Han  tændte  alle  Væger. 
Og  klart  som  Maanens  Skin 
Kom  Lyset  mig  imøde 
Paa  Trappens  sidste  Trin.  — 

Det  var  et  Høitidsskuel 
Syv  kunstigskaarne  Fade 
Med  Løvværk  og  med  Blade 
Gik  langs  ved  Grottens  Rund 
Og  laae  i  Bjerget  Bue 
Som  i  en  Jættes  Mund. 

De  laae  som  fangne  Kræfter, 

Et  Trylleblund  de  finge 

Ved  Vift  af  Nattens  Vinge, 

At  ei  den  frie  Aand 

I  Gjæring  higed  efter 

At  sprænge  Bast  og  Baand. 

Og  lænet  stod  med  Ynde 
Han,  jeg  ei  veed  at  nævne, 
Og  holdt  i  muntert  Stevne 
Den  glimrende  Pokal: 
>^Signore,  vi  begynde!« 
Lød  Stemmen  som  Metal. 

Og  Hæverten  den  blanke 
Sank  hurtig  som  Vampyren 
Ved  Haandens  lette  Styren 
Ned  i  det  skjulte  Hav 
Og  suged  fra  en  Ranke 
En  lille  Drue  af. 

Den  farved  netop  Bunden 
Med  en  undseelig  Rødme 
Og  minded  ved  sin  Sødme 
Om  Elskovs  første  Kys,   — 
Ak!  Prisen  var  alt  vunden, 
Hvorom  vi  stredes  nys. 

Og  Hæverten  den  blanke 
Sank  atter  som  Vampyren 
Ved  Haandens  lette  Styren 

Ned  i  det  andet  Hav 
Og  suged  fra  en  Ranke 
En  større  Drue   af;  — 

Rubinens  hede  Zoner 
Har  ei  saa  røde  Taarer!   — 
Den  varmed  mine  Aarer 
Med  Løvens  Hjerteblod,  — 
Jeg  kunde  grebet  Kroner 
I  Øieblikkets  Mod. 

Og  atter  liig  Vampyren 
Sank  Hæverten  hiin  blanke 
Og  suged  fra  en  Ranke 
En  lille  Klase  af; 
Og  listig  smilte  Fyren, 
Da  han  mig  Bægret  gav. 

Jeg  hørte  Vinen  suse 
Som  fjerne  Harpestrenge; 
Det  var,  som  drak  jeg  længe 
Og  dybt  paa  Helikon, 
Og  som  Olympens  Muse 
Begeistrede  min  Aand; 

Jeg  jublede  og  priste 
Gud  Bacchus  i  det  Høie, 
Da  funklede  hans  Øie, 
Han  Rækken  oversprang.  — 
Det  Syvende  og  Sidste 
Blev  Maalet  for  hans  Gang. 

Han  sænkede  Pokalen,  — 
Der  kom  en  Ildcascade, 
En  Brusen  som  i  Blade, 
Og  saa  en  Duft  af  Viin, 
Der  fyldte  Klippesalen 
Med  Roser  og  Jasmin. 

Og  skumme  lod  han  Straalen, 
Til  Funkerne  de  hvide 
Brast  som  en  Pyramide 
Hen  over  Bægrets  Bo; 
Da  rakte  han  mig  Skaalen 
Blot  med  et  ^^Eccolo!« 

Jeg  drak,  mens  Øiet  stirred 
Bag  Gnister  og  bag  Dampe,  - 
Det  var  en  magisk  Lampe, 
Et  mystisk  Perleslør, 
Hvori  jeg  saae  forvirret, 
Men  skjønnere  end  før. 

Mig  var  det,  som  Colonner 
Fra  Gulvet  steg  med  Bulder 
Og  skød  en  Marmorskulder 
Ind  under  Kuppiens  Last, 
Og  Epheu  bandt  Festonner 
Om  Murens  Alabast;  — 

En  sælsom  Taage  var  der! 
Med  Eet  de  muntre  Fade 
Forsvandt  fra  deres  Stade,  — 

Og  alvorsfuldt  der  laa 

Syv  gule  Leoparder 

Med  Labben  krydset,  skraa. 

Da  skued  jeg  bedøvet 

Til  Ynglingen  med  Smilet,  — 

Han  stolt  paa  Thyrsus  hviled, 

Hans  Blikke  vakte  Gys,  — 

Jeg  tumlede  i  Støvet 

Og  stammed  »Dionys!«    —  — 

Hvi  flere  Ord  vel  spilde? 
Da  Tanken  vaagned  doven, 
Laae  jeg  i  Ly  i  Skoven 
Paa  Veien  til  mit  Hjem, 
Og  Alt  omkring  var  stille. 
Og  Aftnen  rykket  frem. 

Og  dorsk  med  lange  Øren 

Stod  Æslet  ved  min  Side 

—  Hvordan?  maa  Bacchus  vide! 

Et  Halm  hang  fra  hans  Mund, 

Og  Øiet  stod  som  Døren 

Paa  Klem,  i  døsigt  Blund. 

Hvad  hjalp  det  vel  at  grunde. 
At  forske  tomt  i  Luften? 
Jeg  kaldte  paa  Fornuften  — 
Den  præked  i  sit  Huus: 
>Det  var  en  Viingaardsbonde, 
Det  Hele  var  en  Ruus.« 

>^Det  var  jo  kun  en  Bonde!« 
Gjentog  jeg  trøstigt  atter,  — 
Da  lød  en  dæmpet  Latter, 
Og  tæt  ved  Træets  Rod 
Jeg  Formen  skimte  kunde 
Som  af  en  Bukkefod. 

Op  foer  jeg  fra  mit  Leie 
Med  panisk  Skræk  i  Sjælen, 
Mit  Æsel  følte  Hælen 
Og  brugte  sine  Sko, 
Mens  paa  de  dunkle  Veie 
Det  hviskede  og  lo. 

Først  ved  Frascatis  Have 
Holdt  Kogleriet  inde^ 
Blev  til  en  Drøm,  et  Minde, 
En  Gaade,  mere  sød 
End  mangen  anden  Gave, 
Hesperien  mig   bød. 

Og  tidt  gik  jeg  i  Lunden 
I  Haabet  ham  at  møde,    — 
Mit  Haab  gik  sig  tildøde; 
Nei,  Sligt  kun  een  Gang  skeer; 
Han  var  og  blev  forsvunden, 
Jeg  saae  ham  aldrig  meer.  — 

Julesang  i  Rom. 

Velkommen  Juul!  du  hver  en  Alders  Glæde! 

Tag  Plads  ved  Juletræet,  gamle  Ven! 

Og  lad  dit  lyse  Barneøie  sprede 

Sin  muntre  Glands  paa  Julebordet  hen! 

Kom  frem  med  Alt,  hvad  muntert  vækker  Sandsen! 
Gjør  Hver  i  Aften  overgiven  glad! 
Selv  Thorvaldsen  har  nedlagt  Laurbærkrandsen 
Og  byttet  den  med  Rankens  lette  Blad; 

Og  intet  Sted  endnu  du  fik  at  skue 
En  saadan  Julefest,  ihvor  du  kom : 
Thorvaldsen  er  det,  som  gjør  Julestue, 
Og  Julestuen  selv  staaer  midt  i  Rom! 

Og  intet  Sted,  ihvor  du  end  dig  vender, 
En  saadan  Julegrød  du  fandt  paa  Jord, 
Som  baaren  blev  af  tvende  slige  Hænder 
Fra  Kjøkkenmørket  til  det  lyse  Bord! 

Eet  mangler  kun,  for  ret  at  have  brammet, 
En  Gaas!  opklækket  i  den  velske  Sol, 
Og  som  i  lige  Linie  nedstammed 
Fra  Heltegjæssene  paa  Capitol,  — ■ 

Men  fra  den  Stund,  at  Gjæssene  kan  prale, 
Hvorlunde  de  har  frelst  det  gamle  Rom, 
Er  ingen  ærlig  Gaas  at  faae  i  Tale, 
Løb  man  saa  hele  Pavestaden  om. 

Aa!  lad  dem  leve,  til  de  blive  sorte! 
Sligt  ei  forstyrre  skal  vort  Glædeschor, 
Især  naar  Bacchus  smukt  vil  holde  borte 
Al  Gaaseviin  tihige  fra  vort  Bord. 

Ja,  reen  og  kraftig  Bacchus  staa  i  Ære! 
Hvo  kryber  vel  i  Aften  feig  i  Skjul? 
Og  fremfor  Alt  ublandet  Skaalen  være. 
Hvormed  vi  hilse  paa  den  søde  Juul! 

N  e  m  i. 

(August.) 

Som  onde  Dunster  svæve  over  Graven, 

Saa  ruger  nu  Sirocco  over  Rom, 

Hver  Fremmed  søger  Vandringsstaven 

Og  iler  bort;  og  Ingen  seer  sig  om. 

Den  gule  Tiber  flyder  mere  guul, 

Mens  Munkene  i  lange  Rader 

Sig  krumme  i  de  lumre  Gader 

Og  glæde  sig  til  Klostrets  svale  Skjul.  — 

Kun  Romeren  er  tro  sin  Helligdom; 

Ældgammel  Vane  lærer  ham  at  taale 

Den  blege  febersvangre  Straale: 

Med  Barnets  Fryd  han  seer  Navonapladsen 

Forvandlet  kunstigt  til  et  lille  Hav, 

Hvori  han  kjører  —  henrykt  ved  Seiladsen; 

Om  Aftnen  staaer  han  paa  Augustus'  Grav 

Og  følger  med  sit  brune  Øie 

Rakettens  Gang  i  Luften  nøie 

Og  jubler  og  begriber  ei, 

Hvorfor  den  Fremmede  vel  gik  sin  Vei. 

Sig  selv  omsider  overladt, 

Staae  Oldtids  skjøre  Minder 

Og  Hellas'  Guder  og  Gudinder, 

Frie  for  de  Dødeliges  Skuen, 

I  Vaticanet  i  en  mystisk  Nat; 

Nu  laer  Apollo  synke  Arm  og  Buen 

Og  strækker  sine  guddomsskjønne  Lemmer, 

Sin  Lyra  griber  han  og  stemmer 

Og  seer  sig  om  i  Marmorsalen; 

Minerva  svæver  ned  fra  Piedestalen, 

Bevæget  dybt  i  Aanden, 

Med  Veemod  i  sit  Tankeblik: 

Mars  iler  frem  og  rækker  Venus  Haanden 

Og  faaer  sin  Tak  i  et  huldsaligt  Nik: 

Thalia  kommer  skjelmsk  paa  sine  Sokker, 

Med  hende  Melpomene  stor 

I  Spidsen  for  de  høie  Musers  Chor, 

Og  Alle  sig  om  Guden  flokker; 

Selv  Jupiter  bevæger  sine  Lokker 

Forventningsfuld:  — 

Da  griber  han  i  Lyrens  Guld 

Og  synger  smeltende  en  Klage 

Om  gamle,  svundne,  store  Dage.  — 

Og  altsom  han  mon  qvæde. 

Den  sorrigfulde  Høie, 

Sig  Hovederne  bøie, 

Og  Taaren  rinder 

Ned  over  marmorhvide  Kinder,  — 

Olympens  Guder  stille  græde. 

Dog  tys!  sig  nærmer  Dødeliges  Gang  — 

Brat  tier  Lyrens  Klang 

Og  Tonerne  de  rene, 

Forsvunden  er  med  Eet  den  dunkle  Scene: 

Et  Afskedsblik  —  og  Jovis  skjønne  Datter 

Bedækker  sig  med  Haanden  atter, 

Paa  ny  Apollo  sigter  i  sin  Hal, 

Og  Python  føler  atter  Dødens  Qval.  — 

—  Tilgiv,  idylliske  Natur, 

At  midt  i  dine  friske  Glæder 

Jeg  mindes  end  hiin  gamle  Muur, 

Som  gjemmer  mine  Vinterkjæder : 

Men  Rom  er  et  fortryllet  Buur, 

Og  ingen  Fugl  paa  hele  Kloden, 

Som  holdtes  fangen  eengang  blot  deri, 

Sig  føler  siden  ganske  fri, 

Men  mærker  en  usynlig  Snor  om  Foden. 

Men,  Nemi,  ogsaa  du  har  Trylleri! 

En  magisk  Kreds  af  duftigskjønne  Høie, 

Hvori  du  har  mig  manet  ind; 

Dianas  rene  Speil  du  holder  mig  for  Øie, 

Som  sødt  forfrisker  Legeme  og  Sind; 

Din  Arm  jeg  føler  om  min  Hals  sig  bøie, 

Din  sunde  Aande  paa  min  Kind ! 

Ei  mere  liflig  Pigen  er  at  see, 

Naar  Hjertet  første  Gang  uroligt  banker 

Bag  den  nysfaldne  Jomfrusnee, 

End  Druerne  bag  dine  lyse  Ranker; 

Ak,  siig!  hvor  kunde 

Diana  være  kold  i  disse  Lunde, 

Hvor  Grenen  sig  som  Amors  Bue  krummer, 

Til  Brug  for  Elskovsguden  sat; 

Hvor  yppig  Straalen  lysner  frem  og  skummer 

Med  Sølv  fra  Kildevældet, 

Og  Nattergalen  slaaer  i  Myrthens  Nat, 

Mens  Aftensolens  Lue  kysser  Fjeldet! 

Morgen  i  Nemi. 

Lyt,  Albert!  det  er  sikkert  Dag;  — 

Jeg  tæller  Morgenklokkens  Slag, 

Som  over  Søen  fra  Genzano  runger; 

Hør  Bondens  Seng,  den  rasler  med  sin  Halm, 

Og  Barnet  græder,  plages  alt  af  Hunger; 

Op!  vi  vil  ende  Nattens  Qvalm! 

Betænk,  vi  boe  paa  Klippens  Spidse, 

Hvor  Mørket  undes  kun  et  flygtigt  Læ. 

Husk  paa  vor  Rude  er  af  Træ, 

See,   Lyset  pibler  gjennem  hver  en  Ridse,  — 

Kom,  lad  os  jage  Ravnen  ud. 

Der  flagrer  i  vor  lille  Stue; 

Luk  op  for  Dagens  lyse  Due; 

Fra  Livet  bringer  den  os  atter  Bud. 

Forsigtig  dog!  ak.  Lyset  blender;  — 

Vi  hilse  maae  den  klare  Morgenlue 

Fast  som  en  Aabenbaring  selv  fra  Gud 

Og  dække  skye  vort  Blik  med  begge  Hænder. 

Syden  yndigt  sit  »God  Morgen«   sender; 

I  Krandsen  af  de  grønne  Klippehøie 

Staaer  som  et  blankt  Metal  den  runde  Sø 

Og  Stirrer  paa  os  med  et  sjælfuldt  Øie; 

Hist  bøier  sig  Genzano,  liig  en  Mø, 

Med  Morgenrødme  over  Vandet; 

I  stille  Ro  og  Velbehag 

Den  speiler  sig  med  omvendt  Taarn  og  Tag 

Og  vover  ei  et  Aandedrag  fra  Landet; 

Thi  see!  det  mindste  Suk,  som  stiger, 

Fordunkler  Speilet  —  Synet  viger. 

Den  svale  Morgen  vinker  aarle  Livet, 

Jeg  øiner  Fiskeren  i  Krattet  dybt  dernede, 

Han  synger  alt  om  Elskov  glad 

Og  skyder  Baaden  ud  fra  Sivet 

Og  flyder  hen  ad  Søen  som  et  Blad; 

Histovre  ved  den  anden  Bredde 

Han  styrer  snildt  sin  lille  Baad  med  Flid; 

Der  svælgede  Tiber  i  gammel  Tid, 

Lod  bygge  sig  et  Skib  af  gyldne  Planker, 

Indlagt  med  Elfenbeen  og  ædle  Stene, 

Og  om  den  høie  Mast  og  Stang 

Gik  kunstigt  Vinens  lyse  Hang, 

Mens  sjeldne  Fugle  sang  i  Busk  og  Grene. 

Fra  Jorden  svandt  de  gamle  Minder, 

Og  Skibet  sank  til  Søens  dybe  Grund 

Med  al  sin  Pragt,  med  Guder  og  Gudinder! 

Men  Sagnet  lever  fort  i  Bondens  Mund, 

Og  fattig  Fisker  kaster  her  sit  Anker; 

Thi  Karpen  søger  i  den  fede  Grund 

Sin  Næring  nu  iblandt  de  gyldne  Planker, 

Og  Aalen  skyder  langsomt  sig  med  Lyst 

Henover  Venus'  runde  Marmorbryst.  • — 


Nær  ved  Søen  faldt  et  Skud,  — 
Det  var  Jægeren,  den  raske, 
Som  i  Træet  sendte  Bud, 
Og  stak  Fuglen  i  sin  Taske; 
Ved  Dianas  sjunkne  Bolig, 
Hvor  endnu  Ruinen  staaer  tilbage, 
Lader  han  sin  Bøsse  atter  rolig;  — 
Ak!  var  det  i  gamle  Dage,* 
Snart  han  havde  Jagten  glemt, 
Stod  bag  Træet,  skjult  og  ene, 
Stirred  gjennem  Blad  og  Grene, 
Bævende  og  sødtbeklemt;  — 
Nu  i  Revnen  af  de  skjøre  Mure 
Uglen  med  sin  kolde  Klogskab  boer; 
Nyttig  Ploven  skjær  sin  dybe  Fure 
I  den  altarhellige,  den  kydske  Jord  — 
Der  er  ingen  hemmelige  Spor, 
Ingen  Nympher  mere  at  belure.  — 

See,  hvor  den  hvide  Dunst  sig  hæver. 
En  Datter  af  det  kolde  Morgengry, 
Blødt  former  den  sig  til  en  Sky, 
Som  højt  mod  Monte  Cavos  Spidse  svæver; 
Og  mens  Livet  smiler  lyst  og  broget 
Ned  til  Dalens  morgenfriske  Søn, 
Stakkels  Munk  maa  eensom  læse  Bøn, 
Højt  paa  Bjerget  —  hen  i  Taaget!  — 

Solen  straaler  stedse  mere  mægtig,  ^ 
Hvilket  Syn  at  skue  fra  vor  Klint! 

Hvor  sig  Dalen  breder  riig  og  prægtig 
Som  en  tavlet  frugtbar  Labyrinth! 
Paradisiske  Natur! 
Sø  og  Dal  og  runde  Klippemuur, 
Alt  sig  bølger  her  som  Poesi! 
Udenfor  Campagnens  gule  Flade 
Gaaer  som  Livets  Prosa  streng  forbi,  - 
Og  det  fjerne,  grændseløse  Dække, 
Havet  med  sin  Sølverrand, 
Vinker  Tanken  bort  fra  begge 
Hen  mod  Evighedens  Land! 

Sang  den  28de  Januar  1833  i  Rom, 

Nu  dækker  Vintersneen  hvid 

Den  danske  Vang, 

Selv  Bølgen  standser  for  en  Tid 

Sin  raske  Gang. 

Forlængst  gav  hen  hvert  Blomster  mildt 

Sit  kjelne  Blad, 

Og  Stormen  synger  atter  vildt, 

Hvor  Fuglen  sad;  — 

Dog  blomstrer  det  Bedste  i  Norden! 

Ja,  ei  blev  født  i  liflig  Vaar 

Ved  Rosens  Rødt 

Den  Drot,  hvis  Sjæl  ved  Danmarks  Saar 

Har  stridt  og  blødt. 

Som  Nordens  Sne  sig  hvidt  hans  Haar 

Om  Issen  snoer. 

Men  i  hans  Bryst  et  Hjerte  slaaer, 

Som  varmer  Nord: 

Og  det  er  Kong  Fredrik  den  Sjette ! 

Hver  Borger  nævner  stolt  idag 

Hans  ædle  Navn; 

Matrosen  heiser  høit  sit  Flag 

Fra  Skibets  Stavn; 

Hver  Kriger  byder  for  hans  Held 

Sin  egen  Død, 

Og  Bonden  tømmer  paa  hans  Vel 

Sin  bedste  Mjød, 

Og  Alle  velsigne  Kong  Fredrik! 

Og  vi,   som  fjernt  fra  Danmarks  Kyst 

I  Syden  boer, 

Naar  slog  vel  høiere  vort  Bryst 

Mod  Nord,  mod  Nord!  — 

Lad  Velskland  under  Maske  gaae 

I  Glæden  bedst  — 

A^i  juble  uden  Maske  paa 

Til  Danmarks  Fest: 

Gud  signe  vor  elskede  Konge! 

Gjenkomst  til  Nemi. 

Med  Længsel  gik  jeg  dig  imøde, 

Med  Jubel  seer  jeg  dig  paany. 

Du  fagre  lille  Klippeby 

Med  Taarnet  i  den  stille  Aftenrøde! 

Din  gamle  Skov  staaer  rank  og  leer 

I  Ungdomskraft  usvækket, 

Og  paa  dit  Speil,  saavidt  jeg  seer, 

Er  Glasset  ikke  knækket.  — 

Vi  med  hinanden  før  har  talt,  « 

Du  muntre  Huus  paa  Fjeldets  ydre  Tinde; 

Du  faaer  i  Vildskab  dog  isinde 

Et  Spring  engang  —  og  det  gaaer  galt!  — 

Hvor  er  Maria!  er  hun  inde?  — 

Ak,  ti !  jeg  seer  det  Hele  alt ! 

Der  staaer  den  Lille  jo  og  græder; 

Den  arme  Smaa 

Har  alt  sin  Sørgekjole  paa 

Af  Moders  gamle  brune  Klæder; 

Maria  død!  Hun  var  mig  kjær,  — 

Jeg  hørte  gjerne  hendes  Stemme; 

Naar  aarle  hun  ved  Morgenskjær 

Paa  Klippen  syslede  herhjemme; 

Fik  møisomt  Hønsene  forenet, 

Bar  travlt  og  kjærligt  Føden  frem, 

Men  holdt  med  Kosten  borte  dem, 

Der  ikke  bar  den  røde  Lap  om  Benet.  — 

Nu  er  dit  lille  Dagværk  endt! 

Du  er  hos  ham,   som  kalder  Alle  sammen, 

Hvis  Miskundhed  har  ingen  Forskjel  kjendt 

Og  holder  Ingen  borte,  —  Amen!  —  — 

Teresina!  seer  jeg  ret? 
O  Forvandling  uden  Lige! 
Ikkun  Psyche  saa  kan   stige 
Fra  sin  dunkle  Larves  Net! 
Nys  en  Knop   i  Gaaders  Rige 
Slutted  du  dit  Blomster  tæt  — 
Gaaden  blev  —  en  yndig  Pige! 
Skjul  ei  skamfuld  Øiets  Glands, 
Aabn  mig  dine  smukke  Hænder! 
See  Teresa!  Paven  sender 
Dig  fra  Rom  en  Rosenkrands! 
Hulde  Smil!  Hun  seer  fornøiet 
Og  taknemlig  mig  i  Øiet, 
Rødmer  lidt  og  trykker  Gaven 
Til  sin  friske  Rosenmund  — 
Gid  jeg  var  den  skjulte  Grund! 
Ak,  men  nei,  det  gjælder  Paven!  — 

Hvilken  Spalte  hist  i  Muren! 

Her  har  været  Jordskjælv  nys? 

See,  man  skimter  Dagens  Lys 

Ængstende  igjennem  Furen! 

Ja,   du  leer,   du  muntre  Blod, 

Nu  da  tryg  sig  Himlen  hvælver, 

Men  hvor  er  dit  Pigemod, 

Naar  den  hele  Klippe  skjælver? 

»Ak  Madonna  nok  beskjermer 

Naaderig  vort  lille  Huus, 

Og  naar  Faren  ret  sig  nærmer. 

Hjælper  Sanct  Emidius.« 

Faste  Tro !  som  aldrig  slipper. 

Og  som  dybt  fra  Hjertets  Yraa 

Ei  alene  flytter  Klipper, 

Men  faaer  Klipper  til  at  staae!  — 

Dagen   lider, 

Solen  synker  bag  de  dunkle  Vande; 

Snart  bryder  Morgnen  frem  i  fjerne  Lande 

Med  Dug  og  Fugleqvidder, 

Mens  her  den  stjerneklare  Nat 

Henruller  hurtigt  over  Jorden, 

Ei  dvælende  som  i  det  høie  Norden  — 

Paa  Dagens  Lystspil  falder  Tæppet  brat. 

Men  selv  den  sidste  Dæmringsscene 
Har  landhg  Ynde  bag  de  dunkle  Grene. 
Teresa  alt  sin  Conca  hævet  har 
Og  iler  rank  med  Pigerne  til  Kilden; 
Hør,  hvilken  Latter,  Spøg  og  Drillen, 

Mens  Vandet  sprudler  i  det  kolde  Kobberkar. 

Den  trivelige  Franciscaner 

Gaaer  skottende  forbi  paa  hellig  Viis, 

Det  hører  til  hans  fromme  Vaner 

At  sagtne  Gangen  her  og  ta'e  en  Pris.  — 

Der  flammer  Blus  omkring  i  Dalen, 

—  En  enkelt  Stjerne  titter  frem, 

Paa  Bjergets  Sti  gaaer  Bonden  langsomt  hjem 

Og  synger  drøveHgt  om  Elskovsqvalen ; 

Det  sorte  Sviin  ham  følger  hundekjelen 

Og  gryntende  i  Hælen.  - — 

See  Søen  i  den  stille  Sommerqveld, 
Hvor  klar  og  rolig!   som  den  Vises  Sjæl: 
Mens  Havet  hist  i  evig  Gjæring  hildet 
Bestandig  gynger  en  urolig  Slægt, 
Den  lille  Sø  staaer  i  sin  Ligevægt 
Og  viser  Himlens  rene  Billed,  — 
Man  hører  Klippekildens  fjerne  Fald, 
Til  Søen  risler  den  i  krumme  Gange, 
Men  driver  Møllen  først  med  sit  Krystal. 
O.m  Kilden  tale  Oldtids  Sange; 
bet  var  Egeria  den  ømme. 
Da  Numa  blegnede  i  Dødens  Stund, 
Som  vandred  i  Erindringsdrømme 
Med  stille  Graad  i  Nemis  Lund. 
Men  hendes  Elskovssukke  førte  Vinden 
Hen  til  Dianas  strenge  Øre, 
Som  elsked  kun  at  høre 


12  1 

Det  sidste  Suk  af  Hjorten  og  af  Hinden; 

Da  harmedes  Gudinden: 

Egeria  forsvandt  —  den  skjønne  Pige 

Opløstes  til  en  evig  Graad; 

Snart  saaes  Nemi-Sø  frem  stige. 

Diana  smilte  til  sin  Daad : 

Ja,  end  det  glæder  hende  saare 

I  Maaneglands,  til  Elskovs  Skræk. 

At  speile  sine  kolde  Træk 

I  denne  store  Elskovstaare ! 

Paa  Fregatten  Bellona  i  Nordsøen 
1835. 


Du  Bølge  fra  den  danske  Kyst, 
Med  Jubel  hilse  vi  dig  atter  I 
Paany  sig  vugger  ved  dit  Bryst 
Din  unge  krigeriske  Datter; 
Din  mørke  Pragt  os  hellig  er 
Som  Danmarks  Vei  til  Magt  og  Ære, 
Og  nu  vort  Hjerte  dobbelt  kjær 
Som  Veien  hjem  til  vore  Kjære. 

Fra  Middelhav  og  spanske  Sø 
Bellona  venlig  Hilsen  bringer; 
Der  fløi  hun  om,  den  raske  Mø, 
Paa  Frihedens  de  første  Vinger; 
Da  svang  hun  sig,  saa  smuk  som  stærk, 
Til  Landet,  rigt  paa  Kunst  begavet, 
Og  tog  en  herlig  Kunstners  Værk 
Og  bar  det  høit  igjennem  Havet! 

Og  Kunstneren  er  Danmarks  Søn,  — 
Hans  Aand  tilhører  alle  Lande; 
Og  ingen  Laiirbærkrands  er  grøn 
Som  den  omkring  hans  ædle  Pande; 
Hans  Værk  i  Danmarks  Kongestad 
Skal  lyse  som  en  Kunstens  Stjerne, 
Fremlokke  mangt  et  Digterqvad 
Og  mangen  Fremmed  fra  det  Fjerne! 

Op,  Venner  nu !  et  Hurra  frem ! 

Og  høit  Bellona  skal  det  gjælde! 

Hun  drager  som  Minerva  hjem 

I  stille  Majestæt  og  Vælde. 

En  Skaal  for  hendes  Reises  Maal 

Hesperien   det  lykkehge! 

Men  fremfor  Alt  vor  bedste  Skaal 

For  Fredrik  og  hans  gamle  Rige! 

Fiskeren  i  Nemi. 

Ave  Maria  lød  fra  Klostrets  Hal,  — 
Det  var,  som  svaltes  Luftens  Strømme 
Ved  Aftenklangen  af  det  svævende  Metal, 
Den  brune  Dæmring  sænked  som  i  Drømme 
Sit  Slør  om  Bjerget  og  den  stille  By; 
Men  Maanen  tændte  blankt  sit  Ny 
Og  glimted  dybt  i  Søens  Speil  dernede 
Med  Fiskerhytten  og  den  runde  Kraterbredde. 

»Slip  Vinen!«   raabte  Pjetro,    »hvis  du  kan! 

Og  fjas  ei  længere  med  Nanni; 

Ved  Sanct  Antonio!  nu  støder  jeg  fra  Land, 

Saa  kan  du  svømme  efter  mig,  Gjovanni! 

Tag  Mandolinen  kun  i  Baaden  med, 

Ræk  Aaren  mig!  og  nu  afsted! 

I  Garnet  spræller  Fisken  med   sin  Hale, 

Nu  vil  vi  hente  dem,  mens  Timerne  er  svale.  < 

Og  Aaren  pladsked  i  den  tause  Nat, 
Ved  Søen  Nanni  lytted  længe,  -  - 
Ildfluer  funklede  igjennem  Busk  og  Krat, 
Og  smeltende  lød  Mandolinens  Strenge 


Henover  Vandet,   Natten  var  saa  smuk  ! 
Hun  gik  tilbage  med  et  Suk, 
Og,  mens  hun  tændte  Lampen  i  sin  Hytte, 
Var  Mændene  paa  Dybet  alt  ved  deres  Bytte. 

*Mit  Garn  er  let,   men  dit  er  tungt  som  Guld!« 

Udbrød  Gjovanni  over  Baaden, 

»Godt  at  vi  dele,  Pjetro!  Een  er  Lykken  huld, 

Desmindre  følei  da  den  Anden  Braadden! 

Brug  dine  stærke  Arme,  Pjetro!  friski 

Det  skinner  som  en  vældig  Fisk, 

Men  stille  ligger  den  mod  Fiskens  Vane, 

Op  med  den !  —  ha !  det  er  et  Sølvskjold,  per  Diane! « 

Et  herligt  Værk  det  var  fra  Oldtids  Stund, 

Som  atter  opsteg  fra  de  Døde; 

Medusas  Slangehoved  paa  den  blege  Grund 

Saae  Fiskerne  forstenende  imøde. 

Men  Pjetro  krysted  med  afsindig  Lyst 

Det  kolde  Sølv  til  Mund  og  Bryst: 

»Gjovanni!«  skreg  han  med  fortvivlet  Mine, 

»Jeg  slipper  Skjoldet  ei,  men  Baad  og  Garn  er  dine ! « 

Da  blev  den  Andens  Kind  saa  hvid  som  Snee 

Og  Haanden  famled  under  Klædet: 

»Spøg  ikke,  Pjetro!  Hver  sin  lige  Ret  skal  skee, 

Hvis  du  vil  komme  levende  fra  Stedet!« 

>Hvad  Ret!«   skreg  Pjetro  rasende,   »hvad  Pagt! 

Bort  fra  mig,  tag  dit  Liv  iagt!« 

Og  Kniven  bUnked,  tyst  og  grumt  var  Mødet, 

Og  Baaden  gynged  voldsomt  op  og  ned  ved  Stødet. 

Da  Natten  svandt,  og  Morgenen  brød  frem, 

Og  Duggen  stod  paa  Blad  og  Grene, 

Klang  atter  Aareslag,  og  Baaden  vendte  hjem; 

—  Men  taus  i  Baaden  Pjetro  sad  alene; 
Fra  Fiskerhytten  hurtigt  Nanni  gik: 
»Gjovanni?«   spurgte  hendes  Blik: 

Da  hæved  Pjetro  Skjoldet  sølverklaret, 

Og  af  Medusas  stive  Aasyn  fik  hun  Svaret. 

—  —  Ved  næste  Sommertid  stod  Hytten  ny, 
Og  smykket  var  den  lave  Stue; 

Som  Eier  Pjetro  sad  i  Figentræets  Ly, 

Og  Solen  modnede  hans  egen  Drue, 

Men  mørk  han  gik,  som  Fjeldets  hule  Elv, 

Kold,  stum  —  indsluttet  i  sig  selv. 

Var  helst  hos  Søsteren,  den  stille  Nanni, 

Og  aldrig  nævnedes  imellem  dem  Gjovanni. 

Sit  Garn  han  rørte  kun  ved  høilys  Dag, 

Og  tidt  naar  Julisolens  Øie 

Drev  Alt,  hvad  levede,  til  Skygge  under  Tag, 

Laa  han  derude,  speidende  med  Møie 

Den  dunkle  Grund  med  Stænger  og  med  Næt,  - 

Kom  modløs  hjem,  til  Døden  træt,  — 

Dog  næste  Morgen  vaagned  atter  Modet 

Og  drev  ham  ud,  mens  Sygdom  rasede  i  Blodet. 

—  Det  var  ved  Midnat,  Alt  omkring  var  Ro, 
Men  dybt  ved  Søen  Lampen  brændte, 

Og  Nanni  vaagede  ved  Pjetros  Leie  tro. 
Og  for  Madonna  Lysene  var  tændte. 


T  27     

Hun  sad  forgrædt  med  sorgnedbøiet  Aand, 
Holdt  Rosenkrandsen  mat  i  Haand,   — 
Da  sank  med  Eet  de  tunge  Øienlaage, 
Og  Alting  blanded  sig  forvirret,  som  i  Taage. 

Dødsstille  var  i  Værelset,  kun  lød 

Fra  Lysene  en  fugtig  Knittren;  — 

Den  Syge  reis  te  sig,  hans  Blik  var  som  en  Glød, 

Og  Hænderne  drog  Dækket  bort  med  Sittren; 

Paa  Ruden  leged  Maanen  med  sit  Lys, 

Did  stirred  han  i  Febergys; 

Det  var,  som  vinked  ham  derude  Nogen, 

Som  tvang  usynlig  ham  en  Magt  at  aabne  Laagen. 

Midnattens  Aande  pusted  paa  ham  kold,  — 

Den  runde  Sø,  hvor  Maanen  blinked. 

Blev  for  hans  Stirreblik  til  et  uhyre  Skjold, 

Hvor  Sølvet  rundtom  bølgede  og  vinked; 

Han  bredte  Favnen  mod  sit  Gj øglesyn 

Og  var  i  Baaden  som  et  Lyn, 

Og  hurtigt  ud  paa  Dybet  blev  han  baaren. 

Mens  Vandet  lysnede  og  klang  som  Sølv  om  Aaren. 

Og  bøiet  over  Fiskerbaadens  Rand 

Begyndte  han  sin  Baad  at  lade; 

Han  øste  til  sig  af  det  maaneklare  Vand, 

Som  skummede  han  Sølv  af  Søens  Flade;  — 

Men  pludselig  gik  Maanen  rund  og  blank 

Bag  Skyens  Slør  —  og  Sølvet  sank. 

Og  da  dens  blege  Straaler  atter  fløde, 

Drev  Baaden  vildsom  hen  ad  Søen  med  den  Døde, 

Til  Thorvaldsen. 

(Den  Sde  Marts  1828.) 

Svæv,  Evan!  ned  og  nærm  dig  til  vort  Sæde 
Og  kryst  din  bedste  Drue,  blide  Gud! 
Pokalen  skal  med  Ærefrygt  og  Glæde, 
Med  flammende  Begeistring  tømmes  ud! 

Det  gjælder  ham,  som  bort  fra  Danmarks  Strande 

Gik  som  en  Jason  ud  med  Kraft  og  Mod 

Og  lagde  seirende  i  fjerne  Lande 

Den  tabte  gyldne  Kunst  for  Danmarks  Fod! 

Det  gjælder  ham,  som  svundne  Gudeslægter 
Guddommeligt  har  tryllet  frem  i  Leer, 
Som  slog  sin  Lyra  med  sin  Meisel-Plekter 
I  høie  Heltesange  med  Homer! 

Det  gjælder  ham,  hvem  Davids  Orgeltoner 
Sank  dybt  med  Vælde  i  det  rørte  Bryst! 
Som  skrev  i  Billedet  af  en  Forsoner 
En  anden  Høisang  fuld  af  Aand  og  Trøst! 


—   129  — 

Hans  skjønne  Dag  vi  herligt  saae  sig  svinge 
Med  Blomsterfylde  over  Syd  og  Nord; 
Gid  Natten  seent  ham  hæve  paa  sin  Vinge 
Bort  fra  en  sørgende,  veemodig  Jord ! ! 

Svæv,  Evan!  ned  og  nærm  dig  til  vort  Sæde 
Og  kryst  din  bedste  Drue,  blide  Gud! 
Pokalen  skal  med  Ærefrygt  og  Glæde, 
Med  flammende  Begeistring  tømmes  ud! 

Piazza  Barberina. 

(Rom  1830.) 

Den  lumre  Nat  har  skjænket  sine  Gaver, 
Og  frisk  som  et  Glas  Vand  er  Morgenluften : 
Igjennem  Vinduets  Aabning  strømmer  Duften 
Fra  Roms  orangerige  Haver.  — 

Granittritonen  paa  sin  Muskelskal 
Belaver  sig  paa  Dagens  Varme, 
Har  hævet  sine  nøgne  Arme, 
Med  Hornet  presset  til  sin  Mund, 
Og  henter  dybt  fra  Jordens  Grund 
En  vældig  Straale  op  med  Bulder, 
Som  overskummer  Bryst  og  Skulder 
Og  ender  susende  sit  Fald.  — 

Jeg  hørte  Tonerne  i  Nattens  Stund, 
Men  mere  hviskende  og  ømme. 
De  dyssede  mig  sødt  iblund 
Og  gik  igjen  i  mine  Drømme.  — 
Tritonen  færdes  ikke  meer  alene; 
En  skægget  Flok  stridbare  Geder 


Har  hurtig  leiret  sig  iflæng 

Omkring  det  kølige  Bassin 

Og  i^aa  de  fugtigkolde  Stene: 

De  bringe  efter  gammel  Skik 

Til  Rom  en  landlig  Morgendrik, 

Og  vagtsom  staaer  den  brune  Hyrdedreng, 

Som  kløgtig  Hjorden  leder. 

Og  hviner  i  sit  grønne  Blad, 

Saa  selv  Gud  Pan  maa  smile  glad! 

De  stolte  Barberiners  Slot, 

Hvis  høie  Tag  alt  Solen  maler. 

Seer  ned  paa  Hyrden  fornemt  og  med  Spot, 

Hans  spidse  Hat  og  støvede  Sandaler  — 

Man  læser  i  dets  Mine  godt. 

At  bag  dets  Muur  nu  drømme  Cardinaler, 

At  selv«  en  Pave  udsprang  fra  dets  Rod, 

En  Folkehyrde,  som  at  malke  nok  forstod. 

Ak!  fra  det  Dunkle  Storhed  frem  kan  stige. 

Og  Krybben  fjæle  det  Guddommelige! 

Hiint  lave  Skur,   som  ydmygt  trækker 

Sig  bort  fra  Fyrsteborgens  Fløie  — 

Hvis  nøgne  Væg  det  grove  Lærred  dækker, 

Og  som  endnu  kan  vise  Sporet, 

Hvor  Heste  forhen  vrinsked  og  blev  foret  — 

Har  fængslet  til  sin  Plet  Europas  Øie; 

Og  hver,  som  Vei  til  Rom  kan  fmde. 

Hver  Aandrig  selv  af  Kongerang, 

Han  styrer  did  sin  Pilgrimsgang, 


Thi  see!  der  er  en  Genius  derinde! 

Det  er,   som  ved  dens  Magt  sig  Loftet  hæver, 

vSom  om  hvad  ei  er  ædelt  flyer, 

vSom  Murens  Drapperier  synes  Skyer, 

Hvor  Skjønhed  frem  paa  Marmorfoden  svæver. 

Omgiven  af  Olympens  Gudeæt 

Og  Christendommens  milde  Majestæt. 

Alt  løfter  Morgenen  sin  Vinge, 

Det  dages  over  Kunstens  Tag. 

Og  Meisler  røre  sig  og  klinge, 

Som  MarmxOrblokkens  Villie  betvinge 

Ved  srnaa,  men  aandigt  førte  Slag; 

Det  gule  Leer  fra  Tiberflodens  Strøm 

Har  reist  sig  op  paa  Cavallettens  Bræder, 

Men  skjult  og  hyllet  ind  i  vaade  Klæder 

Staaer  Skikkelsen  som  i  en  Drøm, 

Foruden  Livets  Lys  og  Varme, 

Og  troer  sig  end  i  Bølgens  Arme. 

Fra  Capucinerklostret  kalder  Messens  Klang,  — 

Nu  kom  der  Liv  paa  Piazza  Barberina! 

»Buon  gjorno,  Rosa!     Ben  levala,   Coelestina« ! 

Og  hen  mod  Klostret  styrer  Hver  sin  Gang: 

De  brune  Øine,  Dagens  mørke  Stjerner, 

Som  sødt  beruser  ved  sin  Glands, 

Meer  sødt  end  selv  den  lifligste  Falerner, 

Er  fæstet  paa  den  fromme  Rosenkrands 

Og  holder  for  en  Stund  sin  Ild  i  Tvang. 

Paa  Torvet  samle  sig  Campagnens  Bønder, 
Solbrændte  Mænd  med  Flammeblik. 


—   ^33   — 

Men  til  Enhver  har  Lethe  rakt  sin  Drik, 

Og  glemt  er  Friheds  Krav  og  Fædres  Mod, 

De  huske  kun  at  gjøre  daglig  Bod 

Og  fordre  Aflad  kun  for  deres  Synder: 

Og  dog  —  hiin  Mand,   som  stirrer  paa  Tritonen, 

Indhyllet  i  sin  Kappe,  med  et  Øiekast, 

Som  kunde  støde  en  Tyran  fra  Tronen 

Og  sprænge  Lænker,  Baand  og  Bast  — 

Hvor  lig  en  Brutus  selv,  der  holder 

Sit  Frihedsstaal  beredt  i  Kappens  Folder  — 

Hiin  Mand  maaskee  —  ak  nei,  der  mangler  Aanden  ! 

Det  Hele  dunster  bort  i  Phantasi: 

See  Munken,  hvor  han  vralter  ham  forbi, 

Og  Brutus,  hvor  han  pludselig  fik  Hast, 

Og  Hatten  af  og  —  kysser  ham  paa  Haanden !  — 


Til  Høire,  der  hvor  Torvet  ender. 

Ved  Hjørnet  med  det  lille  Kildevæld, 

Hendrages  nu  min  hele  Sjæl.  — 

Den  aarle  Morgenstund  er  omme. 

Og  hvad  jeg  speider  efter  snart  vil  komme: 

Ei  sorte  Øines  Pragt,  som  brænder, 

Min  Hu  staaer  til,  nei  lyseblaae. 

Et  Stjernebhk,  som  Danmark  sender. 

Et  Nordlys,  som  i  Rom  man  stirrer  paa: 

Jeg  vidste  det,  mig  Haabet  skuffer  ei. 

Hist  kommer  han  og  gaaer  sin  vante  Vei 

Henover  Torvet;  Folkets  Blik  og  Miner 

Er  ham  en  Hyldest  hvert  et  Skridt,  han  triner; 

Ja,  selv  Tritonen  synes  rask  at  tvinge 
Fra  Kilden  op  endnu  et  større  Ran, 
For  susende  sin  Hilsen  ham  at  bringe 
Paa  Veien  til  hans  lille  Vatikan. 


Han  kommer  fra  sit  tause  Kunstnerhjem, 

Hvor  tidligt  alt  hans  Genius  har  været, 

Og  i  hans  Haand  er  endnu  Lidt  af  Leret, 

Som.  travlt  han  krammer,  alt  som  han  gaaer  frem ; 

En  høi  og  mandig  Væxt,  og  dog  saa  blød. 

Og  hvilken  Pande,  fuld  af  Aand  og  Tanke! 

Og  Haaret,  vægtigt  som  en  Hlle  Manke, 

Der  vifter  Kindens  endnu  friske  Glød,  — 

Den  lette,  jevne  Morgenfrakke, 

Som  strax  beretter  hist  og  her, 

At  den  kom  Gipsen  lidt  for  nær  — 

En  Hat,   som  bred  mod  Solen  værner, 

Og  Kravens  reenlig  hvide  Skjær 

Er  al  den  Stads,  hvormed  han  ta'er  tiltakke, 

Og  kunde  dog  —  var  Lysten  dertil  vendt  — 

Bedække  Brystet  som  et  Firmament 

Med  lutter  Kors  og  blanke  Stjerner! 


Hans  Gang  mig  lidt  om  Bølgen  minder, 
Naar  blødt  den  dukker  op  og  ned  — 
Snart  seer  jeg  kun  hans  sidste  Fjed 
Ved  Muren  hist,  hvor  han  forsvinder. 


—   T35  — 

Nu  Alt  blev  tomt!     Ja,  Klarheden  er  vegen. 
Den  kom  og  endte  med  hans  Gang,   — 
Jeg  føler  tungt,  at  Sydens  Sol  er  stegen, 
Og  længes  efter  Danmarks  Bøgehang. 

I  Appenninerne. 

I  Maanskin  hæve  sig  de  gustne  Klipper 
Som  Gjenfærd  s  skygger  i  den  tause  Nat; 
Bag  Tidslen  krummer  sig  den  lumske  Viper, 
Udklækker  Giften,  eensom  og  forhadt; 
Her  Bonden  korser  sig,  mens  Modet  glipper, 
Og  aander  først  igjen  i  Dalens  Krat: 
For  hvert  et  Feiltrin  ligger  Dødens  Snare, 
Og  dog  —  hvor  sælsom  kjær  er  denne  Fare! 

Du  kommer,  Tungsind!  aned  jeg  det  ikke! 
I  Aftenskumringen,  naar  Alt  er  tyst, 
Jeg  møder  her  de  sværmeriske  Blikke, 
Der  sænked  sig  med  Sødhed  i  mit  Bryst: 
Du  har  dig  valgt,  mod  andre  Qvinders  Skikke, 
En  skummel  Klippe  til  din  Ungdomslyst, 
Og  det  er  dig,  man  hører  natlig  ene 
Nedrulle  stundom  Fjeldets  tunge  Stene. 

Den  første  Aften,  du  lod  mig  betragte 
I  Afstand  dine  marmorhvide  Træk, 


—    t37  — 

Urolig  Længsel  i  min  Sjæl  dii  vakte, 
Mens  Vinden  sused  over  Klippen  væk; 
Du  stirred  mod  det  nordlige  Soracte, 
Osf  med  dit  Blik  min  Tanke  fløi  med  Skræk 

o 

0  Gud!  mit  Hjem  og  mine  fjerne  Kjære! 
Det  var  mig,  som  jeg  aldrig  saae  dem  mere. 

Mig  Solen  skar  i  Øiet  med  sin  Lue, 
Og  dybt  i  Hjertet  Munterhedens  Lag; 
Kun  Maanen  hang  mig  Hflig  fra  sin  Bue 
Som  Frugt  paa  Træet  af  den  lumre  Dag; 
Da  kom  jeg  hid,  for  sødt  at  kunne  grue 
Og  tømme  Smertens  Kalk  i  lange  Drag: 
Du  saae  min  Qval  med  undertrykket  Glæde 
Og  delte  med  mig  alt  i  Tanken  Sæde.  — 

Men  min  helbredte  Sjæl  nu  kjender  Slangen, 
Der  hæfter  funklende  sin  Øiesteen 

1  Livets  Træ  midt  iblandt  Fuglesangen, 
Indtil  dens  Blik  har  giftigt  truffet  En. 
Ved  Kogleri  den  Arme  holdes  fangen 
Og  daler  klynkende  fra  Gren  til  Gren, 
Indtil  han  tumler,  ubevidst,  bedøvet, 
Ned  fra  sin  sidste  Gren  til  dig  i  Støvet! 

—  Og  derfor  bort  fra  disse  blygraae  Fjelde, 
Hvor  Døden  angler  lumsk  i  Tungsinds  Sø,  - 
Jeg  hører  atter  Livets  Kilder  qvælde. 
Mig  spirer  atter  Glædens  Himmelfrø! 

Synk  selv  i  Dybet  med  afmægtig  Vælde, 
Du  lokkende,   du  falske  Afgrundsmø! 
Smil  kun,   som  om  jeg  atter  kom  imorgen,  — 
Jeg  flyer  din  Honning,  som  forgifter  Sorgen! 

Athenodorus. 

I  Rom  gik  atter  Ry  af  fjerne  Seire 

Til  Glands  for  Keiserdømmets  unge  Sol, 

Og  Lykkens  Tempel  smykkedes  med  Krandse 

Og  Dagen  henfløi  under  Jubelraab;  — 

Mod  Aften  strømmed  Folket  over  Forum, 

Og  Trængslen  steg  foran  August's  Palads, 

Hvor  tusind  brune  Øine  stirred  op, 

For  end  at  see  et  Glimt  af  Dagens  Afgud; 

Om  Borgen  stod  de  seirende  Cohorter, 

De  blanke  Hjelme  kasted  Lyn  i  Solen, 

Og  over  Lynet  svæved  Romas  Ørn, 

Og  over  den  kom  som  i  Marmorskyer 

I  Borgens  brede  Fag  August  tilsyne, 

Lig  Jupiter,  mens  Folket  tordned-  Bifald. 

Men  ved  Augustus'  Side  stod  en  Olding, 
Uvilligt  dragen  frem  for  Mængdens  Blikke : 
Det  var  Athenodorus,  Philosophen, 
Berømt  for  Viisdom  og  for  strenge  Sæder,  — 
Til  ham  sig  læned  Keiseren  fortrolig, 

Og  Jublen  steg  ved  sligt  et  ædelt  Syn. 
Dog  saae  der  Ingen  Gubbens  skarpe  Blik 
Og  Smilet,  da  han  Øieblikket  efter 
I  Hallen  ene  med  Augustus  udbrød: 
^>Er  jeg  nu  færdig?  Kan  Philosophien 
Gaae  trøstig  nu  tilbage  til  sin  Vraa 
Og  vente  ydmygt,  til  den  atter  bruges?« 
»Din  Fod  har  samme  Frihed  som  din  Tunge, 
Cav  ham  Augustus  høflig  kold  til  Svar, 
»Men  før  du  gaaer,  hør  selv  et  Sandhedsord: 
Hvo  laante  vel  den  Anden  Glands  idag? 
Du  stræber  rastløs  efter  Verdens  Agt, 
Jeg  —  efter  at  beherske  just  den  Verden, 
Hvis  Agtelse  din  Higen  kæmper  for! 
Jeg  voved  Livet  tidt  for  min  Idee, 
Hvad  voved  hidtil  vel  Athenodorus?« 
»Du  feiler«,  svared  Stoikeren  ham. 
Den  Verden,  som  du  ængstlig  troer  at  eie, 
Har  længst  jeg  overvundet  og  behersker  nu 
I  Tryghed  ved  Forsagelsernes  Scepter! 
Tag  paa  min  Trone  Plads,  hvis  du  har  Mod, 
Hvis  ei  —  hvo  er  vel  Keiser  af  os  Begge  ?^< 
»Mit  Valg  er  gjort«,  tilsmiled  ham  August, 
»Om  end  det  ringeste  —  jeg  er  ei  skinsyg: 
Byg  kun  i  Sky  din  ideale  Trone 
Og  hersk  i  Savnets  vidtudstrakte  Rige, 
Jeg  vil  ei  trættes  om,  hvo  der  er  mægtigst; 
Men  vogt  dig  vel  for  nogentid  at  blande 
Idee  med  Handling,  optræd  aldrig  daarhg 
Imellem  mig  og  hvad  min  ViUie  attraaer, 

Du  kunde  ellers  altfor  snart  erfare 

Dit  sande  Riges  meget  snevre  Grændser!« 


Den  Gamle  gik,  ledsaget  af  August, 

Til  Borgens  Forhal,  hvor  den  gyldne  Skare 

Af  Hoffets  Embedsmænd  saae  Verdens  Hersker 

Sig  bøie  fast  med  Ærefrygt  til  Afsked: 

Flux  løi  hver  Mine  rundtom  Tankens  Dybsind, 

Alt  veg  ærbødigt  for  Athenodorus, 

Som  svøbt  i  Kappen  og  med  sænket  Pande 

Skred  taus  forbi  de  keiserlige  Aber.   — 

Da  ud  fra  Marmorfliserne  han  traadte 

I  Aftenluften,  daled  Solen  alt, 

Og  Nattens  første  Time  gjød  balsamisk 

Sin  stille  Klarhed  over  Høiene, 

Og  Luftens  Aande  var  som  lønlig  Hvisken 

I  Dunkelhed  fra   sydligvarme  Læber.  — 

Med  Fløitespil  og  Sang  begav  sig  Folket 

I  lange  Skarer  hjem  fra  Dagens  Fryd; 

Alene  vandred  Ingen,  selv  den  Mindste 

Fandt  ved  sin  Side  Echo  af  sin  Latter; 

Men  for  Athenodorus  var  hans  Tanke, 

Altsom  han  gik,  en  skjult  og  aandrig  Ven, 

Der  stundom  bragte  Læben  til  at  smile 

Og  stundom  hævede  hans  Blik  mod  Himlen: 

Kun  svagt  han  hørte  Folkehavets  Brusen 

Og  saae  ei  Faklerne,  som  fornemt  bares 

Foran  Patriciernes  stolte  Ungdom, 

Der  ilede  med  Fryd  til  natligt  Stevne; 

Ja,  kun  et  flygtigt  Øiekast  han  skjænked 
Selv  ham,  Augustus'  lykkehge  Digter, 
Som  ungdomsglad  fra  Midten  af  sin  Kreds 
Tilvinked  Oldingen  en  venlig  Hilsen; 
Den  Gamle  rysted  faderlig  sit  Hoved, 
Men  gav  dog  mild  ham  Hilsenen  tilbage.  — 

Udreven  af  sin  Grublen  standsed  han 

Og  overskuede  den  travle  Mængde: 

Da  traf  hans  Blik  med  Studsen  paa  en  Vandrer, 

Der,  lig  ham  selv,  gik  eensom  med  sin  Tanke; 

Men  hiin  var  ung,  og  Livet  vinked  ham. 

Og  dog  var  Tanken  en  Vampyr,    som  graadig 

Ham  havde  suget  Blodet  ud  af  Kinden 

Og  lagt  en  rædsom  Qval  i  alle  Træk. 

Han  var  af  Almuen,  en  kraftig  Romer, 

Kun  bøiet  ved  sin  Kummers  svare  Byrde, 

Og  undveg  sky  de  klare  Faklers  Skin:  — 

Hans  Vei  gik  did,  hvorfra  den  Gamle  kom. 

Og  som  en  truende  Comet  han  foer 

Forbi  Athenodorus'  stille  Maane;  — 

Men  Gubben  vendte  sig  og  fulgte  ham 

Med  Øiet  først  —  og  siden  i  hans  Spor. 

Ved  Keiserborgen  standsed  Romeren 

Og  stirred,  uden  Sands  for  Mængdens  Trængsel, 

Saa  uafbrudt  med  Had  paa  Murene, 

Som  vilde  han  dem  smuldre;  Philosophen 

Gik  nærmere  og  lagde  blidt  sin  Haand 

Paa  Mandens  brede  Skulder:   »Laan  din  Kraft«, 

Han  bad,   »blot  for  et  Øieblik  en  Olding, 

Som  skal  mod  Strømmen,   men  formaaer  det  ei!« 

»Athenodorus!«   udbrød  hiin  med  Bæven, 

O,  det  er  Guderne,  som  skikked  dig! 

Jeg  kjender  dig,  ja  hele  Rom  dig  kjender. 

Et  Ord  af  dig  kan  skabe  nu  min  Lykke,  — 

Aabn  Veien  mig  til  Keiseren,  men  nu 

I  dette  Øieblik !  Ak,  al  min  Velfærd 

Afhænger  af  en  Times  farlig  Nølen, 

See  her  mig  knæle!«  —    »Stille!«  bød  den  Gamle, 

»Har  du  dit  Bønskrift  under  Kappen  her?  — 

Hvad  nu  —  et  Sværd?  Og  med  saa  spids  en  Tunge 

Troer  du  at  kunne  røre  Cæsars  Hjerte? 

Jeg  mærker.  Søn,  at  jeg  maa  lede  dig, 

Og  derfor  bort  herfra!  gjør  ingen  Modstand, 

Nær  ingen  Mistro !  —  See  Nyfigenheden 

Omkring  os  skjærper  alt  sit  Speiderblik:  — 

Betving  dit  Blod,  og  hvisk  saa,  mens  vi  gaae, 

Din  hele  Daarskab  i  mit  gamle  Øre, 

Som  sjelden  hørte  ædlere  Musik.« 

Han  drog  ham  bort,  og  med  en  dæmpet  Røst, 
Afbrudt  af  Hulken  og  af  Raseri, 
Gav  YngHngen  sit  pinte  Hjerte  Luft. 
Alt  som  han  hvisked,  rynked  Oldingen 
Sit  hvide  Bryn,  og  et  sarkastisk  Smil 
Oplyste  som  et  Lynglimt  blegt  hans  Aasyn : 
»Klart  er  det  Hele,«   mumled  han  tilsidst, 
»Din  Hustru  er,  hvad  Verden  kalder  deilig. 
Og  Keiseren  har  Smag  —  og  Magt  tillige, 

Og  nu  vil  han  —  naar,   siger  du,  er  Tiden? 

—  Alt  om  en  Time!  ja,   for  store  Herrer 
Er  Tiden  kostbar  —  nu  vil  han  i  Løndom 
Sin  Bærestol  i  Nattens  Time  sende,  — 
Vær  stille,  Søn!     Vil  nu  paany  du  rase? 
Du  vil  tilbage?  Nei,  ved  Stjernen  hist. 
Som  ufravigelig  sin  Bane  gaaer, 

Nu  skal  du  rolig  lede  mine  Fjed 

Hjem  til  dit  Arnested  og  uforstyrret 

Mig  lade  klare  mine  Tankers  Strøm, 

Maaskee  jeg  skimter  da  lidt  Guld  paa  Bunden.« 

—  De  vandred  tause  sammen  og  betraadte 
Hiin  Side  Tiberen  de  øde  Gader: 

Den  Unge  bed  i  Læben  sig,  mens  Ordet 
Forvandledes  til  Sukke,  og  hans  Skridt 
I  Angst  bestandig  var  foran  den  Gamles, 
Som  kun  med  Møie  fulgte  ham;  med  Eet 
Han  rev  sig  løs  og  iled  mod  en  Bygning, 
Hvor  inde  alt  var  mørkt  og  Døren  spærret,  — 
Han  gav  et  Tegn,  —  da  Svaret  længe  nøled, 
Steg  frygteligt  hans  Uro  —  »Julia! 
Luk  op  i  Himlens  Navn!  mig  er  det  —  Cajus! 
Jeg  sprænger  Døren,  hvis  du  dvæler  længer ! « 
En  svag  og  frygtsom  Haand  berørte  Slaaen, 
Og  Cajus  drog  Athenodorus  ind 
Og  slutted  hurtigt  Dørens  snevre  Aabning. 
Da  Lampen  tændtes,  førte  Manden  taus 
Sin  unge,  skjønne  Hustru  hen  for  Gubben, 
Der,  lig  en  Ørn,  som  uskadt  seer  i  Solen, 

Betragted  rolig  hendes  hoie  Ynde, 

Men  speided  lønligt  efter  Sjælens  Skjønhed 

I  Qvindens  Smerte  og  Blufærdighed. 

Hans  strenge  Træk  blev  stedse  lysere, 

Og  smilende  han  vendte  sig  mod  Cajus : 

»Nu  først  jeg  veed,  hvordan  Philosophien 

Bor  fremstaae  for  min  keiserlige  Lærling, 

Hvis  han  skal  elske  den:  Minerva  hg, 

Han  seer  den  helst  i  qvindeligt  Gevandt: 

Hans  høie  Villie  skee  —  saavidt  som  muligt. 

Laan,   Cajus,  hurtigt  mig  den  Høitidsdragt, 

Hvori  din  Hustru  tækkes  bedst  dit  Øie,  — 

Staa  ei  forbauset,  Mand!  men  hurtig!   skynd  dig. 

Mens  end  vi  herske  over  Øieblikket;  — 

Lad  nu  din  Julia  med  øvet  Haand 

Indhylle  mig  i  Drapperiets  Folder; 

laften  priser  jeg  de  vise  Guder, 

Som  nægted  Høide  mig  og  Legemsfylde, 

Hvorover  tidt  i  Ungdomstid  jeg  knurred :  — 

Nu,  Juha,  giv  hid  dit  lange  Slør,  — 

Det  er  som  skabt  for  Isis'  Helligdomme; 

Der  er  de  alt!  Ja,  lad  dem  banke  kun! 

Bedæk  mit  Hoved,  —  ryst  ei  saa  paa  Haanden, 

Den  kunde  blive  let  til  vor  Forræder; 

Ræk  mig  dit  Sværd,  min  Søn,  der  skjult  skal  træde 

Istedetfor  Minervas  Hjelm  og  Spyd; 

Bort  med  din  Hustru  nu,  og  flyt  saa  Lampen! 

Vi  tør  ei  længer  friste  deres  Taalmod; 

Aabn  Døren,  Cajus,  og  ledsag  mig  ud 

Med  Taushed  og  sørgmodig  Lydighed.« 

Alt  hørtes  udenfor  i  Nattens  Stille 

En  ivrig  Hvisken  mellem  Trællene, 

Og  Husets  svage  Indgang  trængtes  heftigt; 

Nu  ved  dens  Aabning  styrted  ræd 

Enhver  tilbage,  og  da  Cajus  førte 

Den  tæt  Tilslørede  til  Bærestolen, 

Blev  Byrden  hævet  op  i  skyndsom  Hast, 

Og  hurtigt  fjerned  de  sig  bort  fra  Manden, 

Som  sendte  rørt  taknemmelige  Blikke 

Igjennem  Natten  til  Athenodorus.  — 

Den  Gamles  første  Tanke  dybt  i  Eenrum 

Var  bitter,  som  en  Smag  af  Skuffelse : 

Augustus  var  ham  kjær  ved  Vanens  Magt; 

Han  haabed  stedse  dog  at  skimte  Spiren 

Af  det  med  Kamp  nedlagte  Frø,  og  nu  — 

Saa  store  Evner  og  dog  Sandsers  Træl, 

En  saadan  Høide,  fast  til  Skyerne, 

Og  —  Pjedestalens  Fod  i  Dynd  og  Støv! 

«Ak!»   sukked  Gubben,   «hvo  formaaer  at  raade 

Den  indre  Sphinx  i  Menneskets  Natur!«  — 

Hans  Sjæl  sank  hen  i  Grublen;  efterhaanden 

Indvirked  Nattens  Ro  paa  Oldingen, 

Hvis  Dag  var  viet  Aandens  svære  Kampe ; 

Den  sagte  vuggende  Bevægelse 

Var  som  et  Trylleri  fra  Barndomstiden, 

Og  Trællenes  afmaalte,  lette  Trin 

Og  Vandets  Rislen  fra  Fontainerne 

Og  Hjertefreden  i  hans  eget  Bryst,  - — 

Alt  blev  en  Valmue,  hvis  Slummerkraft 
Omsider  lukkede  hans  trætte  Øine.  — 

Men,  mens  han  slumred  og  i  Drømme  selv 

Fortsatte  Tankens  Flugt,  var  Lidenskaben 

Lysvaagen  i  den  keiserlige  Borg.  — 

I  hiint  Gemak,  hvis  gyldne  Adgangsnøgle 

Var  smeddet  kun  for  Keiseren  alene, 

Stod  lyttende  August;  —  hans  stolte  Aasyn, 

Der  ellers  i  sin  stille  Marmorro 

Var  som  en  Sarkophag  for  skjulte  Tanker 

Gav  frit  sit  Spil  til  en  urolig  Attraa, 

Som  hævede  hans  Bryst:  —  en  Duft  af  Ambra 

Flød  sagte  aandende  fra  Lampens  Flamme, 

Og  Lyset  faldt,  forædlet  gjennem  Rav, 

Med  Varme  paa  hans  høie  Skikkelse 

Og  bæved  paa  de  yppigt  malte  Yægge, 

Paa  Loftets  Guld  og  paa  det  blanke  Sølvspeil 

Og  Purpurleiets  silkebløde  Bolster.  — 

Med  Eet  opklaredes  hans  Mine;  —  rask 

Han  hævede  med  egen  Haand  tiiside 

Det  tunge  Forhæng,  og  i  samme  Nu 

Kom  Trællene  tilsyne,  nedlod  Byrden 

Og  fjerned  tause  sig  med  sænket  Blik.  — 

Augustus  stod  ved  Maalet,  men  hans  Stolthed 
Selv  Blodets  Flamme  vilde  kold  beherske; 
Han  dvælede  —  og  først  da  Speilet  viste 
De  kolde  uudgrundelige  Træk, 
Udstrakte  han  med  kunstlet  Ro  sin  Haand 

Og  aabned  Bærestolen;   —  stille  henstrakt 

Paa  Hynderne  laa  ubevægelig 

Den  fine,  slørindhyllede  Gestalt;  — 

»I  Afmagt!«   sukkede  August,   »O  Svaghed! c 

Han  hæved  langsomt  Slørets  Flig,  men  veg 

Med  Frygt  tilbage,  —  magisk  Lampens  Skjær 

Faldt  paa  Athenodorus'  ædle  Aasyn, 

Hans  hvide  Lokker,  tankefulde  Pande, 

Osiris  lig  i  halvtilsløret  Pragt, 

Og  Øiet  lukket  i  uskyldig  Slummer.  — 


Usikker  nærmed  atter  sig  August 

Og  fæsted  mørkt  sit  Blik  paa  Oldingen ; 

Men  ufrivillig  stod  han  snart  fordybet 

Som  i  en  aaben  gammel  Viisdomsbog, 

Hvori  han  læste  skjønne,  klare  Tanker, 

Der  som  en  Olie  dæmped  Blodets  Bølger;  — 

Den  vrede  Fure  mellem  Brynet  svandt. 

Et  Smil  opløste  Mundens  faste  Strenghed 

Og  vexlede  og  veg  tilsidst  sin  Plads 

For  dyb  og  umodstaaelig  Beundring;  — 

Med  Lethed  lagde  han  sin  Haand  omsider 

Paa  Gubbens  Pande,  og  Athenodorus 

Opslog  sit  Øie,  hæved  sig  iveiret 

Og  saae  paa  Keiseren  med  stille  Fatning.   — 

»Det  vover  du  mod  mig?«  udbrød  August 

Og  gav  sin  Stemme  hele  Dødens  Kulde. 

»Du  seer  det«,  svared  rolig  Philosophen, 

»Athenodorus  vover  ogsaa  Livet 

For  sin  Idee.«  —  »Du  veed  da,  hvad  dig  venter? 

Tog  Keiseren  til  Orde;  Gubben  smilte: 

-Hvo  veed  vel  det?  Jeg  veed  med  Vished  kun, 

At  nu  staaer  Verdens  allerstørste  Mand 

Foruden  Værge,  i  sin  lette  Natdragt 

Priisgiven  for  enhver  hevngjerrig  List, 

Og  at  til  Held  det  blev  Athenodorus, 

I^er  næsten  halvt  i  Drømme  bringer  Sværdet, 

Som  just  var  slebet  for  en  saadan  Time  — 

Her  lægger  jeg  det  for  din  Fod,  August  ! 

Til  Brug  imod  mig  selv,  hvis  saa  dig  tykkes, 

Men  glem  kun  ei,  at  muligt  bringer  Hevnen 

Det  selv  den  næste  Gang,  og  Hevnen,  veed  du, 

Den  sover  aldrig.«   —  Med  Forvirring  nu 

Greb  hurtig  Keiseren  det  skarpe  Vaaben 

Og  veied  det  en  Stund  i  Haanden  taus ; 

Da  lod  han  Sværdet  falde,  tog  den  Gamle 

Med  Inderlighed  i  sin  tætte  Favn 

Og  udbrød  uforstilt  med  Følelse: 

>^Lad  gjelde  Liv  for  Liv,  Athenodorus! 

Og  finder  Mageskiftet  du  for  ringe, 

Da  evig  Fred  tillige  for  dem  Begge, 

Som  du  beskytter!«  — 


Nattens  lyse  Stjerner 
Modtog  med   himmelsk  Tindren  Oldingen, 
Da  ud  han  traadte  i  den  friske  Luft, 
Og  Slottets  Løndør  atter  lukked  sig. 
Han  drog  med  sine  Lungers  hele  Kraft 

Et  Aandedrag,  for  grundigt  at  fordrive 
Indtil  den  sidste  Rest  af  Ambraduften, 
Og  vendte  Skridtet,  efter  fuldendt  Dagværk 
Og  med  sin  lille  Qvindebylt  i  Haanden, 
Imod  sit  Hjem.  — 


Rundt  fra  de  aabne  Haller 
Udstrømmed  Glædens  Blus  i  Sommernatten 
Og  viste  Philosophen  mangt  et  Billed 
Af  Livets  Fryd,  men  standsede  ham  ikke; 
Dog  lytted  han,  da  høit  Augustus'  Navn 
Klang  ham  imøde  fra  en  festlig  Høisal, 
Der  glimrede  af  Lys  og  Epheukrandse ;  — 
Han  nærmed  sig  —  ak,  det  var  Digteren, 
Som  i  sin  Kreds  af  henryk ttau se  Venner 
Just  med  Begeistring  foredrog  en  Ode 
Til  Hæder  for  Augustus'  høie  Dyder;  — 
Den  Gamle  rødmed  og  gik  videre 
Og  standsed  først  sin  Fod  ved  Cajus'  Huus, 
Hvor  Angstens  Dæmon  skygged  over  Taget; 
Han  jog  den  bort  med  sine  klare  Blikke 

Og  bragte  atter  Lys  og  Fred  tilbage. 

Det  var  alt  Midnat,  da  han  træt  omsider 

Hensatte  Vandringsstaven  i  sin  Krog 

Og  søgte  Hvile  paa  det  haarde  Leie, 

Hvor  først  han  agted  efter  gammel  Vane 

At  gjennemgaae  den  svundne  Dag  med  Strenghed; 

Men  Søvnen  favned  ham  midt  i  hans  Regnskab  — 


Dog  halv  i  Slummer  var  det  Oldingen, 
Som  hæved  sig  iveiret  Loftets  Grund, 
Og  Viisdoms  evigstraalende  Gudinde 
Lod  sig  tilsyne,  bøied  sig  alvorlig 
Og  trykked  sine  Læber  til  hans  Mund 


Frederik  den  Syvende. 

t 

(15de  Novembrr  1863.) 


Den  blege  Død  greb  med  et  Spring  sit  Bytte 
Og  trak  sig  lumsk  og  snigende  tilbage,   — 
Om  hele  Danmark  græd  for  anden  Gang 
Ved  Balders  Liig,  —  den  slipper  ei  sit  Greb: 
Men,  hvis  hans  Aand  forlade  kan  sin  Himmel, 
Da  veed  vi,  hvor  den  er:  den  færdes  nu 
Foruden  Rast  ved  Danmarks  gamle  Gjerde, 
Den  svæver  natlig  om  de  mørke  Skandser 
Og  har  ei  Ro,  før  Alt  er  vel  fuldbragt. 
Som  Skygge  skrider  den  henover  Sundet 
Og  staaer  useet  i  Sveas  Kongehal 
Og  stirrer  paa  sin  Broders  Blik  og  Mine, 
Men  flyver  i  sin  Uro  flux  tilbage;  —  — 
Du  ædle  danske  Konge!  ak,  hvi  blev 
Din  Grav  ei  høinet  hist  ved  Dannevirke 
Paa  Oldtidsviis!  Det  blotte  Syn  af  den 
Var  nok  for  Dannemænd  i  Kampens  Stund 


—    LS3   — 

Til  dobbel  Stordaad;  tifold  vec  den  Fod, 
Som  fjendtlig  vilde  trampe  paa  dit  Hjerte!  — 
Men  i  dit  Hjertes  Dyb  stod  skrevet  Slesvig, 
Hiint  minderige,  dyrebare  Navn, 
Og  derfor  fylker  sig  det  danske  Folk, 
Det  frie  danske  Folk,  og  svinger  Sværdet 
Og  være  vil  din  Tankes  djerve  Tolk 
Og  gjennemføre  Tanken  uforfærdet! 


—    '54 


1  Foraaret. 


Nu  sænker  sig  Vaareiis  svangrende  Luft, 

Og  Knopperne  briste,  og  Blomsten  faaer  Duft, 

Og  Bølgen,  som  længe  smægted  i  Tvang, 

Gaaer  atter  sin  blinkende  Gang;  — 

I  dunkle  Lund, 

1  dæmrende  Stund, 

Bag  Løv,   som  skj ærmer, 

En  Nattergal  sværmer,  — 

Og  Tonerne  synke  dybt  i  mit  Bryst 

Som  Suk,   som  Savn,  som  smeltende  Lyst! 

Nu  gløder  i  Rosen  Eros  sin  Piil 

Og  svinger  sin  Bue  med  Trods  og  med  Smil, 

Han  stiger  fra  Jord  som  qviddrende  Fugl 

Og  speider  bag  Skyen  i  Skjul: 

O  vogt  nu  tro 

Dit  Hjertes  Ro! 

Hans  Piil  er  baaren 

Af  Duften  i  Vaaren  — 

Den  træffer  som  Lyn  og  fylder  dil  Bryst 

Med  Suk,   med  Savn,  med  smeltende  Lyst! 


Til  B.  S.  Ingemann. 

(Dc'ii  'iSde  lAIai  1859.) 


Hvert  Digterskib  har  tonet  høit  sit  Flag 
Og  hilser  dig  med  Kongeskud  idag; 
Selv  mindste   Snekke  møder  til  din  Fest 
Og  svinger  Vimpelen,   som  den  kan  bedst, 
Mens  Sorø  holder  kjærligt  dig  i  Favn 
Og  tegner  i  sin  gyldne  Bog  dit  Navn:  — 

D  i  t  Navn !  For  mig  det  er  en  Tryllestav, 
Som  bringer  Perler  op  fra  Tidens  Hav: 
Jeg  nævner  det  —  og  i  sit  Rosenskjær 
Staaer  Ungdoms  søde  Drøm  mig  atter  nær; 
Dit  første  Harpeslag  med  Vaarens  Lyst 
Igjennembæver  atter  dybt  mit  Bryst  — 
Jeg  seer  mig  selv,  hvordan  jeg  dengang  gik, 
Forelsket  fast  som  i  en  Piges  Blik, 
Hvordan  jeg  stod  fordybet  i  dit  Syn, 
Din  blege  Kind,  dit  Øies  Tankelyn  — 
Ja  selv,  hvordan  jeg  stjal  med  Angst  og  Gru 
Din  Haandskrift  —  ak,  jeg  eier  den  endnu! 
Kun  Digteren  og  Elskovs  første  Smil 
Kan  saare  med  saa  sværmerisk  en  Piil. 


-  156  - 

—  Mon  nu  forandret  er  min  Hu?  O  nei! 
Saa  gammel  Kjærlighed  den  ruster  ei: 
Mit  Øie  følger  dine  Stjerneskud, 
Som  naae,  hvor  Tiden  ei  kan  sende  Bud; 
Dit  Nordlys  leder  magisk  hen  mit  Blik 
Til  gamle  Tiders  svundne  Romantik,  — 
Og  nu,  da  sagteligt  det  gaaer  mod  Qveld, 
Din  Orgeltone  freder  om  min  Sjæl:  — 

Tag  Hjertets  Tak!  Gud  signe  hver  din  Vei, 
Du  ædle  Gave  fra  den  danske  Mai! 


57 


I  Lunden. 

(Romance.) 

Jeg  speided  i  den  grønne  Lund: 

Han  kom  saa  kjæk  og  glad  — 

Hans  Stemme  klang,  hans  friske  Mund 

Slog  Smeld  i  Lindetræets  Blad:  — 

Jeg  gik  bag  Bøgens  Hang  i  Skjul, 

Did  styred  han  sit  Skridt 

Og  skar  et  Navn  i  Træets  Bul, 

Et  Navn  —  og  det  var  mit! 

Farvel  min  Elskovs  Morgengry! 

Saa  salig,  ak,  saa  kort! 

Med  Torden  steg  den  mørke  Sky 

Og  kaldte  Danmarks  Sønner  bort;  — 

Han  gav  sit  unge  Bryst  til  Skjold, 

Da  Lynet  flammed  nær; 

Han  stod  paa  Thyras  gamle  Vold  — 

Jeg  saae  ham  aldrig  meer! 


-  158  - 

Nu  drages  lønligt  al  min  Sjæl 
Til  Lundens  dunkle  Sal  — 
Der  hører  jeg  i  stille  Qveld 
De  søde  Minders  Nattergal: 
Jeg  drømmer  om  hans  aabne  Favn 
Og  om  hans  Øine  blaae,  — 
Jeg  stirrer  paa  mit  eget  Navn, 
Men  —  hans  jeg  tænker  paa! 


—   159  — 


Natten. 


I  Midnatstimen  ved  Maanens  Skin 
Sneg  Sørgmods  Engel  sig  stille  ind; 

Ei  vilde  Sjofna  paa  Leiet  strøe 
Med  milde  Hænder  sit  Valmufrø : 

De  svundne  Dage  som  Skygger  gik 
Og  vinked  med  Smil  og  Taareblik; 

Dem  fulgte  paa  Vandring  min  indre  Sands 
Og  fandt  din  Gravhøi  i  Maanens  Glands. 

>  Min  tabte  Rose!  Min  Ungdoms  Lyst, 
Hvor  Alt  er  øde  om  dig  og  tyst! 

Er  slukt  med  Asken  hver  jordisk  Gnist? 
Fulgte  dig  Intet?  Jeg  haaber  det  vist! 

Som  Bien  suger  min  Veemodshu 
Honning  af  Mindets  Blomst,  —  men  du? 

Ak,  har  du  Længsel,  hvad  er  da  Baand 
Og  Stjerners  Afstand  for  dig  —  en  Aand! 


—   i6o  — 

Ja,  følte  du  Længsel,  jeg  saae  dig  nu!«    — 
—  Da  kom  kun  Taushed  med  natlig  Gru, 

Og  længe  Sjælen  som  Bølgen  stred. 

Før  Søvnens  Manna  sank  ned  med  Fred.  — 

Da  kom  du  frem  i  Drømme 
Saa  ung  og  yndefuld,  — 
Jeg  glemte,  at  du  hvilte 
Forlængst  i  Gravens  Muld. 

Jeg  saae  dig  i  dit  Øie, 

Jeg  tog  din  Haand  saa  blød,  — 

Mig  aldrig  kom  i  Tanke, 

Jeg  tåled  med  en  Død: 

De  mange  Aar,  som  ginge. 
Og  Mindet,  som  de  gav, 
Var  pludselig  forsvundet 
Som  ved  en  Tryllestav. 

Og  Tidens  Viser  dreied 
En  Haand,  som  Alt  formaaer, 
Og  standsed,  da  den  viste 
Igjen  paa  Livets  Vaar.  — 

Du  stod  som  før  hernede 
Uskyldig,  god  og  glad, 
Dog  aanded  mig  imøde  — 
Jeg  veed  selv  ikke  hvad ;  — 


—   i6i   — 

Hvi  spurgte  jeg  dig  ikke, 
Hvorfor,  hvorfra  du  kom  — 
Maaskee  du  havde  aabnet 
Mig  Himlens  HelHgdom! 

Nei  —  Drømmens  Gud  behændig 

Udfoldede  sit  Flor, 

Som  dæmrede  min  Tanke 

Og  hæmmede  mit  Ord.  — 

Opvaagnet  saae  jeg  svinde 
Alt,  hvad  mig  henrev  nys, 
Og  Vinterdagen  sendte 
Mig  kold  sit  Morgenkys; 

Jeg  stirred  hen  til  Ruden  — 
Den  stod  i  frossen  Pragt 
Med  underfulde  Blomster 
Og  sælsom  Bladedragt. 

Den  stod  med  lyse  Runer, 
Skabt  af  mit  Aandedrag, 
I  Midnats  stille  Time, 
Og  Hjertets  varme  Slag. 

Var  det  et  mystisk  Billed 
Fra  Drømmegudens  Haand  — 
En  Skrift  om  Nattens  Glæde, 
Oprullet  for  min  Aand?  — 


l62    — 

Ak,  før  jeg  kunde  raade 
Det  dunkle  Runebrev, 
Udsletted  Solens  Finger, 
Hvad  Nattens  Aander  skrev. 


i63  — 


Høstminde. 


Lad  Andre  med  forelsket  Aand 

Besynge  Mai!  din  kjelne  Lyst 

Og  Rosen  ved  dit  unge  Bryst 

Og  Nattergalen  i  din  Haand,  — 

Jeg  fletter  helst  til  dig  min  Krands 

Brunlige  Høst  i  Aftenglands ! 

Naar  Leens  Klang 

Fra  fjerne  Vang 

Blander  sig  mildt  med  Droslens  Sang 

Din  Luft  jeg  drikker  reen  og  sval, 

Den  qvæger  mig  som  kølig  Viin, 

Der  skjænkes  af  en  Haand  saa  fiin 

Og  rækkes  i  en  Guldpokal; 

Sød  er  min  Ro  paa  Markens  Straa,  - 

Over  mig  Himlens  dybe  Blaae, 

Den  lille  Sky, 

Som  purpurkry 

Seiler  til  fremmed  Land  og  By! 


—   164  — 

Og  vandrer  eensomt  jeg  i  Qveld, 
Da  kommer  hvert  Minut  et  Bud 
Fra  Himlen  selv  —  et  Stjerneskud, 
Som  aander  Længsel  i  min  Sjæl, 
Og  Venus  staaer  i  al  sin  Pragt, 
Kogler  med  sine  Straalers  Magt,   — 
Da  svæver  du 
Forbi  min  Hu, 
Du,  hvem  mit  Hjerte  hvisker  nu! 

Og  døer  det  sidste  Farveskjær, 

Har  Skovens  Fugl  sin  Trille  bragt 

Og  Fløiten  under  Vingen  lagt, 

Og  Taushed  ruger  fjernt  og  nær,  — 

Da  lægger  ogsaa  jeg  dig  hen, 

Min  lille  Luth,  min  fuldtro  Ven: 

Du  har  dit  Hjem 

Bag  Vingens  Gjern, 

Til  Aandens  Flugt  gaaer  atter  frem 


-  i65  - 


I  Galop. 

(Til  en  Wusik  af  Kulilau.) 


Træk  mig  frem  min  Brune 

]\Ied  de  flinke  Been! 

Hun  har  Ild  og  Lune, 

Er  min  Øiesteen; 

Naar  koket  hun  kneiser, 

Spanker  frem  paa  To,  — 

Let  man  nedad  deiser 

Da  i  Mag  og  Ro: 

Hurtig  frem  med  Toiet! 

Pynt  min  lille  Ven  — 

See  den  Skjelm  i  Øiet; 

Veed;  hvor  den  skal  hen  — 

Ja,  der  vanker  Sukker 

Af  en  Haand,  som  smuk  er,  — 

Stille!  først  lad  kjønt  os  slij^pe  op 

Nu  afsted!  afsted  i  vild  Galop! 

Lad  kun  Vinden  suse, 
Vind  os  standser  ci  — 
See,  hvor  Træ'r  og  Huse 
Dandse  paa  vor  Vei! 


—   i66  — 

Hist  staaer  Bondemanden, 

Korser  sig  og  gruV 

Troer:   :>Nu  rider  Fanden 

Sig  sin  Morgentour!    < 

Foran  Alt  os  flyer 

Ænder,  Gjæs  og  Lam, 

Bag  os  Støv  som  Skyer, 

Hyl  og  Hundeglam,  — 

Man  ved  Bommen  sover  — 

Vi  maae  sætte  over  — 

Hurra!  Brune,  du  er  ei  forsagt! 

Ha,  det  gik!  —  som  Volmers  vilde  Jagt! 

Nu  lidt  mindre  bister, 

Alt  jeg  seer  vort  Maal,  — 

Foden  slaaer  jo  Gnister 

Som  det  skarpe  Staal, 

I.yd  dog  hvad  jeg  siger,  — 

Vel!  saa  følg  din  Hu, 

Sødt  min  Længsel  higer 

Uden  Rast  som  du. 

Lønnen  snart  os  rækker 

Hendes  Haand  saa  hvid, 

Hvis  vi  ikke  knækker 

Halsen  før  den  Tid  — 

Seer  du  hende  vinke! 

Frem,  du  dovne  Sinke! 

Kraft  og  Ynde  akid  Seier  vandt,    — 

Courbetteer!  —  og  nu  pareer  galant! 


^-  167  - 


Til  C.  Hauch. 

0-2te  Mai  1860.) 


Naar  Solen  gaaer  sin  Aftengang 
Hen  over  Skov  og  Enge, 
Da  glimter  det  bag  Træets  Han; 
I  gamle  Fredriks  Havevang 
Sorn  gyldne  Harpestrenge. 


Og  Nattergalen  venter  tyst 
Paa  Himlens  første  Stjerne, 
Saa  hæver  den  sin  søde  Røst 
Og  Stjernen  skjælver  som  af  Lyst 
Dybt  i  det  stille  Fjerne. 

Ved  Klangen  hist  fra  Kirkens  Uhr 
Gaaer  frem  hiin  Digters  Skygge, 
Som  eied  her  sit  Sommerbuur, 
Hvorfra  hans  himmelske  Natur 
Udbredte  Sangens  Lykke. 


~  168  — 

lians  Blikke  fæste  sig  paany 
Til  Støvets  gamle  Minder:  — 
Ham  hilser  Lundens  sagte  Gny, 
Mens  Nattergalen  tier  bly 
Alt  for  sin  Overvinder;  — 

Han  drømmer  om  sin  Søndermark 
Og  om  de  hvide  Svaner 
Og  om  den  gamle  Patriark, 
Som  styred  rundt  i  Havens  Park 
Med  kongelige  Faner: 

Men  fremfor  Alting  over  Muld, 
Dig,  Hauch !  sit  Smil  han  sender, 
Du  var  hans  Ven,  saa  tro,  saa  huld, 
Og  dybt  i  Slægt  med  Harpens  Guld, 
Som  funkled  i  hans  Hænder! 

Han  finder  dig,  —   du  sjeldne  Gren 
Af  Danmarks  ædle  Stamme,  — 
Lig  Tycho  fordum  paa  sit  Hvecn 
Med  Tankens  klare  Ædelsteen 
Og  Hjertets  dybe  Flamme. 

Han  saae  dig,  som  en  Yngling  bold 
Høit  hævet  over  Vrimlen; 
Nu  seer  han  Musernes  Herold, 
Der  har  en  Lyra  i  sit  Skjold, 
Som  hæver  det  mod  Himlen. 


—    i6c)   — 

Sit  Broderkys  ved  Laurens  Krands 
Han  aander  paa  din  Pande;  — 
Naar  seent  er  slukt  din  Aftenglands, 
Skal  evigt  blive  nævnt  med  hans 
Dit  Navn  i  Bra^ris  Lande! 


lyo  — 


En   Rose. 

Rose,  inin  Glæde  og  Lyst,  Foraarets  yndige  Datter! 
Kjærligheds  rødmende  Tolk,  Taushedens  stille  Symbol ! 
Nys  blufærdig  udfoldet,  svang  dig  usynlige  Hænder, 
Fast  som  en  Virak  til  Gud,  frem  og  tilbage  med  Fryd; 
Dernæst  med  Dug  i  dit  Blik,  saae  du  forundret  mod 

Himlen, 
Hørte  Fuglenes  Sang,  som  bevinget  fløi  dig  forbi: 
Mest  du  forbausedes  dog  ved  Sommerfuglenes  Flagren, 
Brogede  Blomster  saa  lig,  løsnede  frit  fra  sin  Stilk,  — 
Og  du  kruste  dit  Blad  og  stræbte  at  gjøre  det  Samme, 
Ak!  men  du  følte  dig  svag  fremfor  den  Haand,  som 

dig  bandt: 
»Altsaa«  udsukked  du  dybt,  »her  skal  jeg  ende  min 

Bane, 
Her  skal  udduftes  mit  Liv,  fængslet,  mens  Andre  er 

frie ! « 
Da  skjød  sig  pludselig  frem  imellem  dit  Bæger  og  Himlen 
Noget  du  hidtil  ei  saae :  Pigens  det  funklende  Blik, 


Og  du  iVilte  dit  Blomster  lemi)eligt  hævet  fra  Jorden, 
Skjalv  da   af  Glæde  hvert  Blad:    >^Nu  forst  begynder 

mit  Liv ! 
Hendes  det  blændende  Bryst  bliver  mit  Lilliesæde, 
Hvorfra  jeg  skuer  omkring,  ført  af  bevingede  Fjed! c 
Ak,    du  min   yndige  Blomst!    Ingen  kan  raade   sin 

Skjæbne : 
Hun,  som  dig  tog  i  sin  Haand,  gik  kun  med  langsomme 

Skridt, 
Hovedet   bøjet    og    taus,    bar   hun   dig   hjem    i    sin 

Bohg!  — 
Her,  og  alene  med  dig,  gav  hun  dig  længe  et  Kys, 
Derpaa  hun  greb  med  et  Suk  Silkens  de  snærende 

Traade, 
Bandt  dig  i  Kredsen,  hvor  alt  Flere  nedkuede  sad, 
Og,  som  forfriskende  Dug,  fik  du  de  hedeste  Taarer, 
Hentede  dybt  fra  en  Qval,  ukjendt  med  Lindring  af 

Tid;  — 
Atter  hengik  en  Stund,  da  laa  du  paa  sortmalte  Fjæle, 
Sorte  som  Jorden,  men  ak!  uden  dens  kjærlige  Kraft, 
Og,  istedetfor  Sang  af  Skovens  de  lystige  Fugle, 
Hørte  dit  bævende  Blad  Orgelets  mægtige  Klang:  — 
Atter  henrandt  en  Stund,  og  de  sænked  dybt  dig  i 

Graven, 
Dig  med  din  Rigdom  af  Duft,  da  Livet  vinked  dig 

sødt  — * 
Ja  —  og  du  ramtes  af  Muld,  haardeligt  kastet  fraoven, 
Indtil  din  Lue  var  slukt,  og  Mørket  tog  dig  i  Favn  I 
Eet  dog  maa  bringe  dig  Trøst:  Kjær  lighed  skjænkte 

dig  Livet, 


172 


Xjærlighed  atter  det  var,    som   dig  indvied  til  Dod, 
Og  hvad   dig   times   paany  —   ganske   forgaae   kan 

du  ikke  — 
Glæd  dig,  min  Rose,  min  Blomst,  det  raader  Kj ær- 


li  s^h  ed  for 


173  — 


Guldbryllupsdigt. 

De  steg  i  Baaden  Haand  i  Haand 
Ved  Danmarks  blide  Strande, 
Og  Begge  hjalp  med  munter  Aand 
At  løsne  Seilet  fra  sit  Baand  — 
Og  Børen  bar  fra  Lande. 

Han  greb  om  Rorets  Egepind, 

Sig  Baaden  maatte  føie  — 

Hun  sad  med  Smil  paa  Ungdomskind 

Og  saae  ham  ømt  og  trofast  ind 

Alt  i  hans  milde  Øie. 

Hun  tænkte:   »Styr  i  Fred  vor  Vei 
Fra  nu  til  Aftenrøden! 
Hvorhen?  hvorfor?  jeg  spørger  ei, 
Der,  hvor  du  styrer,  følger  jeg 
Iblinde  indtil  Døden.« 

Han  tænkte:   »Ei  paa  viden  Hav 
Det  Skib  er  nu  at  finde, 
Opfyldt  med  Perler,  Guld  og  Rav, 
Som  jeg  igjen  til  Bytte  gav 
Den  Fragt,  jeg  her  har  indeU 


—    174   — 

Saa  lod  han  iid  mod  Dybet  staae. 
Lod  der   sit  Anker  slippe 
Og  bjerged  Seilene  de  smaa 
Og  lod  en  Stund  saa  Baaden  gaae 
Og  dreie  sig  og  vippe. 

Her  sad  de  under  Himlens  Sky 
Og  saae  bag  Bølge  vrimlen 
Den  nys  forladte  Kirkeby, 
Hvor  Spiret  tegnede  med  Bly 
Sit  fjerne  Kors  paa  Himlen: 

Did  peged  han  og  tog  i  Favn 
Sin  unge,  fagre  Qvinde : 
»Vi  seile  vil  i  Himlens   Navn! 
Saa  naae  vi  vel  den  sikkre  Havn 
Trods  Mulm  og  barske  Vinde! 

Og-  skifte  vil  vi  her  vor  Mag^t  — 
For  Een  er  ei  det  Hele. 
Jeg  holde  vil  med  Sceptret  Vagt, 
Og  du  skal  bære  Kronens  Pragt, 
Og  Æblet  —  vil  vi  dele.c 


Og  atter  gik  det  fort  og  fort 
Med  Mod  og  muntert  Øie,  — 
Men  Livets  Ocean  er  stort, 
Og  stundom  Skyen  blev  lidt  sort, 
Og  Bølgen  tung  at  pløie : 


I)a.  Inlled  Kjæiiighed  med  Ord, 
Som  den  kun  har  igjemme, 
Og  Sorgen  —  var  den  nok  saa  stor 
Flux  maatte  springe  overbord 
Ved  Kjærlighedens  Stemme;   — 

Dog,   mens  fordybede  de  sad 
Og  styred  liden  Snekke, 
Var  Tidens  Haand  ei  heller  lad, 
Men  vendte  useet  Blad  for  Blad 
I  Livets  Bog  for  Begge. 

Mod  Aftnen   af  en  deilig  Dag, 
I^a  Bølgen  gik  saa  linde 
Som  deres  Hjerters  eget  Slag, 
Skjød  pludseligt  et  Jubelflag 
Sig  frem  fra  Mastens  Tinde. 

Og  rigt  i  Aften  gu  Id  laa  Kyst 
Og  Havnen,  halv  forborgen,  — 
Og  Livets  Vaar  var  bleven  Høst, 
Men  Begge  stode  Br\-st  ved  Bryst 
Som  Reisens  første  Morgen ! 

Til  Christian  Winther. 

(Den  29(le  Juli  ISGG.) 

Omkring  din  Harpe  er  idag  en  Trængsel, 

Som  burde  holde  klogt  tilbage 

Den  Gamle  og  den  Svage  — 

?vien  Hjertet  har  endnu  sin  varme  Længsel, 

Er  uberørt  af  Livets  Vinterdag 

Og  flyver  dig  imøde  med  sit  Slag! 

Vær  hilset  festligt  dine  gyldne  Strenge! 
De  har  et  GHmt  som  Blomstens  Guld 
Paa  Danmarks  lyse  Sommerenge 
Og  Oldtidssmykkerne  i  Høiens  Muld! 

Hil  Harpens  Klangbund!  kunstigt  skaaren 
Af  Skovens  løvrigfriske  Bøg, 
Hvor  Droslen  og  den  skjelmske  Gjøg 
Og  tusind  Fugle  hilste  Vaaren ! 

Og  tifold  Tak  til  dig  og  Held 
Hvis  Sang  selv  i  din  Aftens  Rodmc 
Opfylder  Luften  med  en  Sødme 
Lig  Honning  fra  Hymettus'  Fjeld    — 

Lad  Tidens  Strøm  kun  rastlos  ile  — 
Naar  seent  du  gribes  af  dens  Elv, 
Vil  Harpen  tone  af  sig  selv 
Og  aldrig,  aldrig  gaae  til  Hvile. 

Den  gamle  Greve. 

Faa  Skrænten  bag  de  grønne  Træer 
Stod  Grevens  Slot  i  Morgenskjær 
Og  strakte  Spiret  søvnigt  op, 
Som  Armen  fra  den  Dovnes  Krop; 
Skjøndt  Lærken  slog  sin  Trille  klar, 
Hang  Silken  ned  for  hvert  et  Glar, 
Og  indespærret  som  en  Skat 
Var  end  den  korte  Sommernat;  — 
Men  Søvnen  har  kun  stakket  Ro, 
Hvor  Elskovs  Uro  fæster  Bo, 
Og  aarle  alt  ved  Borgeled 
To  unge  Hjerter  taltes  ved: 

.vAk  Hans!  vær  ei  saa  mod  i  Hu, 
Mig  Greven  aldrig  saae  endnu ; 
Det  er  jo  kun  ved  Morgengry, 
Som  hden  Fugl  jeg  kommer  sky; 
Jeg  knap  faaer  Vingen  sammenlagt, 
Saa  gjenner  du  mig  bort  med  Magt, 
Og,  om  mig  ringe  Barn  han  saae^ 
Hvad  Fristelse  mon  deri  laa: 


I 


—   179  — 

Saa  byrdig  Herre  i  sin  Glands 
Vil  høiere  end  vi,   min  Hans, 
Ja,  tidt  i  al  din  Angst  og  Vee, 
Jeg  har  min  Nød  for  ei  at  lee. « 

»Du  tie,  Inger!  tie  qvær, 
Hvis  du  din  Rolighed  har  kjær! 
Jeg  er  hans  Jæger,  kjender  grant 
Den  Herre  længst  paa  hver  en  Kant: 
Han  er  med  Adelskjold  og  Hjelm 
En  gammel,  ond,  letfærdig  Skjelm; 
Om  han  dig  saae,  som  her  du  staaer. 
Med  Duggen  i  dit  lyse  Haar 
Og  Rødmen  paa  din  friske  Kind, 
Du  gik  ham  aldrig  ud  af  Sind; 
Han  fandt  fra  nu  til  Evighed 
Slig  Rose  ej  i  noget  Bed!« 

»Ak!^   endte  Hans  med  Smil  og  Suk, 
:>Du  vedst  ei  selv,  hvor  dii  er  smuk!« 
»Eet  veed  jeg,«  svared  hun  og  loe 
»Saadanne  brune  Øine  to. 
Hvori  det  varme  Solskin  boer. 
Har  ingen  Greve  her  paa  Jord!« 
Saa  drog  hun  ned  hans  Hoved  blidt 
Og  kyssede  dem  ømt  og  tidt; 
Og  Jægeren  stod  henrykt  krum 
Og  lod  sig  kysse  blind  og  stum; 
Men  da  hans  Blik  iveiret  steg, 
Blev  han  med  Eet  om  Kinden  bleg,  - 

Thi  midt  i  Karmen  af  sit  Slot 

Laa  med  sin  røde  Fløils  Calot 

Den  gamle  Greve  alt  en  Stund 

Og  stirrede  med  aaben  Mund; 

Da  greb  selv  Inger  Angsten  kold, 

Hun  slog  et  Kors,  som  for  en  Trold, 

Og  brugte  sine  unge  Been, 

Der  meer  i  Luften  fløi,  end  treen: 

Saa  hvirvles  hen  et  Rosenblad, 

Naar  Stormen  splitter  Rosen  ad; 

Hun  brat  forsvandt  bag  Busk  og  Hæk, 

Og  Hans  stod  ene  med  sin  Skræk. 

Paa  Snegleviis  den  Gamle  trak 

Tilbage  sig  i  sit  Gemak 

Og  maalte  der  med  lange  Skridt 

Frem  og  tilbage  Gulvet  tidt. 

Den  svundne  Nat  ham  havde  qvælt 

Med  Gøglesyn  og  Drømme  fælt; 

Det  var  ham,  som  om  Sengen  sank, 

Som  Bolstrene  af  Svovel  stank, 

Som  Pokker  ham  om  Halsen  faldt 

Og  vilde  kysses  med  Gevalt 

Og  satte  ham,  der  stred  imod, 

Paa  Enden  af  sin  Bukkefod 

Og  lod  ham  ride  Ranke  der 

Med  Hopsasa!  til  stort  Besvær.  — 

En  saadan  Nat  var  ikke  god 

Og  drev  til  Anger  og  til  Bod,  — 


—    i8r    — 

Men  Ingers  Syn,   livsaligt,   smukt, 
Jog  Nattens  Gru  igjen  paa  Flugt: 
Og  derfor  gik  med  Hanefjed 
Den  gamle  Greve  op  og  ned. 

Lidt  efter  lidt  sig  rørte  træg 

Det  vante  Liv  bag  Muur  og  Væg: 

Der  lød,  som  halvt  i  Drømmen, 

En  Lyd  af  Døre  op  og  i 

Og  Trin,  som  huult  med  Gjenlyd  klang 

Og  tabte  sig  i  Slottets  Gang; 

For  Morg'nens  friske  Aandedrag 

Blev  aabnet  hist  og  her  et  Fag, 

Og  Arnens  Røg  tilsidst  man  saae 

Fra  Taget  stige  mod  det  Blaae  — 

Saalunde  Morgenen  hengled, 

Et  Billed  af  den  dybe  Fred; 

Og  altsom  Solen  Styrke  vandt, 

Den  bange  Jægers  Frygt  forsvandt. 

»Maaskee  var  et  Mirakel  skeet, 

Og  Greven  havde  intet  seet  — <^ 

Hvert  Slag  fra  Slottets  Seierværk 

Af  Haab  ham  gjorde  mere  stærk. 

Og  tryg  han  sysled  alt  en  Stund 

Med  Bøsse  og  med  Hønsehund 

Og  takked  i  sit  Hjerte  Gud 

Og  tænkte  paa  sin  lille  Brud, 

Sin  Inger,  med  en  Myrtekrands  — 

Da  Grevens  Stemme  raabte  »Hans! c   — 

Det  traf,  som  naar  et  vildt  ^^^ Hallo!« 
Med  Eet  forstyrrer  Skovens  Ro, 
Og  op  han  foer,  lig  Hjorten  sky. 
Men  hvert  et  Skridt  var  tungt  som  Bly. 
>Min  gode  Jæger,  hør  et  Ord!   — • 
Du  jager  nok  i  Andres  Spor: 
I  Andres  Spor  du  jager  snildt 
Og  beder  dig  det  bedste  Vildt; 
Hvad  var  det  for  en  Lilievaand, 
Du  nys  saa  venlig  tog  om  Haand:< 
»Ak!«   svared  Hans  kun  lidet  glad: 
;>Det  var  slet  ingen  fornem  Brad, 
Det  var  vor  Fiskers  Ingerlil, 
Min  Fæstemø,  om  Greven  vil.«  — 
>Hør  du,  min  gode  Jægersmand, 
Du  føre  hende  hid  paastand! 
Det  er  vor  Rettighed  og  Roes 
At  kjende  Alle  paa  vort  Gods,  — 
Hun  møde  her  ved  Aftenrød, 
Hvis  du  vil  spise  Grevens  Brød!« 

Saa  steg  han  op  ad  Vindeltrin 
Og  gik  i  Fruerstuen  ind, 
Hans  Gang  var  luskende  og  spag 
Som  Maarens  til  et  Dueslag: 
»Hil  sidde  I,  min  ædle  Viv, 
Ved  Eders  fromme  Tidsfordriv! 
Eia!  hvor  rapt  og  ærbart  gaae 
Alle  de  Jomfruers  Fingre  smaa. 

Til  op  at  see  faacr  Ingen  Tid, 

Men  Nakken  svulmer  rund  og  hvid ; 

Skjænk  Hvile  lidt,   min  Frue  god, 

I  øder  jo  det  unge  Blod!« 

Saa  smidsked  han,  mens  Øiets  Lvn 

Blinked  under  de  tykke  Bryn. 

Men  hver  en  Jomfru  dukked  ræd 

End  dybere  sit  Hoved  ned, 

Som  naar  en  Høg  i  Luften  staaer 

Og  ængster  Bondens  Hønsegaard; 

Kun  Fruen  hævede  sit  Bhk, 

Og  strengt  det  over  Alle  gik, 

Og  Greven  fik  det  haanligt  sagt: 

»Jeg  kjender  dig  og  holder  Vagt!« 

Den  Herre  sig  i  Tæben  bed 
Og  satte  sig  til  Hvile  ned; 
Han  længe  lod,   som  bHdt  han  sov, 
Mens  Øiet  plirede  paa  Rov; 
Tilsidst  fik  Rokkens  duse  Sprog 
Dog  Dvale  paa  hans  Øienlaag, 
Og,  da  han  vaagen  saae  sig  om, 
Var  længst  alt  Fruerstuen  tom : 
Da  smak  han  Døren  i  saa  vred. 
At  Slottet  drønede  derved. 

Men,  medens  Greven  fik  sit  Blund, 
Hvor  var  vel  Hans?  Med  sagte  Mund 
Og  dybt  paa  Knæ  i  Slottets  Hal 
For  Fruen  skrifted  han  sin  Qval, 

Og  Faren,   som  var  nær  og  stor, 
Lod  ingen  Tid  til  fagre  Ord, 
Men  bød  at  glemme  Stand  og  Rang 
Og  sige  Sandhed  uden  Tvang. 

Med  Haand  paa  Panden,  klar  og  hvid, 
Grevinden  grundede  en  Tid, 
Da  hæved  hun  sit  Hoved  stolt, 
Og  hvert  et  Træk  var  fornemt  koldt: 
»Hvor  tør  du,  Træl,  i  høien  Sal 
Fremføre  Ord  mod  min  Gemal 
Og  knurre  mod  din  Herres  Bud 
Og  tyde  det  til  Slethed  ud? 
Han  vil  kun  Ære  dig  betee, 
Hvor  tør  dit  Hovmod  Andet  see? 
Adlyd  hans'  Bud,  gaa  blindt  hans  Vei, 
I  Slottet  hersker  han  og  —  Jeg!<j: 

Som  i  den  honningsøde  Skjemt 
Tidt  Biens  Braad  kan  ligge  gjemt, 
Saaledes  ofte  haardest  Nød 
Har  bag  sin  Skal  en  Kjerne  sød. 
Og  trods  Grevindens  barske  Røst: 
Det  sidste  Ord  var  Hans  en  Trøst, 

Indtraadte  nu  den  Frue  god, 
Hvor  sielden  kun  hun  satte  Fod : 
Med  skarpe  Blik  hun  saae  sig  om 
I  Grevens  gyldne  Helligdom, 

Hvor  Alt  bar  Blødheds  kjelne  Præg 

Fra  Gulvet  indtil  Loft  og  Væg;  — 

Betænksom  vendte  hun  sit  Fjed 

Mod  Ydrehallens  Dunkelhed, 

Hvor  Dagen  knap  sig  stjaalent  tvang 

Tgjennem  Blomst  og  Bladehang, 

Her  glimted  i  den  tomme  Hal 

En  Vase  kun,  —  et  mat  Krystal, 

Men  fyldt  bestandig  til  sin  Rand 

Med  duftende  Lavendelvand;  — 

Grevinden  kjendte  Grevens  Skik, 

—  Paa  Qvindeviis  — ,  til  Punkt  og  Prik; 

Hans  Nervers  Angst,  som  stod  paa  Luur 

Mod  hver  en  djerv  og  frisk  Natur 

Og  tvang  ham  med  forsigtig  Haand 

At  stænke  hver  en  ureen  Aand, 

Som  nærmed  sig,  af  ringe  Stand 

Med  HeUigdommens  Vievand.  — 

Grevinden  greb  det  slebne  Glas  — - 

Dets  Duft  var  hende  ei  tilpas  — 

Hun  tømte  Vasen  haanlig  kjæk 

Og  fyldte  den  igjen  med  —  Blæk; 

Saa  svøbte  hun  sig  i  sin  Skrud, 

Lod  Tiden  ruge  Æget  ud.  — 

I  Grevens  Skov  paa  denne  Dag 
Sprang  Vildtet  om  med  Velbehag; 
Skjøndt  Hans  var  Jæger  nok  saa  gram^ 
Saa  gjaldt  idag  dog  Jagten  ham; 

Sligt  mærked  selv  den  mindste  Fugl, 
Og  Alt  forlod  sit  trygge  Skjul;  — 
Tilsidst  gik  Mikkel  frem  i  Mag, 
Tog  roligt  Hvile  paa  sin  Bag 
Og  sendte  ham  et  eget  Blik, 
Som  ligned  Grevens  paa  en  Prik. 
Den  Haan  var  Jægeren  for  stor. 
Og  som  et  Lyn  en  Straale  foer 
Fra  Bøssen,  kastet  til  hans  Kind, 
Og  Blyet  gik  i  Rævens  Skind;   — 
Saa  iled  harmfuld  han  afsted 
Fra  Skov  og  Mark  til  Søens  Bred, 
Hvor  Fiskerhytten  3^dmyg  laa 
Og  speilede  sit  Tag  af  Straa; 
Og  Lindring  her  hans  Smerte  hk 
Ved  Ingers  trøstigt  glade  Blik, 
Mens  hendes  Røst  fra  Brystet  klang, 
Som  Lærkens  fra  en  Foraarsvang, 
Og  Ordet  med  uskyldig  Fynd 
Jog  bort  selv  Skyggen  af  en  Synd.  — 

Alt  Solen  dybere  sig  skjød 
Og  flammed  mere  gyldenrød; 
Og  Skyggerne,  som  nylig  led, 
Fik  atter  Væxt  og  Førlighed, 
Og  hver  sig  gjorde  trodsig  lang, 
Jo  mere  Fjenden  gik  sin  Gang;  — 

Den  stille  Sø  med  Baad  og  Siv 
Laa  drømmende  og  uden  Liv, 

Kun  naar  en  Fisk  gav  blank  et  Spring, 
Kom,  som  et  Smil,  en  lille  Ring;  — 

Paa  Engen  stod  den  brune  Ko 

Og  tykked  Aftendrøv  i  Ro 

Og  gjorde  med  sin  Bas  bekjendt, 

At  Dagens  Værk  var  heldigt  endt; 

Og  hjemmefra  bar  Pigens  Haand 

Alt  Spanden  med  de  blanke  Baand  — 

Det  gamle,  landligmilde  Syn 

I  Aftensolens  sidste  Lyn. 

Men  ak!  for  Hans  var  Aftnens  Guld 
En  gylden  Kalk  af  Smerte  fuld; 
Med  Inger  Hytten  han  forlod, 
Kun  støttet  svagt  til  Pigens  Mod; 
Saa  vide  om  hans  Tanke  foer, 
Og  karrig  blev  hans  Mund  paa  Ord. 
Han  standsed  i  den  tause  Skov, 
Hvor  Ræven  nys  fik  sit  Behov,  — 
Der  greb  han  atter  Krudt  og  Bly 
Og  laded  barsk  sin  Flint  paany, 
Saa  gik  han  frem  med  trodsigt  Fjed, 
Og  trøstigt  fulgte  Inger  med.  — 

I  Slottets  Fag,  bag  røden  Muur 
Stak  Grevens  Hoved  frem  paa  Luur:  — 
Der  var  en  Dands  af  muntre  Myg 
Omkring  den  duftende  Paryk; 

Hans  Kniplingshaand  foer  blandt  dem  hen, 

Men  evigt  Dandsen  kom  igjen. 

Han  rystede  sit  Hoveds  Pragt, 

Men  ingen  Myg  kom  ud  af  Takt;  — 

Selv  Oldenborren  nu  og  da 

Kom  brusende,  Gud  veed  hvorfra, 

Og  slog  i  Flugten,  tung  og  blind, 

Plumpt  mod  den  ædle  Herres  Kind,  — 

Ja,  som  en  Borre  hang  sig  Een 

Alt  med  de  laadne  Kravlebeen 

Og  kildred  ham  ved  Øret  —  hu! 

Saa  Greven  isnede  af  Gru  — 

Han  Vinduet  slog  i  med  Klang, 

Drog  ned  Gardinets  Silkehang 

Og  tændte  Sølverstagens  Lys, 

Urolig  og  med  Febergys; 

Saa  lusked  han  paa  sagte  Taa 

Til  Ydrehallens  dunkle  Vraa;  — 

Han  lytted,  —   »Ha!«    —  og  greb  paastand 

Sit  duftende  Lavendelvand: 

Han  hørte  sagte  Fjed,  som  kom  — 

Med  Frygt  blev  Laasen  dreiet  om. 

Og  dvælende  gik  Inger  frem, 

Mens  Hans  holdt  Døren  tro  paa  Klem; 

Nu  Grevens  Arm  foer  op  og  ned, 

Som  vanded  han  et  Blomsterbed, 

Ham  Iveren  saa  mægtig  drev. 

At  ingen  Draabe  levnet  blev; 

Saa  førtes  Inger  hurtigt  ind 

For  Lysets  fulde,  klare  Skin. 

Men  Inger  var  ei  meer  at  see  — 
En  Sky  formørked  Pandens  Sne, 
Mens  sorte  Strømme  skjød  sig  tyst, 
Som  Snoge  over  Hals  og  Bryst; 
Selv  Haaret,  guult  som  Høstens  Rug, 
Var  plettet  af  en  giftig  Dug, 
Og  Pigens  Øine  glindsed  mat, 
Lig  Stjerner  i  en  sludfuld  Nat:  — 

Der  er  i  Blæk  en  lønlig  Magt, 

Som  gjør  selv  Lucifer  forsagt, 

Og  Greven  baglænds  sprang  et  Skridt 

Med  Mund  og  Øine  spiled  vidt, 

Det  var  ham,  som  en  Øgle  foer. 

Hvor  nys  han  saae  et  Rosenflor,  — 

Og  Nattens  svundne  Kogleri 

Gik  atter  fælt  hans  Syn  forbi. 

Han  stormede  med  Rædsel:   »FortU 

Som  måned  han  et  Gj  en  færd  bort, 

Og  Inger  tyded  Ordet  grandt. 

Hun  vendte  hurtig  Ryg  —  forsvandt 

Og  løb  som  uden  Vid  og  Sands  , 

Og  faJdt  i  Armene  paa  — ■  Hans.  — 

Ved  Aftentaflet  Greven  sad 
Og  stirrede  paa  Glas  og  Fad:  — 
Han  stak  med  Gaflen  hid  og  did, 
Men  gav  sin  Mund  ei  mindste  Bid; 

(fievinden  taus  iagttog  Alt, 

Skjøndt  Øiet  ei  paa  Greven  faldt; 

Tilsidst  hun  mæled  honningblidt: 

»Men  hvor  er  Grevens  Appetit? 

I  er  saa  bleg  —  det  spaaer  ei  godt,  — 

Gud  Eder  fri  fra  lønlig  Sot! 

Lad  føle  Eders  Puls  —  min  Gud! 

Vi  maae  til  Lægen  sende  Bud,  — 

Og  hvad  er  det?  —  Jeg  seer  med  Skræk, 

Manchetten  kulsort  er  af  Blæk !  — 

Det  ender,  som  jeg  tidt  har  sagt: 

I  øder  Eders  Liv  med  Magt: 

I  vaager,  skriver  seent  i  Qveld 

Og  træller  Eder  selv  ihjel, 

I  taaler  ikke  mange  Stød: 

Husk  Eders  Faders  bratte  Død!«  — 

>Hold  op!«  bad  Greven,   »hvis  I  ei 

Vil  see  mig  vandre  samme  Vei!«  — 

Hun  klapped  ham  ved  blegen  Kind: 

»Saa  vær  da  ei  for  Faren  blind, 

Men  lov  med  Ære  mig  og  Tro 

At  unde  Eders  Svaghed  Ro, 

Og  ei  at  lokke  Døden  frem 

I  Eders  lykkelige  Hjem.«  — 

Og  Greven  mødte  hendes  Blik 

Og  gav  et  sky,  forvirret  Nik.  —  — 

En  Stund  gik  atter  stille  hen. 
Da  lød  Grevindens  Røst  igjen: 

»Jeg  sidder  just  og  grunder  paa. 
Hvor  Himlen  er  os  god  som  Faa,   — 
Hvor  let  det  er  for  os,  næst  Gud 
At  dele  Fryd  og  Lykke  ud: 
Jeg  veed,  at  Hans,  vor  Jæger  tro, 
Sig  ængster  for  at  sætte  Bo, 
Han  fæstet  har  en  fattig  Mø 
Hist  ved  den  fiskerige  Sø; 
Vælg  ham  til  Foged  i  vor  Skor, 
Hvor  nu  Krybskytten  gaaer  paa  Rov, 
Da  fremmer  I  to  Sjæles  Tarv 
Og  faaer  Velsignelse  til  Arv!«  — 

Grevindens  fine  Kind  blev  varm, 

Hun  reiste  sig  og  tog  sin  Arm 

Om  Grevens  Liv:   »Ei  sandt,  min  Ven, 

Jeg  talte  ei  i  Luften  hen? 

Jeg  Eders  noble  Hjertelag 

Kun  laante  Ord  i  denne  Sag; 

Dog  —  hele  Glæden  faaer  I  ei  — 

For  Begges  Fremtid  vaager  jeg!<^ 

Taus  Greven  sank  den  bedske  Drik 

Og  gav  det  andet  store  Nik. 

Grevinden  neiede  i  Hast 

Og  trak  i  Klokkens  gyldne  Qvast, 

Saa  gik  de  Begge  Arm  i  Arm, 

Med  Smil  paa  Mund,  som  uden  Harm, 

Forbi  det  hele  Tjenerskab, 

Som  hilsede  med  Buk  og  Skrab.  — 


—   192   — 

Der  hengik  kun  en  føie  Stund, 
Før  Greven  laa  i  Edderduun; 
Grevinden  sysled  øm  og  god 
Ved  Hoved  snart  og  snart  ved  Fod 
Med  Spidsen  af  sin  Finger  fiin 
Hun  rørte  selv  hans  Medicin: 
Et  Pulver,  kølende  og  mildt, 
Naar  Blodet  løber  lidt  for  vildt,  — 
Saa  slukkede  hun  Lampen  brat 
Og  bød  ham  Tusinde  Godnat! 


—    ^93  — 


De  Forelskede. 

I  Sommeraftnens  milde 

Og  svalende  Ro 

Jeg  fulgte  ganske  stille 

De  lykkelige  To: 

Hans  Blik  sig  freidigt  hæved 

Lyksalig  saae  hun  ud, 

Og  over  Begge  svæved 

Olympens  lille  Gud; 

Og,  som  naar  Venus  truer 
Paa  hendes  Himmelflugt, 
Og  flux  de  vilde  Duer 
Maae  lystre  Tvang  og  Tugt 
Saa  brugte  han  fraoven 
En  Tømme,  luftigt  snoet, 
Og  styred  ind  i  Skoven  — 
Den  smilende  Despot! 


—   194  — 

I  Solens  Aftenrøde 
Sig  rørte  Bøgens  Hang 
Og  hilste  Gudens  Møde 
Med  Duft  og  Fuglesang: 
Bag  Stammen  standsed  Hjorten 
Paa  Springet  til  sit  Hjem, 
Og  frygtsom  titted  Morten 
Fra  Bregnerne  frem.  — 

Trods  Paradisets  Øgle 
Staaer  Eden  nu  som  før, 
Og  Guden  har  en  Nøgle 
Til  Havens  skjulte  Dør: 
Og  elske  To  hverandre, 
Og  ret  af  Hjertets  Grund, 
Da  faae  de  Lov  at  vandre 
Derind  en  liden  Stund; 

Og  Minderne!  de  tindre 
Som  gyldne  Stjerner  smaa  — 
Et  ømt:   )>Kan  du  erindre?« 
Vil  aldrig  Ende  faae: 
Hvad  Amor  fik  at  høre 
Vel  tusind   Gang  i  Rad, 
Han  smukt  maa  laane  Øre  — 
Han  kan  det  udenad! 

Og  med  nyfigne  Blikke 

Jeg  op  til  Guden  saae  — 
Han  kjeded  sig  dog  ikke. 

Den  himmelske  Smaa! 


—   195  — 

Han  brugte  Piil  og  Bue, 
Og  intet  Dyr  blev  fri, 
Selv  Myren  i  sin  Tue 
(lik  ikke  Ram  forbi.   — 

Imidlertid  sig  bøied 
Med  Ynde  Pigen  ned, 
Og  rundtom  søgte  Øiet 
En  Blomst  i  Græssets  Bed, 
Og  med  sin  søde  Stemme 
Hun  gav  den  til  sin  Ven, 
Jeg  hørte  >> aldrig  glemme!«   — 
Saa  døde  Lyden  hen. 

Og  han,  den  henrykt  glade, 
Tog  frem  en  siirlig  Bog, 
Og  mellem  hvide  Blade 
Den  fandt  en  kjærlig  Krog: 
Men  ak,  de  falske  Vinde! 
Kt  lille  Brev  fløi  ud. 
Som  ogsaa  laa  derinde  — 
Et  blegt,  dæmonisk  Bud! 

Det  faldt  for  hendes  Fødder, 
Hun  bukkede  sig  alt  — 
Han  greb  det  som  paa  Gløder, 
Som  om  det  Livet  gjaldt: 
Hun  bad  —  hun  vilde  vide! 
Hun  fordrede  med  Harm,  — 
Tilsidst  hun  fra  hans  Side 
Sled  løs  med  Graad  sin  Arm. 


—   196  — 

Jeg  saae  til  Guden  atter, 
Og  næsten  sorrigfuld  — 
Da  hørte  jeg  hans  Latter 
I  Aftenens  Guld: 
Den  klang  i  Bøgesalen 
Som  lifligt  Kildevæld 
Og  som  naar  Nattergalen 
Slaaer  Triller  sødt  i  Qveld. 

Med  Pilen  ned  han  peged  — 
Der  stod  hun  alt  en  Stund 
Og  læste  — -  og  bevæged 
Sin  nydelige  Mund: 
Hun  tyded  Brevets  Runer, 
Og  Smilet  kom  paany, 
Og  alle  Elskovs  Luner 
Tog  Flugt  i  vilden  Skyl 

Hun  trak  ham  til  sit  Hjerte 
Med  overgivent  Sind 
Og  kyssed  bort  hans  Smerte 
Og  Blusset  paa  hans  Kind; 
Men  Brevet  blev  forinden 
Til  Sommerfugle  smaa, 
Som  boltred  sig  i  Vinden 
Med  hvide  Vinger  paa.   — 

Paany  i  Elskovsdrømme 
Førte  dem  Guden  blindt 
Alt  ved  sin  gyldne  Tømme 
I  Skovens  Labyrinth: 


—   197   — 

Da  sænked  Løv  og  Grene 
Sit  grønne  Tæppe  tyst 
Og  lod  mig  staae  alene 
Med  Længsler  i  mit  Bryst;  — 

Og  Brevet?  Naar  jeg  søgte 
Og  mindste  Stykke  fandt, 
Kom  flux  en  Vind  og  spøgte 
Og  tog  det  og  forsvandt,  — 
Eet  greb  jeg  ved  dets  Hale, 
Og  det  beholdt  jeg  dog: 
Der  stod  et  plumpt  »betale« 
Og  —  jeg  blev  lige  klog! 

Et  Suk  fra  Skoven. 

Forlængst  er  visnet  mit  lyse  Hang, 

Forlængst  forstummet  min  Fuglesang  — 

Kun  Ravnen  kommer  i  Blæst  og  Slud 

Og  tynger  min  Gren  og  hviler  sig  ud; 

Til  Tak  den  varsler  med  hæse  Skrig, 

Som  om  den  rundtom  lugtede  Liig: 

Den  spaar  mig  kun  stakket  min  Foraarsdragt, 

Og  Skovbundens  yndige,  stille  Pragt; 

Den  haaner  min  hvælvede  Sommersal, 

Hvor  Vinden  vifter  saa  sund  og  sval; 

Den  hvæser,  at  jeg  har  Pengeværd, 

Men  ikke,  saalænge  jeg  dovner  her, 

Og  skriger,  at  nu  har  Fornuften  talt, 

Og  Øxen  ligger  ved  Roden  alt.  — 

Ak!  Mennesket  lever  —  det  husker  jeg  godt 

Dog  »ikke  af  Mad  og  Drikke  blot,« 

Det  bringer  mig  Trøst,  thi  ydmyg  jeg  troer, 

At  ogsaa  jeg  er  et  lille  :»Guds  Ord,« 

Som  aandigt  i  Menneskets  Fryd  har  Deel  — 

En  Spire  til  Skjønhed  i  hans  Sjæl: 


—   199  — 

Vi  Begge  har  fælleds  Moder  god, 
Ved  hendes  Hjerte  er  knyttet  min  Rod, 
Og  saarer  han  dybt  sin  Moders  Barm  — 
Hun  let  kunde  løfte  til  Tugt  sin  Arm.  — 

Hvor  mindes  jeg  glad  de  kjærlige  To, 

Som  standsede  her  i  min  eensomme  Ro! 

Han  bad  —  og  hun  hæved  sin  skjønne  Haand 

Og  løsnede  Lokkernes  Silkebaand: 

Da  rullede  ned  en  Strøm  saa  fuld 

Af  Freias  det  lyse,  bløde  Guld, 

At  Ynglingen  stod  som  henrykt  en  Stund 

Med  Guldet  trykt  til  sin  varme  Mund;  — 

Hvad  følte  han  da?  mon  gjerrig  Sands 

Til  Skatten  at  sælge,  naar  den  blev  hans? 

Nei  —  kom  en  Frister  med  Penge  og  Sax, 

Jeg  raaded  ham  bedst,  om  han  flygtede  strax: 

Endnu  hævder  Ynde  og  Skjønhed  sit  Navn!  — 

Det  letter  mit  Sind   —  nu  fløi  min  Ravn. 

Eros. 

Midt  i  Kampens  Lyn  og  Torden, 
Midt  i  Verdens  vilde  Stræben, 
Svæver  Eros  over  Jorden 
Trøstig  med  sit  Smil  paa  Læben : 

Hvor  det  milde  Blik  han  hæfter, 
Seer  han  Mørkets  Aander  række 
Mennesket  de  skjulte  Kræfter 
For  at  myrde,  ødelægge! 

Men  mod  Alt,  hvormed  de  true  - 
Projectiler,  Staaldæmoner, 
Sætter  han  sin  gyldne  Bue, 
Sigtende  mod  alle  Zoner  — 

Sætter  han  de  varme  Blikke, 
Naar  en  Qvinde  kjærligt  smiler  - 
Anden  Ild  han  bruger  ikke. 
Det  er  Gudens  Projectiler. 

Blødt,  som  Vox,  hensmelter  Staalet, 
Tifold   selv  om  Hjertet  smedet, 
Naar  hans  Øie  søger  Maalet^ 
Og  hans  Haand  har  Pilen  ledet. 

Ja,  for  Hver,  som  sank  til  Hvile, 
—  Livet  slukt  i  Krigens  Jammer  — 
Sender  Eros  tusind  Pile, 
Tænder  tusind  nye  Flammer! 

Skal  end  længe  Jordens  Stjerne, 
Som  sig  fast  i  Vanvid  dreier. 
Fra  Lyksalighed  sig  fjerne. 
Blind  for  alt  det  Held,  den  eier  — 

Sikkert  Timen  dog  oprinder, 
Ihvor  giftigt  Slangen  hvisler, 
Da  hans  Rose  overvinder 
Alle  Jordens  fæle  Tidsler! 

Fiskeren. 

En  Fisker  sad  saa  stille 

Og  stirred  over  Baadens  Rand 

Og  saae  de  Smaafisk  spille 

Dybt  i  det  lyse  Vand  — 

Og  blandt  dem  alle  Een  især, 

Som  funkled.  med  sit  gyldne  Skjær. 

Med  List  han  greb  sin  Snøre 
Og  satte  bedste  Mading  paa 
Og  vidste  den  at  føre, 
Hvor  Fisken  monne  gaae; 
Da  nipped  alle,  en  og  hver, 
Kun  ikke  den  med  gyldent  Skjær. 

Med  Madingen  den  friske 

Han  rastløs  sendte  Krogen  ned, 

Og  alle  de  Smaafiske 

Svam  gridske  hen  og  bed; 

Let  fanged  han  dem  hver  især, 

Kun  ikke  den  med  gyldent  Skjær. 

Og  Dagen  gik  saa  fage, 

Alt  lakked  Solen  dybt  mod  Vest, 

Og  ei  der  var  tilbage 

Af  Mading  mindste  Rest, 

Og  Mørket  skumred  meer  og  meer 

Og  slukked  først  det  gyldne  Skjær. 

Da  maatte  han  sig  græmme, 

At  Hjertets  Haab  blev  lagt  i   Tvang, 

Og  altid  lød  en  Stemme: 

»Forsøg  endnu  en  Gang!« 

Og  see,  med  Eet  kom  ganske  nær, 

Ret  som  til  Trods,  det  gyldne  Skjær; 

Rask  foer  hans  Haand  imøde 

Og  dukked  ned  fra  Baadens  Karm  — 

Da  greb  to  Hænder  bløde 

I  Bølgen  om  hans  Arm, 

Og  Svanen  lig  steg  hurtig  frem 

Havfruen  fra  sit  Perlehjem. 

Veemodig  Glands  var  blandet 
1  hendes  Blik  med  kjærlig  Lyst, 
Og  Maanen  flød  i  Vandet 
Som  Sølv  om  hendes  Bryst, 
Om  Skuldren  Haaret  var  at  see 
Som  spundet  Guld  paa  falden  Sne. 

»Hvi  stirrer  du  saa  bange ?v( 
Hun  smilte  med  sin  Rosenmund: 
»Mig  er  det,  som  er  Fange 
I  denne  tause  Stund! 

Nys  elsked  du  mit  gyldne  Skjær, 
Ak  !  er  jeg  nu  dig  mindre  kjær?« 

Hun  saae  ham  stivt  i  Øiet 

Og  hviskede  saa  ømt  hans  Navn, 

Og  svag,  som  Sivet  bøiet, 

Han  sank  i  hendes  Favn  — 

Da  hikked  sig  den  dunkle  Strøm, 

Og  Alt  var  som  en  sælsom  Drøm, 

Sølvbryllupssang. 

Landlige  Ynde!  køligstille  Skygger! 
Her,  hvor  ved  Taget  Svalen  roligt  bygger, 
Vær  du,  mens  Tvedragt  rundtomkring  maa  rase, 
Fredens  Oase! 

Her  lyder  Krigssang  kun  af  muntre  Fugle, 
Kun  Frugt  paa  Træet  runder  sig  som  Kugle, 
Her  kun  en  Byge  listig  overfalder. 
Tordnen  kun  knalder. 

Eros,  som  flygtig  ellers  vidt  sig  svinger, 
Fandt  her  et  Paphos,  folded  sine  Vinger, 
Dvæled  i  Aarviis,  fulde  Fem  og  Tyve, 
Glemte  at  flyve. 

Guden  sin  Sølvblomst  fletter  glad  iaften, 
Omkrandser  Ynde,  smykker  Manddomskraften, 
Lægger  i  Blomsten  Duft,  som  aldrig  svinder: 
Kjærligheds   Minder! 

Bacchus!  kryst  Vinen  af  din  bedste  Drue! 
Eros  den  vies,  Guden  og  hans  Bue! 
Maatte  han  Krandsen  ømt   i  Tidens  Fylde 
Aftenforgylde ! 

Annine. 

^NTu  hæver  sig  en  Aften v^ind, 

Og  Duggen  falder; 

Annine,  Søster!  ak,  kom  ind, 

Før  Moder  kalder! 

See,  Mosekonen  brygger  alt, 

Og  giftigt  damper  hendes  Malt, 

Og  hist  og  her  en  Stjerne 

Har  tændt  sig  i  det  Fjerne.« 

Nei,  Søster,  end  en  liden  Stund 

Med  Lyst  jeg  nøler; 

Jeg  er  saa  hed  om  Kind  og  Mund, 

Og  Duggen  køler; 

See,  Maanen  frem  bag  Skoven  gaaer. 

Og  —  tys !  hør  Nattergalen  slaaer !  - 

Og  snart  de  lette  Dampe 

Faae  Sølv  fra  Nattens  Lampe. 

»Annine,  mind  dig  Moders  Dom: 
De  Kinder  hvide 
Har  Maanen  for  sin  Sværmenom 
Ved  Nattetide; 

Hvad  Nattergal?  O  Phantasi! 
Sanct  Hansdag  er  jo  længst  forbi; 
Nei  —  Rudolph  gaaer  og  føiter, 
Og  det  er  ham,  der  fløiter. '^ 

Min  Søsterlil!  I  Ungdomsvaar 

Du  vil  fornemme, 

Man  hører  i  det  hele  Aar 

Dens  søde  Stemme  — 

Om  det  var  Rudolph  eller  ei, 

Vil  jeg  erfare  paa  min  Vei  — 

Lad  ene  mig  kun  trine, 

Og  vent  paa  din  Annine! 

Lorenzo. 

Fra  de  skjønne  velske  Dage 

Bragte  jeg  som  Trøst,  o  Rom! 

En  Reliquie  tilbage, 

Ranet  i  din  Helligdom; 

Ærlig  dog  —  tro  mig  paa  Ordet  — 

Gik  jeg  Helgener  forbi. 

Min  er  kun  en  Splint  af  —  Bordet 

I  Lorenzos  Osteri. 

Meget,  ak!  for  mig  er  blegnet, 
Tiden  løsner  Mindets  Baand, 
Men,  Lorenzo!  Du  blev  tegnet 
Altfor  skarpt  for  Tidens  Haand; 
Naar  jeg  vil,  jeg  end  kan  læse 
I  dit  kloge  Øies  Lyn, 
See  din  ægte  Romernæse 
Og  de  barske  Øienbryn. 

■^Ave^  toned  end  i  Luften, 
Solen  neppe  var  til  Ro, 
Før  din  Arne  sendte  Duften 
Ud  paa  Torvet  fra  din  Bo; 


2IO 


Langsmed  Bordets  småle  Planke 
(ilimrede  som  en  Bouquet 
Druen  fra  Velletris  Ranke 


I   den  klare  Fogliet. 


Hvor  var  vel  et  ledigt  Sæder 
Her  det  gjaldt,  at  komme  tørst  — 
Hvilken  Tummel,  Kunstnerglæde! 
Hvilken  Appetit  og  Tørst! 
Som  en  Hest,  man  rask  vil  spore, 
Raabte  Alle  paa  dit  Navn, 
Og  et  evigt:   »Si  Signore!« 
Bragte  Alles  Skib  i  Havn. 

Ak,  hvor  ofte,  uden  Praten, 
Stod  du  taus  og  alvorsfuld 
Og  conderede  Salaten 
Med  en  Olie  som  Guld; 
Saae  du  da,  at  Lampens  Flamme 
Mindskedes  og  brændte  flau. 
Gav  du  trøstig  af  den  samme 
Kande  Lampen  sit  Behov. 

Yppigskjønne  Romerinder 
Smykkede  dit  lyse  Bord, 
Og  Campagnens  brune  Qvinder 
Henrev  Kunstnerne  fra  Nord; 
Alt  i  Smug  fik  En  og  Anden 
Listet  frem  sin  Skitzebog, 
Men  et  Dolkeblik  fra  Manden 
Gjorde  ham  itide  klog.  — 

'  Nærmede  sig  Midnatstide, 

Løftedes  den  tunge  Dug, 
Og  man  skar  af  Bordets  Side 
Sig  en  Splint  til  Mundens  Brug. 
Ja,  Lorenzo !  Sommer,  Vinter 
Crjentog  sig  det  muntre  Lag, 
Og  dit  Bord  gik  op  i  Splinter  - 
Smalere  fra  Dag  til  Dag. 

End  bevogtes  i  mit  Gjemme 
Slig  en  Splint  som  en  Trophæ  ■ 
Den  har  hist  i  Syden  hjemme. 
Har  en  Duft  som  Mandeltræ; 
Hævet  let  af  mine  Hænder, 
Viser  den  sin  Tryllemagt, 
Og  jeg  seer  de  gamle  Venner 
Og,  Lorenzo,  al  din  Pragt! 

En  Festskaal  for  Rom  1868. 

Nys  svulmed  kjækt  den  gamle  Tibers  Strømme, 

Som  om  den  aanded  frit, 

Og  Folket  vaagned  op  af  dybe  Drømme, 

Af  Seclers  Mareridt. 

Det  kyssed  ei  den  Haand,  som  Paven  rakte 
Fra  Vaticanets  Stol, 

Man  saae  kun  den,  som  Marc  Aurel  udstrakte 
Fra  Romas  Capitol. 

Og  stærk  som  Thor,  en  Helt  opfisked  Krybet 
Trods  Lyn  og  Havets  Storm: 
Men  Loke  kom  —  og  atter  sank  i  Dybet 
Den  fæle  Midgaardsorm.  — 

Du  stolte  Rom,  med  Oldtids  Idealer, 
Med  tusind  Minders  Duft! 
Vi  elske  dig,  vi  føle  dine  Qvaler, 
Vi  aandet  har  din  Luft! 


—  213  — 

Med  Tro  til  dig  vi  drømme  os  i  Aanden 
Didhen,  hvor  Kampen  stod, 
Og  række  kjærligt  hver  en  Romer  Haanden, 
Som  viste  Romermod! 

For  dig  er  hævet  nu  mod  Himlens  Stjerner 

Vor  blinkende  Pokal  — 

Gid  Vinen  var  den  ædleste  Falerner, 

Og  evigt  endt  din  Qvall 

Himlen  aaben. 

Nu  endelig  fra  Himlens  Pol 
Det  blege  Graa  sig  fjerner  — 
Mig  hilser  atter  Dagens  Sol 
Og  Nattens  l3^se  Stjerner! 

Da  nys  det  Høie  laa  i  Skjul, 
Og  Skyen  stod  som  muret, 
Var  Jorden  lig  en  fangen  Fugl, 
Der  sad  forladt  i  Buret. 

Nu  taler  Solen  gyldne  Ord, 
Mens  Taagerne  sig  dele, 
Og  hvisker  til  den  lille  Jord: 
»Du  hører  til  det  Hele.^ 

Og  løndomsfuld  gaaer  Nattens  Ild 
Paa  Vandring  dybt  i  Grunden, 
Og  Stjernens  BHnk  er  som  et  Smil 
Med  Fingeren  paa  Munden! 

Skjulte  Kræfter. 

Ei  nogen  Tanke,  klædt  i  Ord, 

Gaaer  paa  sin  Livsflugt  reent  tilgrunde, 

Om  end  dens  Vei  er  uden  Spor, 

En  evig  Virken  i  den  boer, 

Den  hendøer  ingenlunde: 

Den  kjæmper  med,  naar  det  er  Tid, 

Hvis  den  er  god  —  for  Lysets  Strid, 

Men  var  den  ond,  gaaer  den  at  stride 

For  Dybets  Aand  paa  Mørkets  Side. 

Ved  et  Tab. 

Hvad  her  vi  elske,  eies  kun  paa  Borg; 
Paa  uvis  Frist,  saa  er  Naturens  Orden, 
Og  vil  du  være  fri  for  Savn  og  Sorg, 
Da  maa  du  Intet  elske  her  paa  Jorden; 

Men  Sorgen  er  en  Engels  dunkle  Haand, 
Som  luttrer,  hvad  os  jordisk  kjært  er  vorden, 
Og  løfter  mod  det  Evige  vor  Aand  — 
Og  derfor  skal  du  —  elske  her  paa  Jorden. 

Et  Varsel. 

Rød  sank  til  Hvile  Dagens  Stjerne 

I  Guld  og  Pragt 

Og  vinked  frem  sin  blege  Terne 

Til  Nattevagt; 

Men  varm  endnu  af  Kys  fra  Solen 

Var  Vind  og  Luft, 

Og  rundtom  sendte  Natviolen 

Sin  søde  Duft.   — 

»Naar  Solen  synker,  vil  jeg  møde,<c 

Hun  loved  bly  — 

»Os  Haven  med  de  tause  Døde 

Skal  skjænke  Ly: 

Der  speider  intet  Blik  og  Øre 

Vort  skjulte  Spor, 

Kun  Moder  skal  i  Graven  høre 

Dit  Afskedsord.«  — 

Og  paa  hiin  Bænk  ved  Aftentide 
Hun  trofast  sad  — 
Jeg  satte  mig  ved  hendes  Side 
Veemodig  glad; 


Som  dybe  Suk  de  sagte  Vinde 
Forbi  os  drog, 
Af  alle  Hjerterne  derinde 
Kun  vore  slog. 

:^ Farvel«   er  kun  et  Ord  saa  lille, 

Men  det  har  Magt  — 

Og  Taaren  kom  fra  Hjertets  Kilde, 

Da  det  blev  sagt; 

Jeg  trykked  kjærligt  Pigens  Hænder 

Til  Bryst  og  Mund  — 

»Du  seer  mig  glad,   naar  Reisen  ender, 

Vær  trøstig  kun!« 

Da  stirred  hun  med  Eet  og  bæved. 

Og  op  hun  foer  — 

Ved  hendes  Fod  sig  langsomt  hæved 

Den  sorte  Jord  — 

Af  Angst  sneg  dunkel  sig  en  Skygge 

Ind  i  min  Sjæl, 

Det  var,  som  blegnede  vor  Lykke 

I  samme  Qveld. 

?>Kom!«  hvisked  jeg,   »hvorfor  vel  grue? 

Det  Intet  gjaldt  — 

En  Muldvarp  skjød  sin  lille  Tue, 

See,  det  var  Alt! 

Men  bort!  her  skeler  Dødens  Dvale 

Til  Livets  Held  — 

Her  synge  ingen  Nattergale 

Til  vort  Farvel!«  —  — 


—   2  19  — 

Ak,  sælsomt  skifter  Livets  Scene 

Knap  svandt  et  Aar, 

Da  sad  jeg  atter  —  men  alene, 

Hvor  Bænken  staaer: 

Det  elskte  Navn  jeg  maatte  skue 

Paa  Gravens  Bræt 

Og  gyse  for  den  lille  Tue, 

Som  dog  fik  Ret. 

Mod  Slutningen. 

Tak  Gud!  for  hver  en  Glæde, 
Din  Kjærlighed  mig  gav!  — 
Snart  maa  jeg  vel  staae  rede 
Med  Pas  og  Reisestav. 

Hav  Tak  for  Sangens  Gave 
I  al  din  Miskundhed, 
Og  giV;  at  jeg  maa  have 
Den  til  mit  sidste  Fjed! 

Maaskee  det  turde  baade, 
Om  end  du  gav  mig  Rast;  — 
Der  er  saa  mange  Traade, 
Som  endnu  holde  fast. 

Endnu  er  svag  min  Vinge; 
Og  du  saa  hellig  stor,  — 
Jeg  føler  mig  saa  ringe; 
Jeg  er  saa  tung  af  —  Jord ! 


2  2  1     

Vel  blinker  i  det  Fjerne 
Din  Almagts  lyse  Pant; 
Dog  vinker  end  den  Stjerne 
Mig  sødt,  hvor  Livet  svandt  — 

Den  Jord,  du  har  husvalet 
Med  Shakspears  gyldne  Sang, 
Hvor  Rafael  har  malet, 
Og  Mozarts  Toner  klang!  — 

End  tænker  jeg  paa  Graven 
Kun  med  en  frygtsom  Aand, 
Og  »Ordet«,  Pilgrimstaven, 
Er  sjelden  i  min  Haand. 

Held  hvo  i  Uskyldsalder 
Din  lyse  Himmel  seer!  — 
Den  Sjæl,  som  seent  du  kalder. 
Er  ei  saa  værdig  meer; 

Men,  Gud!  du  er  den  Samme, 
Er  Kjærligheden  selv, 
Og  du  vil  mild  annamme 
Mig  uden  »Vee!«  og  »Skjælv«! 

